മറാഠിചിത്രവുമായി മലയാളിസംവിധായകന്; വൈറലായി പ്രീതം സിനിമയിലെ ഗാനം | Movies| News\nഅതിനുമുന്നോടിയായിട്ടാണ് ചിത്രത്തില് ശങ്കര് മഹാദേവന് പാടിയ പാട്ട് റിലീസ് ചെയ്തത്.\nമുംബൈ: കണ്ണൂർ സ്വദേശി സിജോ റോക്കിയുടെ ആദ്യസിനിമയിലെ പാട്ട് യൂട്യൂബിൽ വൈറലായി. പാട്ട് പുറത്തിറക്കി 24 മണിക്കൂറിനുള്ളിൽ കണ്ടത് ആറുലക്ഷത്തിലധികംപേർ. മലയാളത്തിൽ ഒരു സിനിമ സംവിധാനംചെയ്യാനുള്ള മോഹവുമായി നടന്ന് അവസാനം മറാഠി ചലച്ചിത്രത്തിലേക്ക് എത്തിപ്പെട്ട സിജോയുടെ 'പ്രീതം' ഫെബ്രുവരി 19-ന് തിയേറ്ററുകളിലേക്ക് എത്തുകയാണ്. അതിനുമുന്നോടിയായിട്ടാണ് ചിത്രത്തിൽ ശങ്കർ മഹാദേവൻ പാടിയ പാട്ട് റിലീസ് ചെയ്തത്.\nമറാഠി സിനിമാചരിത്രത്തിൽ ആദ്യമായാണ് ഇത്രയധികംപേർ ഒരുദിവസത്തിനുള്ളിൽ ഒരു പാട്ട് യൂട്യൂബിൽ കാണുന്നത്. നേരത്തേ 'സായ്റാത്ത്' എന്ന ചിത്രത്തിലെ പാട്ടായിരുന്നു ഇക്കാര്യത്തിൽ മുന്നിൽ. എന്നാൽ, 24 മണിക്കൂറിനുള്ളിൽ ഇതുകണ്ടത് 75,000- ത്തോളം പേർ മാത്രമാണ്. അടുത്തദിവസംതന്നെ പുതിയ പാട്ടിന്റെ കാഴ്ചക്കാർ പത്തുലക്ഷം കടക്കുമെന്നും ഇതിന്റെ പിന്നണിയിൽ പ്രവർത്തിച്ചവർ പറയുന്നു.\nഫുക്രി, ക്യാപ്റ്റൻ തുടങ്ങി ഒട്ടേറെ മലയാള സിനിമകൾക്ക് സംഗീതസംവിധാനം നിർവഹിച്ച വിശ്വജിതാണ് ഈ ചിത്രത്തിലെയും പാട്ടുകൾക്ക് ഈണം നൽകിയത്. പാട്ടെഴുതിയതാവട്ടെ ഒട്ടേറെ അവാർഡുകൾ കരസ്ഥമാക്കിയ തിരക്കഥാകൃത്തുകൂടിയായ ഗുരു താക്കൂർ. ഉച്ചസ്ഥായിയിലുള്ള ഈ പാട്ടിനുവേണ്ടി ശങ്കർ മഹാദേവൻ നല്ല തയ്യാറെടുപ്പുകളും നടത്തിയിരുന്നു.\nമറാഠി സിനിമാഗായകർ തങ്ങളെക്കൊണ്ട് കഴിയില്ല എന്നുപറഞ്ഞിടത്താണ് ശങ്കർ മഹാദേവൻ വെല്ലുവിളി ഏറ്റെടുത്തത്. കൊങ്കൺ പ്രദേശത്തിന്റെ ചാരുത മുഴുവൻ ഒപ്പിയെടുത്ത സീനുകളാണ് പാട്ടിലുള്ളത്. ചിപ്ലുൺ, സാവന്ത്വാടി, കങ്കാവ്ലി, മാൽവൺ, കുഡാൽ തുടങ്ങി ഒട്ടേറെപ്രദേശങ്ങളിലൂടെ ക്യാമറ കടന്നുപോകുന്നു. കാഴ്ചക്കാർ പത്തുലക്ഷം കവിയുമ്പോൾ അടുത്ത പാട്ടുകൾകൂടി യൂട്യൂബിൽ റിലീസ് ചെയ്യാൻ ഒരുങ്ങിയിരിക്കയാണ് സിജോ റോക്കി. പശുവിനെ കറന്ന് പാൽവിറ്റുകഴിയുന്ന ഒട്ടും സുന്ദരനല്ലാത്ത ഒരു ചെറുപ്പക്കാരൻ സുന്ദരിയായ ഒരു യുവതിയെ പ്രണയിച്ച് വിവാഹം കഴിക്കാനാഗ്രഹിക്കുന്ന കഥയാണ് ഈ ചിത്രം പറയുന്നത്. മുംബൈയിലും കൊച്ചിയിലും പരസ്യ, ആനിമേഷൻ ചിത്രങ്ങൾ തയ്യാറാക്കുന്ന വിസാർഡ് പ്രൊഡക്ഷൻസ് എന്ന സ്ഥാപനത്തിന്റെ ഉടമയാണ് സിജോ.\nContent highlights :marathi movie preetham song viral directed by malayalam director sijo rocky\nബിജു മേനോൻ, പാർവതി തിരുവോത്ത്, ഷറഫുദ്ധീൻ എന്നിവർ പ്രധാന കഥാപാത്രങ്ങൾ ആയി എത്തുന്ന ..\nപ്രണയത്തിന് ലിംഗമില്ല, അതിര്‍വരമ്പുകളുമില്ല; ശ്രദ്ധനേടി 'നിനവുകള്'


ഭാര്യയുടെ അനുജത്തിയുമായി അവിഹിത ബന്ധം ; ഒരു വ്യാജ മോഷണ ശ്രമത്തിലൂടെ ഭാര്യയെ കൊല്ലപ്പെടുത്താന് ശ്രമം , ഒടുവില് സംഭവിച്ചത് – Truevision News\nഭാര്യയുടെ അനുജത്തിയുമായി അവിഹിത ബന്ധം ; ഒരു വ്യാജ മോഷണ ശ്രമത്തിലൂടെ ഭാര്യയെ കൊല്ലപ്പെടുത്താന് ശ്രമം , ഒടുവില് സംഭവിച്ചത്\nഗാസിയാബാദ് : ഭാര്യയുടെ അനിയത്തിയെ സ്വന്തമാക്കുന്നതിനായി ഗര്‍ഭിണിയായ ഭാര്യയെ കൊലപ്പെടുത്താന് പദ്ധതി തയാറാക്കിയ ഭര്‍ത്താവിനെ പൊലീസ് അറസ്റ്റ് ചെയ്തു. ജനുവരി 11നും 12നും ഇടയ്ക്ക് ഉത്തര് പ്രദേശിലെ ഗാസിയാബാദിലാണ് സംഭവം നടന്നത്.\nഭാര്യാസഹോദരിയുമായുള്ള രഹസ്യ ബന്ധം നിലനിര്‍ത്താനാണ് ഇയാള് ഭാര്യയെ കൊലപ്പെടുത്താന് ശ്രമിച്ചത്. വീട്ടിലുണ്ടായ ഒരു മോഷണ ശ്രമത്തിനിടെ ഭാര്യ കൊല്ലപ്പെട്ടു എന്ന് വരുത്തി തീര്‍ക്കാനായിരുന്നു ഇയാളുടെ ശ്രമം.\nഇതിനായി മൂന്ന് പേരെ ഇയാള് വാടകയ്ക്കെടുക്കുകയും വീട്ടില് മോഷണം നടത്തുന്നതായി ഭാവിച്ചുകൊണ്ട് ഭാര്യയെ വകവരുത്താന് ഇവരെ ഇയാള് ചട്ടം കെട്ടുകയും ചെയ്‌തിരുന്നു. തനിക്ക് ഇങ്ങനെയൊരു പദ്ധതിയുണ്ടായിരുന്ന കാര്യം ഇയാള് പൊലീസിനോട് തുറന്നു സമ്മതിച്ചിട്ടുണ്ട്.\nഭാര്യയെ വകവരുത്തി ശേഷം തന്റെ കുട്ടികളെ നോക്കാന് വേണ്ടി എന്ന് മറ്റുള്ളവരെ ബോധിപ്പിച്ചുകൊണ്ട് ഭാര്യയുടെ അനുജത്തിയെ ഒപ്പം താമസിപ്പിക്കാനായിരുന്നു ഇയാളുടെ പദ്ധതി.\nഭാര്യയെ ഇല്ലാതാക്കാന് വേണ്ടി ഇതിനുമുന്‍പും ഇയാള് ശ്രമിച്ചിട്ടുണ്ട്. രണ്ട് വ്യാജ ഡോക്ടര്‍മാരെ വീട്ടിലേക്ക് കൊണ്ടുവന്ന് ഭാര്യയ്ക്ക് വിഷം കൊടുത്ത് കൊല ചെയ്യാനാണ് ഇയാള് മുന്‍പ് ശ്രമിച്ചത്.\nഇവരുടെ ഉപദേശപ്രകാരം മറ്റൊരു വാടകക്കൊലയാളിയെ ഉപയോഗിച്ച് ഭാര്യയെ ശ്വാസം മുട്ടിച്ച് കൊലപ്പെടുത്താനും ഇയാള് ശ്രമിച്ചിരുന്നു. സി.സി.ടി.വി ദൃശ്യങ്ങള് പരിശോധിച്ച ശേഷമാണ് ഇയാള് ഭാര്യയെ കൊലപ്പെടുത്താനായി മൂന്ന് പേരെ വീട്ടിലേക്ക് എത്തിച്ച വിവരം പൊലീസ് മനസിലാക്കുന്നത്.


"ഹലാല് ഭക്ഷണം നിഷിദ്ധം" | Your Voice | islamonlive.in\nഭക്ഷണം വസ്ത്രം എന്നിവ മക്കീ അദ്ധ്യായങ്ങളിൽ തന്നെ പറഞ്ഞു വെച്ചതാണ്. അത് ഏക ദൈവ വിശ്വാസത്തിന്റെ ഭാഗം എന്ന നിലയിലാണ് ഇസ്ലാം പരിചയപ്പെടുത്തിയത്. ഇസ്ലാമിക നിയമ പ്രകാരം അല്ലാഹുവാണ് നിയമ നിർമ്മാതാവ് അല്ലാഹുവാണ്. എന്ത് കഴിക്കണം ധരിക്കണം എന്നത് അല്ലാഹു തന്നെയാണ് പറയേണ്ടത് എന്ന് ഇസ്ലാം പറയുന്നു. പ്രവാചകന്റെ കാലത്ത് ജൂത പണ്ഡിതന്മാർ പാമരന്മാരായ അറബികൾക്ക്, നബി(സ) തിരുമേനിയുടെ പേരിൽ ആക്ഷേപം ജനിപ്പിക്കാനായി ചില ചോദ്യങ്ങൾ പഠിപ്പിച്ചിരുന്നു. കൂട്ടത്തിൽ ഒന്ന് ഇതായിരുന്നു: ”ഇതെന്തുനയമാണ്? അല്ലാഹു സ്വയം വധിച്ചതിനെ (ചത്തതിനെ) നിങ്ങൾ ഹറാമാക്കിയിരിക്കുന്നു. നാം വധിച്ചതിനെ (അറുത്തതിനെ) ഹലാലാക്കുകയും ചെയ്യുന്നു!” ഇത്തരം ചോദ്യശരങ്ങൾ ധാരാളം കെട്ടിച്ചമച്ച് അവർ തൊടുത്തുവിട്ടിരുന്നു-സാധാരണക്കാരുടെ ഹൃദയത്തിൽ സംശയം കുത്തിവെക്കാനും സത്യത്തെ വിമർശിക്കേണ്ടതിനും അവർക്കായുധം ഒരുക്കിക്കൊടുക്കാനും വേണ്ടിയുമായിരുന്നു ജൂതർ ശ്രമിച്ചു കൊണ്ടിരുന്നത്.\nആ വിഷയത്തെ ഇങ്ങിനെയാണ് ഖുർആനവിശകലനം ചെയ്തത് “ നിങ്ങൾ അല്ലാഹുവിന്റെ സൂക്തങ്ങളിൽ വിശ്വസിക്കുന്നവരാണെങ്കിൽ, അവന്റെ നാമത്തിൽ അറുക്കപ്പെട്ട മൃഗങ്ങളുടെ മാംസം ആഹരിച്ചുകൊള്ളുവിൻ. അല്ലാഹുവിന്റെ നാമത്തിൽ അറുക്കപ്പെട്ടത് നിങ്ങൾ ആഹരിക്കാതിരിക്കാനെന്തു ന്യായം? നിർബന്ധിതാവസ്ഥയല്ലാത്ത മറ്റവസരങ്ങളിലെല്ലാം ഉപയോഗിക്കുന്നതു നിഷിദ്ധമായിട്ടുള്ള വസ്തുക്കളേതൊക്കെയാണെന്ന് നിങ്ങളോടു വിശദീകരിച്ചുകഴിഞ്ഞിട്ടുള്ളതാണല്ലോ. അറിവില്ലാതെ സ്വേച്ഛകളെ മാത്രം ആസ്പദമാക്കി ആളുകളെ വഴിപിഴപ്പിച്ചുകൊണ്ടിരിക്കുന്നു എന്നതത്രെ അധികജനത്തിന്റെയും അവസ്ഥ. ഈ അതിരുവിട്ടവരെക്കുറിച്ച് നിന്റെ നാഥന്ന് നന്നായറിയാം. തെളിഞ്ഞ പാപങ്ങളെ വർജിക്കുവിൻ; ഒളിഞ്ഞ പാപങ്ങളെയും. പാപം സമ്പാദിച്ചുകൊണ്ടിരിക്കുന്നവർ, തങ്ങൾ നേടിയതിന്റെ പ്രതിഫലം കണ്ടെത്തുകതന്നെ ചെയ്യും. അല്ലാഹുവിന്റെ നാമത്തിൽ അറുക്കപ്പെട്ടിട്ടില്ലാത്ത മൃഗങ്ങളുടെ മാംസം നിങ്ങൾ തിന്നാൻ പാടില്ല. അതു കുറ്റകരമാകുന്നു. ചെകുത്താന്മാർ തങ്ങളുടെ സഖാക്കളുടെ മനസ്സുകളിൽ സംശയങ്ങളും വിമർശനങ്ങളും എറിഞ്ഞുകൊണ്ടിരിക്കുന്നുണ്ട്- അവർ നിങ്ങളോട് തർക്കിക്കാൻ. എന്നാൽ, നിങ്ങൾ അവർക്കു വഴങ്ങിക്കൊടുക്കുന്നുവെങ്കിൽ, നിശ്ചയം നിങ്ങൾ ശിർക്കുചെയ്യുന്നവരാകുന്നു .\nഅതായതു ഹറാമും ഹലാലും ആദ്യ കാലത്ത് മുതൽ ചർച്ചയാണ്. ഭക്ഷണം ഇസ്ലാമിൽ ബന്ധപ്പെട്ടു കിടക്കുന്നത് തൗഹീദുമായിട്ടാണ്. അറുക്കുക എന്നത് മാത്രമല്ല അതിലെ സാങ്കേതികത്വം. അത് അല്ലാഹുവിന്റെ പേരിൽ തന്നെയാകണം എന്ന് കൂടിയുണ്ട. ഹറാം എന്നത് മാത്രമല്ല ഇസ്ലാം ഭക്ഷണത്തിന് വെച്ച നിബന്ധന . അത് “ ത്വയ്യിബ്” കൂടിയാകണം എന്നുണ്ട്. ത്വയ്യിബ് എന്നത് കൊണ്ട് ഉദ്ദേശം ഭക്ഷ്യ യോഗ്യമാകുക എന്നാണ്. അതായത് രോഗം വന്ന മൃഗത്തെ അല്ലാഹുവിന്റെ പേരിൽ അറുത്താലും ഇസ്ലാമിന്റെ കണക്കിൽ അത് ഭക്ഷ്യയോഗ്യമല്ല. അങ്ങിനെ അറുക്കാത്ത ഭക്ഷണം കഴിച്ചാൽ എന്ത് സംഭവിക്കും ?. അത് വിശ്വാസവുമായി ബന്ധപ്പെട്ട കാര്യമാണ്. ഭക്ഷണ കാര്യത്തിൽ ഇസ്ലാം മുന്നോട്ട് വെച്ച രണ്ടു കാര്യങ്ങളിൽ ഒന്ന് ആത്മീയവും മറ്റൊന്ന് ഭൌതികവുമാണ്. സൃഷ്ടിച്ച ദൈവത്തിന്റെ നാമത്തിൽ അറുത്ത ജീവികളെ ഭക്ഷിക്കുക എന്നതാണ് ഒന്നാമത്തെ കാര്യം. അത് വിശ്വാസികൾക്ക് മാത്രം ബാധകമാണ്. നിഷിദ്ധമായത് ഭക്ഷിച്ചു എന്നത് കൊണ്ട് ഒരാൾ ഇസ്ലാമിൽ നിന്നും പുറത്തു പോകില്ല. അതെ സമയം അത് കഴിക്കൽ അനുവദനീയം എന്ന നിലപാട് അയാളെ ഇസ്ലാമിൽ നിന്നും പുറത്താക്കും.\nഒരാൾക്ക് തന്റെ വിശ്വാസം അനുസരിച്ച് ജീവിക്കാനുള്ള അവകാശം ഇന്ത്യൻ ഭരണഘടനയും നൽകുന്നു. ഹലാൽ മാത്രം കഴിക്കാനുള്ള അവകാശവും അതിന്റെ ഭാഗമാണ്. അതാരോടുമുള്ള യുദ്ധ പ്രഖ്യാപനമല്ല. പലരും സാധാരണ പുറത്തു നിന്നും മാംസാഹാരം കഴിക്കാറില്ല. അതിനുള്ള പരിഹാരമാണ് ഈ ഹലാൽ ബോർഡ്. അതാരുടെയും മതവികാരത്തെ വൃണപ്പെടുത്തുന്നില്ല. ഹലാൽ കഴിക്കുക എന്നത് കൊണ്ട് ഉദ്ദേശം നല്ല ഭക്ഷണം കഴിക്കുക എന്നത് കൂടിയാണ്. ചത്തതും രോഗമുള്ളതും ചീഞ്ഞതും പഴകിയതും കഴിക്കേണ്ടി വരില്ല. അതിന്റെ എതിർ വശമാണ് “ ഹറാം”. എന്തും കഴിക്കാം എന്നതു മനുഷ്യ സഹജമല്ല. അത് ജന്തു സഹജമാണ്. ഒരു ജനതയുടെ വിശ്വാസം പോലും സഹിക്കില്ല എന്നിടത്താണ് സംഘ പരിവാർ വന്നു നിൽക്കുന്നത്. ഖേദകരമെന്ന് പറയട്ടെ. അവരുടെ അജണ്ടകളിൽ അറിഞ്ഞോ അറിയാതെയോ കൃസ്ത്യൻ സമൂഹത്തിലെ ചിലരും പെട്ടുപോകുന്നു. ഇല്ലാത്ത കാര്യങ്ങളുടെ പേരിൽ നാട്ടിൽ ഭയമുണ്ടാക്കാൻ എല്ലാവരും പരിശ്രമിക്കുന്നു. ഹലാൽ ഭക്ഷണം മാത്രം കഴിച്ചാൽ ഒരിക്കലും അത് ആരോഗ്യത്തിന് ഹാനികരമാകില്ല എന്നുറപ്പാണ്.\nപാലാരിവട്ടത്തു കേരളത്തിലെ ആദ്യ “ ഹറാം ഹോട്ടൽ” തുറന്നിരിക്കുന്നു. അത് കൊണ്ട് മറ്റൊരു കാര്യമുണ്ടായി. ഭക്ഷണത്തിനു വേണ്ടി മൃഗങ്ങളെ കൊല്ലാം എന്ന് സംഘ പരിവാറും സമ്മതിക്കുന്നു. അത് ദൈവത്തിന്റെ പേരിൽ അറുക്കുന്നതിൽ മാത്രമാണ് അവർക്ക് എതിർപ്പ്. അതായത് അവരുടെ എതിർപ്പ് ഭക്ഷണത്തോടല്ല പകരം വിശ്വാസത്തോടാണ് . വിശ്വാസികളുടെ എല്ലാ അടയാളങ്ങളും അവർ ഇല്ലായ്മ ചെയ്യാൻ ആഗ്രഹിക്കുന്നു. അതായത് ഇത് നല്ല ഭക്ഷണത്തിന്റെയും മോശം ഭക്ഷണത്തിന്റെയും കഥയല്ല. ഇതൊരു വിഭാഗത്തോടുള്ള വിദ്വേഷം പുറത്തു വരികയാണ്. കേരള പൊതു സമൂഹം അത് മനസ്സിലാക്കും എന്നത് തന്നെയാണ് പ്രതീക്ഷയും


വിനു ഏബ്രഹാം | ചിന്ത പബ്ലിഷേഴ്സ്\nപത്തനംതിട്ട ജില്ലയില് നെടുങ്ങാടപ്പള്ളിയില് സ്വദേശി. മോടയില് ഏബ്രഹാം വര്‍ഗ്ഗീസിന്റെയും സൂസന്റെയും പുത്രന്. ദ വീക്ക് വാരികയുടെ കേരള ലേഖകനായി 20 വര്‍ഷം പ്രവര്‍ത്തിച്ചു. ആറ് കഥാസമാഹാരങ്ങളും മൂന്ന് നോവലുകളുമുള്‍പ്പെടെ പതിനഞ്ച് പുസ്തകങ്ങള് പ്രസിദ്ധീകരിച്ചിട്ടുണ്ട്. നഷ്ടനായിക എന്ന നോവലാണ് കമല് സംവിധാനം ചെയ്ത വിഖ്യാത സിനിമയായ സെല്ലുലോയ്ഡിന്റെ കഥാവലംബം. മികച്ച ഇംഗ്ലീഷ് പത്രപ്രവര്‍ത്തനത്തിന് നിരവധി പുരസ്‌കാരങ്ങള് നേടിയിട്ടുണ്ട്. ആന് എന്‍കൗണ്ടര് വിത്ത് എ ലൈഫ് ലിവിങ് എന്ന ഹ്രസ്വചിത്രത്തിന്റെ നിര്‍മ്മാതാവെന്ന നിലയില് മികച്ച പ്രഥമ ഹ്രസ്വചിത്രത്തിനുള്ള ദേശീയ ചലച്ചിത്ര പുരസ്‌കാരം ലഭിച്ചിട്ടുണ്ട്. നിലാവിന്റെ നഖങ്ങള് കഥാസമാഹാരത്തിന് എസ് ബി ടിയുടെ മികച്ച കഥാസമാഹാര പുരസ്‌കാരവും ഗബ്രിയേലാ സബാറ്റിനി ജീവിതം എഴുതുമ്പോള് എന്ന കഥാസമാഹാരത്തിന് പ്രേംജി പുരസ്‌കാരവും തോറ്റവരുടെ തീന്‍ഗൃഹം എന്ന കഥയ്ക്ക് കെ എ കൊടുങ്ങല്ലൂര് പുരസ്‌കാരവും ലഭിച്ചു. ചലച്ചിത്ര രംഗത്ത് തിരക്കഥാകൃത്ത് എന്ന നിലയിലും പ്രവര്‍ത്തിക്കുന്നു. പറുദീസ സിനിമയ്ക്ക് മികച്ച തിരക്കഥയ്ക്കുള്ള മെക്‌സിക്കന് അന്താരാഷ്ട്ര ചലച്ചിത്രോത്സവ പുരസ്‌കാരം നേടിയിട്ടുണ്ട്. കഥയുള്ളൊരു പെണ്ണ് ഏറ്റവും പുതിയ ചിത്രം. ഭാര്യ : സുജ മക്കള് : ഭുവന്, റെയ്ന് വിലാസം : കെ ആര് ഡബ്ല്യൂ എ 76 എ ഐ എ എസ് കോളനി, വട്ടിയൂര്‍ക്കാവ് പി ഒ തിരുവനന്തപുരം 13 ഫോണ്.9400073529\nകെ ജി ജോര്‍ജ്\nby വിനു ഏബ്രഹാം


idaneram: മതസാമൂഹ്യ വിപ്ലവം - പ്രോഫ. രാജു തോമസ്\nഓരോ മണിക്കൂറിലും ഇന്ത്യയില് രണ്ടു ദലിതര് ആക്രമിക്കപ്പെടുന്നു. ഓരോ ദിവസവും മൂന്നു ദലിത് സ്ത്രീകള് ബലാത്സംഗത്തിനിരയാകുന്നു. രണ്ട് ദലിതര് കൊല്ലപ്പെടുന്നു. രണ്ടു ദലിത് വീടുകള് ഇന്ത്യയില് കത്തിച്ചാമ്പലാക്കുന്നു. ഇത് ഔദ്യോഗിക കണക്കാണെ ന്നോര്‍ക്കണം. ആരാണീ കുറ്റകൃത്യങ്ങള് ദലിതര്‍ക്കെ തിരെ ചെയ്യുന്നത്. സഹിഷ്ണുതയുള്ളവര് എന്ന് അവകാശപ്പെടുന്ന ഹിന്ദുക്കളാണ് ഈ കുറ്റകൃത്യങ്ങള് ദലിതര്‍ക്കെതിരെ നടക്കുന്നതെന്നോര്‍ക്കണം. ലോക ത്തൊരു രാജ്യത്തും നടക്കാത്ത വംശീയ വിദ്വേഷവും വെറുപ്പുമാണ് ഇന്ത്യയിലെ ഹിന്ദുക്കള് ദലിതര്‍ക്കെതിരെ പു ര്‍ത്തുന്നത്. കാരണമെന്താണ്? ദലിതരോടും പിന്നോക്കക്കാരോടുംആദിവാസികളോടും ഹിന്ദുക്കളെന്താണ് ചെയ്യുന്നത്. എന്തുകൊണ്ട് അവര് അങ്ങനെ ചെയ്യുന്നു. കാരണം, അവരെ വെറുക്കണമെന്നും ശത്രുക്കളോടെന്നപോലെ കൊന്നൊ ടുക്കണമെന്നും ഹിന്ദുയിസം ഹിന്ദുക്കളോട് ആവശ്യപ്പെടുന്നു. ഈ യാഥാര്‍ത്ഥ്യം അംഗീകരിക്കുവാന്‍പശ്ചാത്തപിക്കുവാനും ദലിതരെയും പിന്നോക്കക്കാരെയും ആദിവാസികളെയും തങ്ങള്‍ക്കൊപ്പം മനുഷ്യരാ ണെന്നു കരുതുവാനും ഹിന്ദുക്കള് തയ്യാറാവുമോ? ഹിന്ദുക്കള്‍ക്ക് അതിനു കഴിയണമെങ്കില് അവര് ഹിന്ദൂയിസം ഉപേക്ഷിച്ച് അഹിന്ദുക്കളാകണം. ഹിന്ദുക്കള് ഹിന്ദുക്കളായി തുടരുവോളം അവര്‍ക്ക് അഹിന്ദുക്കളായ (Non-Hindus) ദലിതരെയും പിന്നോക്കക്കാരെയും ആദിവാസികളെയും മുസ്ലീംകളെയും ക്രൈസ്തവരെയും സമസൃഷ്ടികളായി കണ്ട് അവരെ സ്‌നേഹിക്കുവാന് ഒരിക്കലും കഴിയുകയില്ല.\nഇന്ത്യയിലെ 15.4% ആര്യന്മാരായ ചാതുര്‍വര്‍ണ്ണ-സവര്‍ണ്ണഹിന്ദുക്കള് അഹിന്ദുക്കളായി മാറുമോ? ഒരു സാധ്യതയും കാണുന്നില്ല. പിന്നെന്താണ് മാര്‍ഗം? ഇന്ത്യന് ജനസംഖ്യയുടെ 65% ദലിത്, പിന്നോക്ക, ആദിവാസി കളും എത്രയുംവേഗത്തില് അവരിലടിച്ചേല്‍പ്പിച്ച വ്യാജ'ഹിന്ദുസ്ത്വം'' (Hindu identity) വലിച്ചു ദൂരെയെറിയുകയാണു വേണ്ടത്. കാരണം, അവരാരും ചാതുര്‍വര്‍ണ്യത്തില്‍പ്പെട്ട ഹിന്ദുക്കളല്ല. എന്നാല് ഹിന്ദു ബ്രാഹ്മിന് മൈന്‍ഡ് സെറ്റുള്ള ഇന്ത്യന് ഭരണകൂടം ദലിതരെയും പിന്നോക്കക്കാരെയും ആദിവാസികളെയും ഹൈന്ദവവത്കരണത്തിലൂടെ വ്യാജ ഹിന്ദുസ്വത്വം അവരിലടിച്ചേല്‍പ്പിച്ച് അവരെയുംകൂടി ഹിന്ദുക്ക ളായി വെച്ചിരിക്കുകയാണ്. ഈ ഹൈന്ദവീകരണ വഞ്ചനയില് നിന്ന വര്‍ക്കെ ങ്ങനെ പുറത്തു കടക്കാം? അവരില് ആത്മാഭിമാന ബോധം (Consciousness of self respect) ഉണ്ടാവിടത്തോളം അവര് മതപരിവര്‍ത്തന വിപ്ലവത്തിന് ഒരിക്കലും മുതിരുകയില്ല.\n'Religious Conversation is Revolutijon? എന്ന് വിശാല് മംഗല്‍വാഡി പറഞ്ഞത് എത്ര അര്‍ത്ഥവത്താണ്. (The Quest for Freedom & Dignity, Caste, Conversation and Cultural Revolution, 2001- page 92). ചാള്‍സ് ഗ്രാന്റ് എന്ന സായിപ്പാണ് ഇന്ത്യയുടെ രക്ഷ മതംമാറ്റമെന്ന വിപ്ലവത്തി ലൂടെ മാത്രമേ നേടാനാവുകയുള്ളൂ എന്ന് ആദ്യമായി പ്രഖ്യാപിച്ചത്. അദ്ദേഹം ഈ കാര്യം വെട്ടിത്തുറന്നു പറഞ്ഞത് 1786ലായിരുന്നു (ഇതേ ഗ്രന്ഥം, പേജ് 92).\nഎന്തുകൊണ്ട് ഇന്ത്യയിലെ 'വിപ്ലവകാരികളും അക്കാദമിഷന്‍സും എഴുത്തുകാരും ദാര്‍ശനികന്മാരും ബുദ്ധിജീവികളും (ഉണ്ടെങ്കില്) മതപരിവര്‍ത്തന വിഷയത്തില് ഒരു തുറന്ന സംവാദത്തിന് തയ്യാറാവു ന്നില്ല. അവരുടെ ആത്മാര്‍ത്ഥതയില്ലായ്മയും സത്യ സന്ധതയില്ലായ്മ യുമാണോ വെളിവാക്കുന്നത്. നൂറു കണക്കിന് വിഷയങ്ങളില് സംവാദ ങ്ങള് സംഘടിപ്പിച്ച് സമയവും സമ്പത്തും ചെലവഴിക്കുന്നവര് മതപരി വര്‍ത്തന വിഷയത്തില് കരുതിക്കൂട്ടിയ ഗൂഢാലോചനയിലൂടെ മൗനം പാലിക്കുന്നു. ഇന്ത്യയിലെ, പ്രത്യേകിച്ച്, കേരളത്തിലെ ബുദ്ധിജീവികളെന്ന് അഭിമാനിച്ചു വീമ്പിളക്കുന്ന ബുദ്ധിജീവികള് (ഉണ്ടെങ്കില്) മതപരിവര്‍ത്തന വിഷയത്തില് നിശ്ശബ്ദത പുലര്‍ത്തുന്നു.\nബി. ജെ. പി. രാജ്യം ഭരിച്ചിരുന്നപ്പോള് മതംമാറ്റ വിഷയത്തില് ഒരു ദേശീയ സംവാദം ആവശ്യമാണെന്ന വാദം ഉയര്‍ന്നുവന്നിരുന്നു. എങ്കിലും ആ ഗൗരവമുള്ള വിഷയം ചര്‍ച്ച ചെയ്യാതെ നമ്മുടെ രാജ്യത്തിലെ അക്കാദമിഷ്യന്മാര് നിശ്ശബ്ദരാവുകയാണ് ഉണ്ടായത്. ബൗദ്ധികവ്യഭിചാര ത്തില് ലോകത്താരെയും കടത്തിവെട്ടുന്നവരാണ് ഇന്ത്യയിലെ ഹിന്ദുക്ക ളായി മാറിയ ചാതുര്‍വര്‍ണ്ണ്യക്കാരായ ഹിന്ദുക്കള്. അവര്‍ക്ക് സുഖകര മായ വിഷയങ്ങളില് ഒരു ഗൂഡാലോചനയിലൂടെ അവര് നിശ്ശബ്ദത പാലിക്കും. അതവരുടെ സ്വഭാവമാണ്. അവര് ഹിന്ദുത്വത്തില് തുടരു വോളം അവര്‍ക്ക് ഒരിക്കലും വിമോചിതരായ ബുദ്ധിജീവികളാ കാന് കഴിയുകയില്ല. (Dr. Ambedkar writings and speeches, volume VII, 1990, page 240, Govt. of Maharashtra). ഒരു നന്മയും ഇല്ലാത്ത ഹിന്ദുയി സം എന്നെന്നേക്കുമായി നശിപ്പിക്കപ്പെടേണ്ടതാണെന്നു പറയുവാന് ഡോ. അംബേദ്കറെ പ്രേരിപ്പിച്ചതെന്തുകൊണ്ടാണെന്നു നാം ആലോചിക്കണം (Thus spoke Ambedkar, Volume 2, page 30). ഇതേ വാല്യത്തില്‍തന്നെ പറയുന്നതിങ്ങനെ, ഇന്ത്യയുടെ എല്ലാ പ്രശ്‌നങ്ങള്‍ക്കും കാരണം ഹിന്ദുയി സമാണ് (ഇതേ ഗ്രന്ഥം, പേജ് 29). ''നാം ഇന്ത്യയില് ചെയ്യേണ്ട ഒന്നാമത്തെ നടപടി ഹിന്ദുയിസത്തെ തകര്‍ക്കുക'' എന്നതാണെന്ന് ഡോ. കാഞ്ചാ ഐലയ്യായും പറയുന്നു (മാതൃഭൂമി വാരിക, ലക്കം 28, സെപ്റ്റംബര് 19-25, 2004, പേജ് 21).\nഇന്ത്യയില് ഹിന്ദുയിസം നിലനില്‍ക്കണമെന്ന് ആഗ്രഹിക്കുന്നത് ചാതുര്‍വര് ണ്ണ്യത്തില്‍പ്പെട്ട ബ്രാഹ്മണരും ക്ഷത്രിയരും വൈശ്യരും ശൂദ്രരുമടങ്ങുന്നവര് മാത്രമാണ്. ഹിന്ദുക്കളായിട്ട് അറിയപ്പെടാനാണ് അവര് ആഗ്രഹിക്കുന്നുത്. യഥാര്‍ത്ഥത്തില് അവരെ ഹിന്ദുക്കളാക്കിയത് മുസ്ലീംകളായ പേര്‍ഷ്യക്കാ രായിരുന്നുവെന്ന് മുമ്പു സൂചിപ്പിച്ചിട്ടുണ്ടല്ലോ. ഒരു കാര്യം വ്യക്തമായിട്ടു പറയട്ടെ, ക്രിസ്തുവര്‍ഷം 8-ാം നൂറ്റാണ്ടില് പേര്‍ഷ്യക്കാര് സിന്ധു നദിയുടെ തീരത്തു താമസിച്ചവരെ 'ഹിന്ദു'ക്കളെന്ന് വിളിച്ചതിനുശേഷമാണ് ചരിത്രത്തില്, നിഘണ്ടുവില്‍പോലും ഹിന്ദു എന്ന പദം ഉണ്ടായതെങ്കില് പേര്‍ഷ്യക്കാര് ആരെയാണ് ഹിന്ദുക്കളാക്കിയത്? സിന്ധു നദിക്കരയില് പേര്‍ഷ്യക്കാര് വന്നപ്പോള് അവിടെ താമസിച്ചിരുന്നവര് ആരായിരുന്നു? ആര്യന്മാരായിരുന്നു അന്നവിടെ താമസിച്ചിരുന്നത്. അങ്ങനെവരുമ്പോള് ആര്യന്മാരെ കണ്ടുകൊണ്ടാണ് പേര്‍ഷ്യക്കാര് ഹിന്ദുക്കളെന്നു വിളിച്ചത്. ഇന്ത്യയിലെ ദലിതരും പിന്നോക്കജാതിക്കാരും ആദിവാസികളും ആരായി രുന്നു? അവര് ഒരിക്കലും ഹിന്ദുക്കളായിരുന്നില്ല. അവരുടെ സ്വത്വം എന്തായിരുന്നു എന്ന് ഡോ. അംബേദ്കര് പറയുന്നതിങ്ങനെ, ''ഇന്ത്യയില് രണ്ടേരണ്ടു വംശങ്ങളെയുള്ളൂ. നാഗന്മാരായ ദ്രാവിഡരും ആര്യന്മാരും (Dr. Ambedkar Writings and speeches, Volume VII, 1990m page 300, Govt. of Maharashtra). ആര്യന്മാരായവരാണ് പില്‍ക്കാലത്ത് ഹിന്ദുക്കളായി മാറി യത്. അത് അവരുടെ ഇന്ത്യയിലെ നിലനില്‍പ്പിന് ആവശ്യമായിരുന്നു. അവര് ഇന്ത്യക്കാരില്‍നിന്നും വേറിട്ടൊരു ജനതയായി തുടരാനവരുടെ ആഗ്രഹം. ഇതുതന്നെയാണ് ഇന്ത്യയുടെ പരിഹരിക്കപ്പെടാത്ത സാമൂഹ്യ പ്രശ്‌നം.\nഇന്ത്യയുടെ സാമൂഹ്യപ്രശ്‌നം പരിഹരിക്കാതെ ഇന്ത്യക്ക് ഒരിക്കലും സാമൂഹിക ഉദ്ഗ്രഥനത്തിലൂടെ ഒരു രാഷ്ട്രീയ ശക്തിയാവാന് കഴിയുക യില്ല. ശാസ്ത്രീയ കണ്ടുപിടുത്തങ്ങളോ, വികസനങ്ങളോ ശൂന്യാകാശ ത്തേക്ക് കുറെ വാണങ്ങള് കത്തിച്ചു വിടുന്നതിലൂടെയോ അല്ല ഒരു രാഷ്ട്രമെന്ന നിലയില് നമ്മള് ശക്തരാകുന്നതെന്നോര്‍ക്കണം. ചൈനയെ പ്പോലെ സാമൂഹിക ഉദ്ഗ്രഥനത്തിലൂടെയേ (Political Integrationn) ഇന്ത്യക്ക് രാഷ്ട്രീയതലത്തില് തലയുയര്‍ത്തിപ്പിടിക്കാനാവൂ. അതെങ്ങനെ കൈവ രിക്കാമെന്നതാണ് വിഷയം. അതിനാവശ്യമായ സാമൂഹ്യ ഇടപെടലുകളും വിശകലനങ്ങളും ആവശ്യമാണ്.\nഎങ്ങനെ ഡോ. അംബേദ്കര് സ്വപ്നം കണ്ടതും മറ്റു രാഷ്ട്രങ്ങളില് ഉദാഹരണങ്ങള് സഹിതം നിറവേറ്റിയതുമായ മതസാമൂഹ്യ വിപ്ലവ ങ്ങളുടെ അടിസ്ഥാനത്തില്, ഇന്ത്യയില് നടക്കാതെപോയ മതസാമൂഹ്യ വിപ്ലവം നടക്കാതെ തെരഞ്ഞെടുപ്പുകളിലൂടെ നമുക്ക് രാഷ്ട്രീയ സ്ഥിരത ഒരിക്കലും കൈവരിക്കാന് ഇന്ത്യക്കാവില്ല എന്നു നാം തിരിച്ചറിയണം. ഇന്ത്യയില് രാഷ്ട്രീയ ഉദ്ഗ്രഥനം ദലിത്, പിന്നോക്ക, ആദിവാസികള് ക്കിടയിലും മുസ്ലീം, ദലിത്, ക്രിസ്ത്യാനികളുടെയിടയിലും രൂപപ്പെടേ ണ്ടതുണ്ട്. ഈ രാഷ്ട്രീയ ഉദ്ഗ്രഥന രാഷ്ട്രീയ വിപ്ലവം സാധ്യമാകുന്നതും ദലിതരുംആദിവാസികളും പിന്നോക്കജാതിക്കാരും ഒരു മത-സാമുഹ്യ വിപ്ലവത്തിലൂടെ മാത്രം സാധ്യമാകുന്ന ഒരു കാര്യമാണ്. വ്യക്തമായി പറഞ്ഞാല് ദലിതരും പിന്നോക്ക ജാതിക്കാരും അവരുടെമേല് അടിച്ചേല് പ്പിച്ച ഹിന്ദുയിസം വലിച്ചു ദൂരെയെറിഞ്ഞ് മതപരിവര്‍ത്തന വിപ്ലവ ത്തിലൂടെ മാത്രമേ ഇന്ത്യക്ക് രാഷ്ട്രീയ സ്ഥിരതയിലൂന്നിയ ഒരു നിലപാട് സ്വീകരിക്കുവാന് ഇന്ത്യക്കു കഴിയൂ. അങ്ങനെയാണ് ഇന്ത്യയെന്ന ലോക ത്തെ രണ്ടാമത്തെ രാജ്യം തെരഞ്ഞെടുപ്പ് രാഷ്ട്രീയവിപ്ലവം കളിക്കേണ്ടത് എന്നു നാം തിരിച്ചറിയണം. ലക്ഷക്കണക്കിനു ടുണീഷ്യന്, ലിബിയന് പൗരന്മാര്‍ക്ക് തെരുവിലിറങ്ങാന് കഴിയുന്നതെന്തുകൊണ്ട് എന്നു നാം ചിന്തിക്കാറുണ്ടോ? ഒരു ലക്ഷംപേരെ അണിനിരത്തുവാന് ഹസ്സാരന്മാര്‍ക്കു കഴിയുമോ. അവര് ഒരു വിലക്കുന്ന അണികള് മാലപ്പടക്കത്തിന്റെ ശബ്ദത്തില് ചിതറി ഓടുന്നവരായതെന്തുകൊണ്ട്?\nപീരങ്കികള്‍ക്കുപോലും മുഹമ്മദ് മൂര്‍സിയുടെ അണികളെ ഓടിക്കാന് കഴിയാതെ അവര് തങ്ങളുടെ കാല്‍പ്പാദങ്ങള് ഭൂമിയിലുറപ്പിച്ചു മുന്നോട്ടു നീങ്ങിയതെന്തുകൊണ്ട് എന്നു നാം ചിന്തിച്ചിട്ടുണ്ടോ? ആദര്‍ശത്തിലടി യുറച്ചു വിശ്വസിക്കുന്നവരെ നാം മാതൃകയാക്കണം. മാലപ്പടക്കത്തിന്റെ ശബ്ദം കേള്‍ക്കുമ്പോള് ചിതറി ഓടുന്നവരെയല്ല നമുക്കു വേണ്ടത്. നമ്മുടെ ദലിതരെയും ആദിവാസികളെയും പിന്നോക്ക ജാതിക്കാരെയും അവരുടെ കാല്‍പ്പാദങ്ങള് ഭൂമിയില് ഉറപ്പിച്ചു നിര്‍ത്താനാവശ്യമായ ഒരു വിപ്ലവം നടത്താനവരെ എങ്ങനെ തയ്യാറാക്കാം എന്നതായിരിക്കട്ടെ നമ്മുടെ ചിന്തനീയ വിഷയം. നമുക്കവരെ അത്തരത്തിലൊരു മതസാമൂഹ്യവിപ്ല വത്തിന് തയ്യാറാക്കാം. അല്ലാതെയുള്ള ചെപ്പടാവിദ്യകള്‍ക്കൊന്നിനും ഒരിക്കലും ഇന്ത്യയെ രക്ഷപെടുത്താനാവില്ല. നിശ്ചയം.\nപ്രൊഫ. രാജു തോമസ് 9446201340\nLabels: പ്രൊഫ. രാജു തോമസ്, സൈന്ധവമൊഴി


ലാസ്യലയം: മോഹിനിയാട്ടത്തിന്റെ അധ:പതനം\nPosted by Neena Sabarish at 13:18\nഎന്.ബി.സുരേഷ് 8 May 2010 at 06:23\nതീര്‍ച്ചയായും നീന ഇത് കൂടുതല് ഗവേഷണം ചെയ്ത് വെളിച്ചത്താക്കേണ്ട ഒരു വിഷയമാണ്. ഇത്ര ചെറിയ ഒരു കുറിപ്പിലൊതുക്കാതെ ആഴത്തിലേക്കു പോകൂ, കവിതയില് കാണിക്കുന്ന ചെറുതാക്കാനുള്ള മടി\nദാ ഇവിടെയും ഇത് കേരളീയര് അറിയേണ്ട കാര്യമല്ലെ.\nNeena Sabarish 8 May 2010 at 10:15\nനിരക്ഷരന് 10 May 2010 at 06:23\nപുതിയ അറിവാണിത് . ഇന്ററസ്റ്റിങ്ങ് :) നന്ദി നീനാ. സുരേഷ് പറഞ്ഞ അഭിപ്രായം തന്നെ ആവര്‍ത്തിക്കുന്നു.\nഗീത 12 May 2010 at 07:38\nഈ ബ്ലോഗിലെ പോസ്റ്റുകള് എല്ലാം വായിച്ചു. വളരെ ഇഷടപ്പെട്ടു. ബാക്കിഭാഗം വായിക്കാന് കാത്തിരിക്കുന്നു.\nസ്വാതിതിരുനാള് കൃതി ഗീതധുനികുതക... എന്നത്, ഗീത് ധുന് കി തക .. എന്നാണെന്നാണ് സംഗീത കോളേജിലെ ഒരു പ്രൊഫസ്സര് പറഞ്ഞത്. ആളുകള് തെറ്റായി ഉച്ചരിച്ച് ഗീതധുനികുതക... എന്നായിപ്പോയതാണത്രേ.\nShajikumar 13 May 2010 at 07:42\nNeena Sabarish 14 May 2010 at 07:53\nthank u suresh, niraksharan,geetha and shajikumar...geetha, hv changed the lines ...thank u4the information. come again\nബിജുകുമാര് 20 May 2010 at 06:19\nമറ്റു പാരമ്പര്യകലകള്‍ക്കുണ്ടായ അപചയം തന്നെയല്ലേ മോഹിനിയാട്ടത്തിനും ഭവിച്ചുള്ളൂ? അത് കാലത്തിന്റെ ദോഷമല്ലേ? പക്ഷേ ഇപ്പോള് അവയൊക്കെ ക്രമേണ ഉയര്‍ന്നു വരികയാണെന്നു തോന്നുന്നു. ശരിയല്ലേ. കുറിപ്പു കൊള്ളാം. പക്ഷേ കുറ്ച്ചു കൂടെ വിശദമായിരുന്നെങ്കില് ...\nഒരു യാത്രികന് 24 May 2010 at 04:25\nആദ്യകാല രചനകള് ഞാന് വായിച്ചിട്ടുണ്ടായിരുന്നു...പിന്നെ ഇപ്പോഴാണ് വരുന്നത്....ഇങ്ങനെ ഒരു മേഖലയില് നീനയ്കു കൂടുതല് ചെയ്യാനുണ്ടെന്നു തോന്നുന്നു......സസ്നേഹം


ഒന്നു വഴിമാറൂ... രണ്ട് കുട്ടികളുടെ ജീവനുവേണ്ടി ആംബുലന്‍സുകള് പുറപ്പെടുന്നു |\nകുട്ടികളുടെ ജീവന് രക്ഷിക്കാന് വഴിമാറു... കൊച്ചിയില് നിന്ന് കോയമ്പത്തൂരിലേക്ക് ആംബുലന്‍സ് കുതിക്കുന്നു\nKochi, First Published 9, Feb 2020, 6:34 PM IST\nആംബുലൻസുകൾ 5.30ന് കളമശ്ശേരിയിൽ നിന്ന് പുറപ്പെട്ടു. കുട്ടികളെയും കൊണ്ടുപോകുന്ന ആംബുലൻസുകളുടെ നമ്പർ ഇതാണ്: KL 41 P 5798, KL 05 AG 7478\nകൊച്ചി: ഒന്നു വഴിമാറൂ... രണ്ട് കുട്ടികളുടെ ജീവന് രക്ഷിക്കുന്നതിന് വേണ്ടി രണ്ട് ആംബുലന്‍സ് കൂടി പുറപ്പെടുകയാണ്. ഗ്യാസ് സ്റ്റൗ പൊട്ടിത്തെറിച്ച് ഗുരുതരമായി പൊള്ളലേറ്റ രണ്ട് കുട്ടികളുമായി കളമശ്ശേരി മെഡിക്കൽ കോളേജിൽ നിന്നും കോയമ്പത്തൂരിലേക്ക് പോകുന്ന രണ്ട് ആംബുലൻസുകൾക്ക് വഴിയൊരുക്കണമെന്ന് കേരള പൊലീസ് നിർദ്ദേശിച്ചു.\nആംബുലൻസുകൾ 5.30ന് കളമശ്ശേരിയിൽ നിന്ന് പുറപ്പെട്ടു. കോയമ്പത്തൂർ ജൻഡർ ആശുപത്രിയിലേക്കാണ് കുട്ടികളെ മാറ്റുന്നത്. ആംബുലൻസുകൾക്ക് വഴിയൊരുക്കി പൊലീസ് സംഘം രംഗത്തുണ്ട്. ആളുകളും വാഹനങ്ങളും ഒഴിഞ്ഞുമാറി പാത ഒരുക്കണമെന്ന് പൊലീസ് അഭ്യർത്ഥിച്ചു.\nഈ കുട്ടികളുടെ അമ്മ പൊള്ളലേറ്റ് ഇന്നലെ മരിച്ചിരുന്നു. കാലടി പൊലീസ് സ്റ്റേഷനിലെ പൊലീസ് ഉദ്യോഗസ്ഥൻ സെബി ഔസേപ്പാണ് അച്ഛൻ. കുട്ടികളെ കളമശേരി മെഡിക്കൽ കോളേജിൽ പ്രവേശിപ്പിച്ചെങ്കിലും പൊള്ളൽ ഗുരുതരമായതിനാൽ വിദഗ്ദ്ധ ചികിത്സയ്ക്കായാണ് കോയമ്പത്തൂരിലേക്ക് മാറ്റുന്നത്.\nകുട്ടികളെയും കൊണ്ടുപോകുന്ന ആംബുലൻസുകളുടെ നമ്പർ ഇതാണ്: KL 41 P 5798, KL 05 AG 7478


ഇന്ത്യക്ക് മികച്ച സ്കോര് | Sutharya Keralam\nഇന്ത്യക്ക് മികച്ച സ്കോര്\nഇംഗ്ലണ്ടിനെതിരായ രണ്ടാം ഏകദിനത്തില് ഇന്ത്യക്ക് മികച്ച സ്കോര്. നിശ്ചിത ഓവറില് ആറ് വിക്കറ്റ് നഷ്ടത്തില് ടീം ഇന്ത്യ 336 റണ്‍സാണ് നേടിയത്. അര്‍ദ്ധ സെഞ്ച്വറിയുമായി ക്യാപ്റ്റന് കോഹ്‍ലിയും സെഞ്ച്വറിയുമായി കെ.എല് രാഹുലും ഇന്ത്യന് ഇന്നിങ്സിനെ മധ്യ ഓവറുകളില് കോട്ടകെട്ടിയപ്പോള് അവസാന ഓവറുകളില് വെടിക്കെട്ട് പ്രകടനവുമായി ഋഷഭ് പന്തും ഹാര്‍ദ്ദിക് പാണ്ഡ്യയും വന്നതോടെ ഇന്ത്യന് സ്കോര് മുന്നൂറ് കടക്കുകയായിരുന്നു.\n114 പന്തില് ഏഴ് ബൌണ്ടറിയും രണ്ട് സിക്സറും ഉള്‍പ്പടെയായിരുന്നു രാഹുലിന്‍റെ ഇന്നിങ്സ്. 79 പന്തില് മൂന്ന് ബൌണ്ടറിയും ഒരു സിക്സറും ഉള്‍പ്പടെ 66 റണ്‍സാണ് ക്യാപ്റ്റന് കോഹ്‍ലി നേടിയത്. അവസാന ഓവറുകളില് തീപ്പൊരി പ്രകടനം കാഴ്ചവെച്ച ഋഷഭ് പന്ത് 40 പന്തില് മൂന്ന് ബൌണ്ടറികളും ഏഴ് സിക്സറുകളും ഉള്‍പ്പടെ 77 റണ്‍സാണ് നേടിയത്. ഒട്ടും മോശമാക്കാതെ ഹാര്‍ദ്ദിക് പാണ്ഡ്യയും അവസാന ഓവറുകളില് തകര്‍ത്തടിച്ചു. 16 പന്തില് നാല് സിക്സര് അടക്കം 35 റണ്‍സ് നേടിയാണ് പാണ്ഡ്യ അവസാന ഓവറുകളില് സ്കോര്‍ബോര്‍ഡ് ചലിപ്പിച്ചത്.\nനേരത്തെ ഇന്നിങ്സിന്‍റെ തുടക്കത്തില് തന്നെ കഴിഞ്ഞ കളിയിലെ ടോപ്സ്കോററായ ശിഖര് ധവാനെ ഇന്ത്യക്ക് നഷ്ടമായി. സ്കോര് ബോര്‍ഡില് ഇന്ത്യന് സ്കോര് ഒന്‍പത് റണ്‍സെത്തി നില്‍ക്കെയാണ് റീസ് ടോപ്ലിക്ക് വിക്കറ്റ് നല്‍കി ധവാന് മടങ്ങുന്നത്. അധികം വൈകാതെ തന്നെ മറ്റൊരു ഓപ്പണറായ രോഹിതും മടങ്ങി. 25 റണ്‍സെടുത്ത രോഹിത് സാം കറന്‍റെ ബോളില് ആദില് റഷീദിന് ക്യാച്ച് നല്‍കിയാണ് വിക്കറ്റായത്. പിന്നീട് ഒത്തുചേര്‍ന്ന വിരാട് കോഹ്‍ലിയും കെ.എല് രാഹുലും ചേര്‍ന്ന് ഇന്ത്യന് ഇന്നിങ്സിനെ കൈപിടിച്ചുയര്‍ത്തുകയായിരുന്നു. മോശം പന്തുകളെ ആക്രമിച്ചും നല്ല പന്തുകളെ പ്രതിരോധിച്ചും സമയോചിതമായ പാര്‍ട്ണര്‍ഷിപ്പിലൂടെ ഇരുവരും ഇന്ത്യന് ഇന്നിങ്സിനെ താങ്ങി നിര്‍ത്തി. കോഹ്‍ലി 62 പന്തില് അര്‍ധ സെഞ്ച്വറി തികച്ചപ്പോള് രാഹുല് 66 ബോളില് അര്‍ധ ശതകം കണ്ടെത്തി. ഇരുവരും ചേര്‍ന്ന് 121 റണ്‍സിന്‍റെ കൂട്ടുകെട്ടാണ് മൂന്നാം വിക്കറ്റില് പടുത്തുയര്‍ത്തിയത്.\nമികച്ച കൂട്ടുകെട്ടിലൂടെ മുന്നോട്ടുപോയ ഇന്ത്യന് ഇന്നിങ്സില് കോഹ്‍ലിയുടെ വിക്കറ്റ് പിഴുത് ഇംഗ്ലണ്ടിന് ബ്രേക് ത്രൂ നല്‍കിയത് ആദില് റഷീദ് ആണ്. വ്യക്തിഗത സ്കോര് 66ഇല് എത്തിനില്‍ക്കേ ആദില് റഷീദിന്‍റെ പന്തില് ജോസ് ബട്‍ലര്‍ക്ക് ക്യാച്ച് നല്‍കിയാണ് കോഹ്‍ലി മടങ്ങിയത്. സ്കോര്‍ബോര്‍ഡ് 158ഇല് നില്‍ക്കെയാണ് കോഹ്‍ലി പുറത്തായത്. പിന്നീട് എത്തിയ ഋഷഭ് പന്ത് കെ.എല് രാഹുലിനൊപ്പം ഇന്ത്യന് ഇന്നിങ്സിനെ മുന്നോട്ട് നയിച്ചു. രാഹുല് സ്വതസിദ്ധമായ ശൈലിയില് മുന്നോട്ടുപോയപ്പോള് പന്ത് തകര്‍ത്തടിക്കുകയായിരുന്നു.\nPrevious articleമോദി ബംഗ്ലാദേശില്; വ്യാപക പ്രതിഷേധവുമായി വിദ്യാര്‍ഥികള്\nNext articleസച്ചിന് ടെണ്ടുല്‍ക്കറിന് കോവിഡ്


കോവിഡ് വാക്സിന് കുത്തിവെപ്പിന്‍റെ ഡ്രൈ റണ് 2ാം ദിവസത്തിലേക്ക്\nരാജ്യത്ത് കോവിഡ് വാക്സിന് കുത്തിവെപ്പിന്‍റെ ഡ്രൈ റണ് രണ്ടാം ദിവസത്തിലേക്ക് കടന്നു\nആന്ധ്രാപ്രദേശ്, അസം, ഗുജറാത്ത്, പഞ്ചാബ് എന്നിവിടങ്ങളിലാണ് ഡ്രൈ റണ് നടക്കുന്നത്\n29 Dec, 2020 at 01:32 AM\nരാജ്യത്ത് കോവിഡ് വാക്സിന് കുത്തിവെപ്പിന്‍റെ ഡ്രൈ റണ് രണ്ടാം ദിവസത്തിലേക്ക് കടന്നു. ആന്ധ്രാപ്രദേശ്, അസം, ഗുജറാത്ത്, പഞ്ചാബ് എന്നിവിടങ്ങളിലാണ് ഡ്രൈ റണ് നടക്കുന്നത്. രാജ്യത്ത് നിലവിലുള്ള കോവിഡ് നിയന്ത്രണങ്ങള് ആഭ്യന്തര മന്ത്രാലയം ജനുവരി 31 നീട്ടി. ഇതിനിടെ കേന്ദ്രമന്ത്രി അശ്വനി കുമാർ ചൌബെക്ക് കോവിഡ് സ്ഥിരീകരിച്ചു.\nആന്ധ്ര, അസം, ഗുജറാത്ത്, പഞ്ചാബ് എന്നിവിടങ്ങളില്2വീതം ജില്ലകളിലാണ് വാക്സിന് ഡ്രൈ റണ് പുരോഗമിക്കുന്നത്. കുത്തിവെപ്പെടുക്കല്, പ്രത്യാഘാതം ഉണ്ടായാല് കൈകാര്യം ചെയ്യല്, കേന്ദ്രങ്ങളിലെ അണുബാധ നിയന്ത്രണം, ശീതികരണ സംവിധാനങ്ങള് തുടങ്ങിയവയാണ് നിരീക്ഷിക്കുന്നത്. ഇന്ന്5മണിയോടെ അവസാനിക്കുന്ന ഡ്രൈ റണിന് ശേഷം റിപ്പോർട്ട് കേന്ദ്ര - സംസ്ഥാന സർക്കാരുകള്‍ക്ക് കൈമാറും.\nകോവിഷീല്‍ഡിന് അടിയന്തര ഉപയോഗത്തിന് സെന്‍ട്രല് ഡ്രഗ് സ്റ്റാന്‍ഡേര്‍ഡ് കണ്‍ട്രോള് ഓർഗനൈസേഷന് ഉടന് അനുമതി നല്‍കിയേക്കും. വാക്സിന് വിതരണത്തിന് ആവശ്യമായ നിർദേശങ്ങള് നല്‍കാനാവശ്യപ്പെട്ട് ആഭ്യന്തര സെക്രട്ടറി ചീഫ് സെക്രട്ടറിമാർക്ക് കത്തയച്ചു.\nമറ്റ് രാജ്യങ്ങളില് രോഗബാധ തുടരുന്നതിനാലും യുകെയിൽ അതിവേഗ കോവിഡ് പടരുന്നതിനാലും ആഭ്യന്തരമന്ത്രാലയം ജനുവരി 31 വരെ കോവിഡ് നിയന്ത്രണങ്ങള് നീട്ടി. കേന്ദ്രവുമായി ആലോചിക്കാതെ ലോക് ഡൗൺ പ്രഖ്യാപിക്കരുതെന്നും നിരീക്ഷണം, നിയന്ത്രണം, ജാഗ്രത എന്നിവ പാലിക്കാനും നിർദേശം നല്‍കി. രാജ്യത്ത് നിലവില് 2.77 ലക്ഷമാണ് ചികിത്സയില് ഉള്ളവർ. 95.83% ആണ് രോഗമുക്തി നിരക്ക്.\nCovid-19 VaccineDry run


India 35662 New Cases കഴിഞ്ഞ 24 മണിക്കൂറിനിടെ\nകഴിഞ്ഞ 24 മണിക്കൂറിനിടെ രാജ്യത്ത് റിപ്പോർട്ട് ചെയ്തത് 35,662 കൊവിഡ് കേസുകൾ. ആക്ടീവ് കേസുകൾ 3,40,639. രോഗശമന നിരക്ക് 97.65 ശതമാനമാണ്. ആകെ രോഗബാധയുടെ 1.02 ശതമാനാണ് നിലവിലുള്ള കേസുകൾ. 14,48,833 ടെസ്റ്റുകളാണ് ഇക്കാലയളവിൽ നടത്തിയത്. ഇതോടെ ആകെ ടെസ്റ്റുകളുടെ എണ്ണം 55,07,80,273. (India 35662 New Cases)\nകേരളത്തിൽ ഇന്നലെ 19,325 പേർക്ക് കൊവിഡ് സ്ഥിരീകരിച്ചു. കഴിഞ്ഞ ദിവസങ്ങളിലുണ്ടായ 143 മരണങ്ങളാണ് കൊവിഡ് മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 23,439 ആയി. 27,266 പേർ രോഗമുക്തി നേടി. ഇന്നലെ 1,21,070 സാമ്പിളുകളാണ് പരിശോധിച്ചത്. പ്രതിവാര ഇൻഫെക്ഷൻ പോപ്പുലേഷൻ റേഷ്യോ (WIPR) എട്ടിന് മുകളിലുള്ള 678 തദ്ദേശ സ്വയംഭരണ പ്രദേശങ്ങളിലായി 2507 വാർഡുകളാണുള്ളത്. ഇവിടെ കർശന നിയന്ത്രണമുണ്ടാകും.\nരോഗം സ്ഥിരീകരിച്ചവരിൽ 96 പേർ സംസ്ഥാനത്തിന് പുറത്ത് നിന്നും വന്നവരാണ്. 18,114 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 1038 പേരുടെ സമ്പർക്ക ഉറവിടം വ്യക്തമല്ല. 77 ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 27,266 പേർ രോഗമുക്തി നേടി. ഇതോടെ 1,80,842 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 42,83,963 പേർ ഇതുവരെ കോവിഡിൽ നിന്നും മുക്തി നേടി.\nStory Highlights : India Reported 35,662 New Cases On Saturday


സയ്യിദ് മുഷ്താഖ് അലി ട്രോഫി : ശ്രീശാന്ത് കേരളത്തിന് വേണ്ടി കളിക്കും, സഞ്ജു നയിക്കും - Malayali Express\nസയ്യിദ് മുഷ്താഖ് അലി ട്രോഫി ട്വന്റി 20 ക്രിക്കറ്റിനുള്ള കേരള ടീമില് എസ്.ശ്രീശാന്തും ഇടംപിടിച്ചു. 20 അംഗ ടീമിനെ നയിക്കുന്നത് ഇന്ത്യന്‍താരം സഞ്ജു സാംസണാണ്. സച്ചിന് ബേബി, ജലജ് സക്‌സേന, റോബിന് ഉത്തപ്പ, ബേസില് തമ്പി തുടങ്ങിയ പ്രമുഖരും ടീമിലുണ്ട്.\nക്യാപ് നല്‍കി ശ്രീശാന്തിനെ കെ.സി.എ സ്വീകരിച്ചു. വാതുവെപ്പ് ആരോപണത്തെത്തുടര്‍ന്ന് ബി.സി.സി.ഐ വിലക്കേര്‍പ്പെടുത്തിയിരുന്ന ശ്രീശാന്ത് ഏഴുവര്‍ഷത്തെ ഇടവേളക്ക് ശേഷമാണ് കളത്തിലിറങ്ങുന്നത്. ആജീവനാന്ത വിലക്കാണ് ആദ്യം ഏര്‍പ്പെടുത്തിയെങ്കിലും ബി.സി.സി.ഐ ഓംബുഡ്‌സ്മാനില് നല്‍കിയ അപ്പീലിനെത്തുടര്‍ന്ന് കാലാവധി കുറക്കുകയായിരുന്നു.\nജനുവരി 11ന് പുതുച്ചേരിക്കെതിരെയാണ് കേരളത്തിന്റെ ആദ്യ മത്സരം. 13ന് മുംബൈയ്‌ക്കെതിരെയും 15 ന് ഡല്‍ഹിക്കെതിരെയും കളിക്കും.\nകര്‍ഷകരെ ഖാലിസ്ഥാനികളെന്ന് വിളിക്കരുത്: രാജ്നാഥ് സിങ്\nഫെസ്ബുക്കിലൂടെ പരിചയപ്പെട്ട യുവതിയെ കടത്താന് ശ്രമം; രണ്ടുപേര് പോലീസ് പിടിയില്


നര്‍മ്മം | പൊടിമോന്‍കഥകള് : podimonkathakal\nTag Archives: നര്‍മ്മം\nഇത് അംബുരു എന്ന അരവിന്ദിന്റെ കഥയാണ്. അരവിന്ദ് എന്നൊരു പേര് അവനുണ്ടെന്ന് അവന്‍തന്നെ മറന്നുപോയിക്കാണണം.\nഅംബുരുവിന്‍റെ ഒരു ശനിയാഴ്ച:\nസാധാരണ ശനിയാഴ്ചകളില് രാവിലെ ഒന്‍പത് മണിക്ക് അടിക്കേണ്ട അലാറം, പതിവിനുവിരുദ്ധമായി ആറുമണിക്ക് അടിക്കാൻ പാകത്തിൽ സെറ്റ് ചെയ്തുവെച്ചിട്ടുണ്ടായിരുന്നു. എങ്ങാനം അലമുറയിടാന് വൈകിയാലോ എന്ന പേടിയില് അഞ്ചേമുക്കാലിന് തന്നെയുണര്‍ന്ന് അലാറം ഓഫ് ചെയ്തു.\nചുവന്ന വര്‍ണ്ണക്കടലാസ്സില് പൊതിഞ്ഞ സമ്മാനം മേശപ്പുറത്ത് ഇരിപ്പുണ്ട്. അലാറം ഓഫ് ചെയ്തിട്ട് ആദ്യം ചെന്നത് മേശയ്യ്ക്കരികിലേക്കാണ്. ജയകൃഷ്ണന് ക്ലാരയെ തഴുകുന്നപോലെ സമ്മാനപ്പൊതിയില് ഒന്ന് തലോടി………….\nആറരയായപ്പോള് തന്നെ കുളിച്ചു സുന്ദരനായി മുറിയ്ക്ക് പുറത്തിറങ്ങിയ (അറ്റാച്ച്ട് ബാത്രൂം ഉണ്ട്) മകനെ കണ്ടിട്ട് അമ്മ അംബുജം ചെറുതായിട്ടൊന്ന് ഞെട്ടി. നീലക്കുറിഞ്ഞി പോലും പൂക്കുമെന്ന വിശ്വാസം ഉണ്ട്, എന്നാലും ഇവന്റെ് കാര്യത്തില് ഇത് സംഭവിക്കുമെന്ന് കരുതിയതല്ല. പരിഭ്രമം മറച്ചുവെച്ച് ആ അമ്മമനസ് സ്നേഹനിധിയായി.\n“ഡാ മോനെ, കഴിച്ചിട്ട് പോകെടാ…”\n“വേണ്ടമ്മേ..കഴിക്കാന് നിന്നാല് ചിലപ്പോ ട്രെയിന് മിസ്സാകും”\n“ഒഹ് പിന്നെ..ഇച്ചിരി പുട്ട് തിന്നുന്ന സമയംകൊണ്ട് നിന്റെി ട്രെയിനൊന്നും പോകില്ല. അല്ലേലും കലക്ടറുദ്യോഗത്തിന്റെ ഇന്‍റര്‍വ്യൂനൊന്നുമല്ലല്ലോ , കൂട്ടുകാരീടെ കല്യാണത്തിനല്ലേ പോകുന്നെ?”\n“ശ്ശേടാ..ഈ തള്ളയോടല്ലിയോ പറഞ്ഞത് എനിക്കിപ്പോ ഒന്നും വേണ്ടെന്ന്. ഞാന് ട്രെയിനീന്നു വാങ്ങി കഴിച്ചോളാം”\n“ഓഹ്..എന്നാ നീ ചെല്ല്, സ്വന്തം തള്ളയ്ക്ക് ഇന്നേവരെ 100 രൂപയ്ക്ക് പോലും മൊബൈല് റീചാര്‍ജ്ജ് ചെയ്ത് തരാത്തവനാ കൂട്ടുകാരിയ്ക്ക് 1500 രൂപയുടെ സാരിയും വാങ്ങിച്ചോണ്ട് പോകുന്നത്. ചെല്ലെടാ ചെല്ല്, നീ ചെന്നില്ലെങ്കില് ചിലപ്പോ കല്യാണം നടന്നില്ലെങ്കിലോ..”\nഅംബുജം കത്തിക്കയറുന്നത് കണ്ടപ്പോള് അംബുരുവിനു പന്തികേട് മനസിലായി. അധികസമയം നിന്ന് ബാക്കികൂടെ വാങ്ങാതെ വേഗം തന്നെ നിന്നിടം കാലിയാക്കി.\nഅംബുരു ഇത്രയും തിരക്കിട്ട് സമ്മാനവുമായി പോകുന്നത് കോളേജ്പഠനകാലത്ത് കിട്ടിയ കൂട്ടുകാരി നജിലയുടെ നിക്കാഹിനാണ്.\nകായംകുളം റയില്‍വേ സ്റ്റേഷന്:\nട്രെയിന് പതിവ് തെറ്റിക്കാതെ അരമണിക്കൂര് താമസിച്ച് തന്നെയെത്തി. ചെലവുചുരുക്കലിന്റെ ഭാഗമായതിനാലാണ് പാസ്സഞ്ചറില് പോകാമെന്ന് തീരുമാനിച്ചത്.ഭാഗ്യത്താല് അധികം തിരക്കില്ലാത്ത കമ്പാര്ട്ട്മെന്റില് വിന്‍ഡോസീറ്റ് തന്നെ തരപ്പെട്ടു.\nഇനിയൊരു രണ്ടുരണ്ടര മണിക്കൂര് യാത്രയുണ്ട്. ഭൂതകാലത്തിലെ സൗഹൃദത്തിന്റെ ഓര്മ്മ കള് മനസിലെ അഭ്രപാളിയില് റീവൈന്റും ഫോര്‍വേഡും അടിയ്ക്കാനുള്ള സമയം ധാരാളമുണ്ട്.\nട്രെയിന് ചലിച്ചു തുടങ്ങി. വര്‍ഷങ്ങളായുള്ള ശീലമായതുകൊണ്ട്, പതിവുപോലെതന്നെ ജനാലയ്ക്ക് വെളിയില് കാണുന്ന മരങ്ങളും കെട്ടിടങ്ങളും പിന്നിലേക്ക് ഓടിപ്പോകുന്നുണ്ട്. അവയ്ക്കൊപ്പം മനസിനെയും ഓര്‍മ്മകളെയും പിന്നിലേക്ക് ഓടിച്ചു.\nകോളേജ് ജീവിതം ആരംഭിച്ച് നാലഞ്ച് മാസത്തിനുള്ളില് തന്നെ നജിലയുമായി സൗഹൃദത്തിലായി (നീയൊക്കെ കോളേജില് പോയത് പഠിക്കാന് തന്നെയല്ലേ എന്ന ചോദ്യത്തിന് ഇവിടെ ഒട്ടും തന്നെ പ്രസക്തിയില്ല). നജിലയുമായുള്ള സൗഹൃദം എങ്ങനെ തുടങ്ങിയെന്ന് ഇന്നും ഓര്മകയില്ല. ആ സൗഹൃദം വഴി നജിലയുടെ സുഹൃത്തുക്കളായ തരുണീമണികളിലേക്കും തന്റെ സൗഹൃദം വ്യാപിപ്പിക്കാന് ആദ്യമേതന്നെ ശ്രമിച്ചിരുന്നു. സംവിധാനത്തിലൂടെ അഭിനയത്തിലേക്ക് എന്ന ആ പഴയ ലൈന് തന്നെ. ശ്രമപരിശ്രമങ്ങള് ഒട്ടൊക്കെ വിജയിക്കുകയും ചെയ്തിരുന്നു. പക്ഷെ പോകെപ്പോകെ സൗഹൃദങ്ങള് രണ്ടുമൂന്നുപേരിലേക്ക് ചുരുങ്ങി. അതില് പെണ്ണായൊരുവള് നജിലയും.\nപരാതിയും പരിഭവങ്ങളും പിണക്കങ്ങളുമൊക്കെയുണ്ടായിരുന്നെങ്കിലും സൗഹൃദത്തില് കലര്പ്പി ല്ലായിരുന്നു. “ഒട്ടും തന്നെ നഞ്ചുകലരാത്ത സൗഹൃദങ്ങള് അവാച്യമായൊരു സുഖം പകരും” എന്ന തന്റെ ഫേമസ് ക്വോട്ട്, താനത്ര ഫേമസ് അല്ലാത്തതുകൊണ്ട് മാത്രം ശ്രദ്ധിക്കപ്പെടാതെപോയതാണ്.\nഎല്ലാ ആണ്-പെണ് സൗഹൃദങ്ങളും പ്രണയത്തില് കലാശിക്കുമെന്ന് പറഞ്ഞ മഹാനോട് പുച്ഛമായിരുന്നു തനിക്ക് അന്ന്. ഇന്നും. ഓള്ക്കും !(ഇത്തിരി കൂടിപ്പോയോന്നൊരു സംശയം).\nനാട്ടില് താന് വളരെ കഷ്ടപ്പെട്ട് ഇഷ്ടപ്പെടുത്തിക്കൊണ്ടുപോകുന്ന ജിഷയുടെ കാര്യവും നജിലയ്ക്ക് അറിയാം. അതായിരിക്കാം തുടക്കത്തിലൊക്കെ ആരൊക്കെ സംശയിച്ചിട്ടും നജിലയ്ക്ക് തന്നില് വിശ്വസം തോന്നാന് കാരണം.\nനജിലയ്ക്ക് മൈലാഞ്ചിയുടെ മണമായിരുന്നു.\n“മൈലാഞ്ചി മണക്കുന്നല്ലോ, പെണ്ണേ..നീ വരുമ്പോള്….” എന്ന് പാടി പലപ്പോഴും കളിയാക്കാറുണ്ടായിരുന്നു. മൈലാഞ്ചികൊണ്ട് കൈവെള്ളയില് കോലം വരച്ചല്ലാതെ നജിലയെ കണ്ടിട്ടേയില്ല. കുസൃതികാട്ടി അവളുടെ വലതുകയ്യില് പിടിച്ചു മൈലാഞ്ചിഗന്ധം ആസ്വദിക്കുന്നത് ഒരു സ്ഥിരം വികൃതിയായിരുന്നു. കൈപിടിച്ചു മണംപിടിച്ചശേഷം “അയ്യേ, ബിരിയാണി മണക്കുന്നല്ലോ പെണ്ണേ….” എന്ന് പറഞ്ഞുകളിയാക്കുകയും ചെയ്യും.\n“കോഴിയാ ഇല്ല്യോടി…” എന്ന കളിയാക്കലിന്..”അതെ കോഴി തന്നെയാ ഇപ്പൊ മണപ്പിക്കുന്നത്” എന്ന മറുപണിയും വാങ്ങിച്ചിട്ടുണ്ട്.\nഇങ്ങനെയൊക്കെയുള്ള സൗഹൃദം, സൗഹൃദത്തിന്റെ താജ്മഹല് പണിയുന്ന സീനിലേക്ക് കൊണ്ടുപോകണമെന്നാണ് ആഗ്രഹമെങ്കിലും പോകുന്നത് അങ്ങോട്ടല്ല. ഇപ്പൊ ആറാം വര്ഷംം ആഘോഷിക്കുന്ന സൗഹൃദത്തില് രണ്ടേരണ്ടു തവണ നഞ്ചു കലർത്തി താന് പ്രണയത്തിലേക്ക് വഴുതിവീണിരുന്നു.സംഭവം സെക്കന്റുകള് മാത്രമേ നീണ്ടുനിന്നുള്ളൂ. വളരെവേഗം സ്വബോധം വീണ്ടെടുത്ത് കരകയറാന് സാധിച്ചിരുന്നു.\nഒന്നാം വര്ഷ ബിരുദത്തില് വിരുത് കാട്ടിക്കൊണ്ടിരിക്കുന്ന കാലം. ഹോസ്ടലിനടുത്തുള്ള ഓഡിറ്റോറിയത്തില് കല്യാണമൊന്നുമില്ലാത്ത ഒരു ഞായറാഴ്ച്ച! എന്തിനോവേണ്ടി കണ്ണുംതുറന്ന് മലര്ന്നു കിടക്കുമ്പോഴാണ് നജില വിളിക്കുന്നത്. അവള്ക്കെന്തോ പര്‍ച്ചേസൊക്കെയുണ്ട്, ഒരു കൂട്ടിന് വിളിച്ചതാണ്. വേഗം ടൌണിലേക്ക് ചെല്ലാന്.\nസീലിംഗ്ഫാനും നോക്കികിടക്കുന്നവനെന്ത് അസൗകര്യം. ശടപടെന്ന് റെഡിയായി പുറപ്പെട്ടു.\nബസ് സ്റ്റാൻഡിൽ നജില കാത്തുനില്പുപണ്ടായിരുന്നു. ഷോപ്പിങ്ങിനു പോകാനുള്ള ഉന്മേഷം കിട്ടാന് വേണ്ടി ആദ്യം ആര്യാസില് കയറി ഊണ് കഴിച്ചു. ബില്ല് വരുന്നതിനു മുന്‍പ് തന്നെ വിദഗ്ധമായി കൈകഴുകാന് പോയി.\nഅവളുടെ കയ്യിലെ കാശിന് അവള് നടത്തുന്ന പര്‍ച്ചേസായാതിനാല്..പര്‍ച്ചേസ് നീണ്ടുപോയതില് പ്രത്യേകിച്ച് അതൃപ്തിയൊന്നും തോന്നിയില്ല.\nപര്‍ച്ചേസൊക്കെ അവസാനിപ്പിച്ച് നടക്കുമ്പോള് ദേ പിന്നേം വൈദ്യന് കല്പിചച്ചപോലെ ഒരു കൂള്‍ബാര് ഞങ്ങളെ മാടിവിളിക്കുന്നു.\nനാട്ടീന്ന് കുറ്റീം പറിച്ച് എഞ്ചിനീയറിംഗ് പഠിക്കാന് പോയെങ്കിലും ഇപ്പോഴും വലിയ ഹോട്ടലുകളിലൊന്നും കയറാറില്ല. കുടിയ്ക്കാനെന്ത് വേണം എന്ന് ചോദിച്ചാല് പറയാന് നാരങ്ങാവെള്ളം മാത്രമേ അറിയൂ. ഇനിയിപ്പോ കഴിക്കാനെന്താ വേണ്ടെന്ന് ചോദിച്ചാല് മാക്സിമം പോയാ ചിക്കന് ബിരിയാണി എന്ന് പറയാനറിയാം.ഇങ്ങനെയൊരു സംഗതിയുള്ളത് കൊണ്ട് ഇത്തരം സ്ഥലങ്ങള് കഴിവതും ഒഴിവാക്കിവിടും. ഇനിയഥവാ ആരെങ്കിലും വലിച്ചിഴച്ച് കൊണ്ടുപോയാല് സ്ഥിരം പ്രയോഗിക്കുന്ന നമ്പര്\n“ഇവിടെ ഓര്ഡചര് ചെയ്തത് തന്നെ മതി” എന്നതാണ്. അങ്ങനെ അടുത്തിരിക്കുന്നവന്റെ ഇഷ്ടം സ്വന്തം ഇഷ്ടമാക്കി മാറ്റും.\nനജില വിളിച്ചത് കൊണ്ട്, അവളെ അനുഗമിച്ച് കൂള്‍ബാറില് കയറി. അകത്തുകയറി സീറ്റ് പിടിച്ച ശേഷം 90ഡിഗ്രി തലങ്ങും വിലങ്ങും തല തിരച്ചു ചുറ്റുപാടും വെറുതെയൊന്നുനോക്കി.\nദേ വരുന്നു തൊപ്പിക്കാരന്..\n“ഇവിടെ എന്താ സര്…വേണ്ടത്”\nസര് വിളി സുഖിച്ചെങ്കിലും മറുപടി പറയാതെ നജിലയെ നോക്കി.\n“രണ്ടു ചോക്ലേറ്റ് ഷേക്ക്”..അവളുതന്നെ ഓര്ഡലര് ചെയ്തു.\nചോക്ലേറ്റ്….ഷേക്കോ…ചോക്ലേറ്റ് തിന്നിട്ടുണ്ട്. ഷേക്ക് കേട്ടിട്ടുമുണ്ട്..ഇനിയിതെന്ത് പാണ്ടാരമാണാവോ\nഅതിനെക്കുറിച്ച് ആലോചിച്ച് തലപുകയാന് തുടങ്ങുമ്പോഴേക്കും ഷേക്ക് വന്നു. കൊള്ളാം, കാണാന് നല്ല ലുക്കൊക്കെയുണ്ട്.\nഗ്ലാസില് ഏറ്റവും മുകളിലായി നല്ല കട്ടിയ്ക്ക് ഒരുണ്ട കിടക്കുന്നു. സംഭവം ചോക്ലേറ്റ് ആണെന്ന് രണ്ടുനോട്ടത്തില് തന്നെ പിടികിട്ടി. പക്ഷെ ഷേക്ക് ഗ്ലാസ് കൊണ്ടുവന്ന പ്ലേറ്റില് ഇരിക്കുന്ന സ്ട്രോ എങ്ങനെ ഇതിലിട്ട് ഈ ചോക്ലേറ്റിന്റെ താഴെയുള്ള ഷേക്ക് കുടിയ്ക്കുമെന്നതായിരുന്നു കണ്ഫ്യൂഷന്. പണിപാളിയല്ലോ ഈശ്വരാ………..\nതലയുയർത്തി നജിലയെ ഒന്നുനോക്കി\n“കുടിയ്ക്കാം, ആദ്യം നീ കുടിയ്ക്ക്” എന്നൊരു നമ്പരിട്ടു. ഇവള് എങ്ങനെയാണ് കുടിയ്ക്കുന്നതെന്ന് കണ്ടാല് പിന്നെ പ്രശ്നമില്ല.\n“നീ കുടിയ്ക്കെടാ”..അവള് വിടാന് ഭാവമില്ല.\n“”എന്തുവാടാ..ചുമ്മാ ഷോ ഇറക്കുന്നെ?”\nഇനിയും ഡയലോഗടിച്ച് ചളമാക്കേണ്ടാ എന്നുകരുതി ഉള്ള സത്യം തുറന്നുപറഞ്ഞു.\n“അതേയ്..ഈ ചോക്ലേറ്റ് മുകളില് കിടക്കുന്നതുകൊണ്ട് സ്ട്രോ എങ്ങനാ ഇടേണ്ടതെന്ന് ഒരു ഡൌട്ട്. ഞാനീ സാധനം ആദ്യായിട്ടാ….”\nപറഞ്ഞു നിർത്തിയതും, സ്ഥലകാലബോധമില്ലാതെ അവള് പൊട്ടിച്ചിരിച്ചു.പൊട്ടിച്ചിരിനിര്‍ത്തി മൈലാഞ്ചിക്കൈകൊണ്ട് തലയ്ക്കൊരു കൊട്ടുതന്നു.\n“സ്ട്രോ ഇട്ടിളക്കി ചോക്ലെറ്റ് അലിയിച്ചു കുടിയ്ക്കെടാ പൊട്ടാ..ഇതുപോലും അറിയാതെ എഞ്ചിനീയറാകാന് വന്നേക്കുന്നു”\nമാനം എന്നൊന്നില്ലാത്തത് കൊണ്ട് മനാഭിമാനം പോയില്ല.\nതലയ്ക്ക് ഒരു കൊട്ടുതന്ന്, നിഷ്കളങ്കമായ പുഞ്ചിരിയോടെയുള്ള നജിലയുടെ നോട്ടം ഒരുനിമിഷം ഉള്ളില് സൗഹൃദത്തിന്റെ മുകളില് കയറിനിന്ന് പ്രണയം നൃത്തം ചവിട്ടി. ആ ചവിട്ടില് നിലതെറ്റി പ്രണയത്തിന്റെ കൊക്കയിലേക്ക് വീണെങ്കിലും നൊടിയിടയില് ഏതോ വള്ളിയില് പിടിച്ചുകരയ്ക്ക് കയറി.\nസൗഹൃദത്തില് നഞ്ചു കലർത്തിയ പൈശാചിക നിമിഷത്തെ അവള് കേള്ക്കാതെ പതിയെ ശപിച്ചു. കുറ്റബോധം…പശ്ചാത്താപം എല്ലാം നിമിഷങ്ങള് കൊണ്ട് കടന്നുപോയി.\nഅങ്ങനെ ഒരു പ്രണയം അവിടെ ജനിച്ചു, അവിടെത്തന്നെ മരിച്ചുവീണു!\nപിന്നെ കലാപരമായ ഒരു ആക്രമണം തന്നെ ചോക്ലേറ്റ് ഷേക്കിനുമുന്നില് അഴിച്ചുവിട്ടു. ആസ്വദിച്ചുകുടിച്ചിട്ടുകൂടി അവള് തീര്ക്കുന്നതിനും മുന്‍പേ ഗ്ലാസ് കാലിയാക്കി. അവസാനതുള്ളിയെ സ്ട്രോയിലൂടെ വലിച്ചെടുക്കുമ്പോള് കാറ്റും കൂടെ കയറി ശര്‍ര് ശബ്ദത്തോടെ ഫിനിഷിംഗ് പോയിന്റ് എത്തിയെന്ന് ചുറ്റുമുള്ളവരെക്കൂടി അറിയിച്ചു!\nപിന്നെയും വസന്തവും ശിശിരവുമൊക്കെ കടന്നുപോയി. ഓര്‍മ്മകള്‍ക്ക് ചായം പൂശിയ, മൈലാഞ്ചി മണമുള്ള ചാന്ദ്രമാസങ്ങളും ഉന്മാദത്തോടെ കടന്നുപോയി.(പ്രണയ-സൗഹൃദ കഥകളില് ഇങ്ങനെ ചിലതൊക്കെ വേണമെന്നാണ്)\nട്രെയിന് കോട്ടയവും പിന്നിട്ട് പോയിരിക്കുന്നു.\n……………………..കോളേജില് നിന്നും പോയ വിനോദയാത്ര! അന്നും മറ്റുള്ളവരോടൊപ്പം എല്ലാ വിനോദങ്ങളിലും ബസിനുള്ളില് വെച്ച് പങ്കെടുത്തു. പത്തുമിനിറ്റ് ആടിയും പാടിയും കുമിളപോലുള്ള ജീവിതം ആസ്വദിച്ചിട്ട്, പിന്നെ പത്തുമിനിറ്റ് നജിലയ്ക്കൊപ്പമിരുന്ന് വിശ്രമിക്കും.\nവിനോദവും ഉന്മാദവുമൊക്കെ ഇറക്കിവെച്ച് എല്ലാവരും രാത്രിയുടെ ഏതോ യാമത്തില് ഉറങ്ങിതുടങ്ങി. നജിലയും ഉറങ്ങി ഉറങ്ങി ചരിഞ്ഞ് ഉറക്കം തന്റെ് തോളില് മുഖം ചേർത്തായി. എന്തോ തനിക്ക് ഉറക്കം വന്നതേയില്ല! ബസിപ്പോള് ഊട്ടിയുടെ പ്രാന്തപ്രദേശത്തേക്ക് കടന്നുകൊണ്ടിരിക്കുകയാണ്.\nഅങ്ങനെ കടന്നുപോയ്ക്കൊണ്ടിരിക്കുമ്പോള് ബസ്സ് ചെറുതായൊന്നു കുലുങ്ങി. ആ കുലുക്കത്തില് നജിലയും കുലുങ്ങി. കുലുക്കത്തില് അവളുടെ ചുണ്ടുകള് തന്റെ കവിളില് സ്പര്‍ശിച്ചതായി ഒരു തോന്നല്!……..\nആടിയുലഞ്ഞ് കുലുങ്ങി അറിയാതെകിട്ടിയ സ്പര്‍ശനത്തെ വിവേകമില്ലാത്ത ഉപബോധമനസ് ഒരു നിമിഷം സ്നേഹചുംബനമായി വ്യാഖ്യാനിച്ചു!\nഞെട്ടിപ്പിടഞ്ഞെഴുന്നേറ്റ കണ്ണുമിഴിച്ചുനോക്കിയ അവളെ സ്വബോധം വീണ്ടെടുത്ത്, ജനാലയുടെ നേര്ക്ക് കൈചൂണ്ടി പുറത്തെ കാഴ്ചയിലേക്ക് ക്ഷണിച്ചു.ദൈവാധീനം പോലെ അങ്ങകലെ ഏതോ പരിപാടിയുടെ അലങ്കാരപ്പണികളില് കത്തിനില്ക്കുന്ന നൂറുകണക്കിന് ബള്‍ബുകള് – പൊട്ടുകള്‍വാരിവിതറിയപോലൊരു കാഴ്ച!..വശ്യമനോഹരമായ കാഴ്ച! ജനലിലൂടെ തണുപ്പ് അകത്തേക്ക് അരിച്ചുകയറുന്നുണ്ട്.\nപുറത്തെ കാഴ്ച കണ്ടു തിരഞ്ഞുനോക്കിയ നജിലയുടെ കണ്ണുകളിലെ തിളക്കവും, നിമിഷങ്ങള്‍ക്ക് മുന്‍പുള്ള മനസിന്റെ പൈശാചികമായ ദുര്‍വ്യാഖ്യാനവും വീണ്ടുമൊരിക്കല്ക്കൂടി സൗഹൃദത്തില് നഞ്ചു കലർത്തി!. അവളുടെ കൈകളിലെ മൈലഞ്ചിയാകാന് മനസ് ഒരു നിമിഷം ആഗ്രഹിച്ചു!\nവീണ്ടും കുറ്റബോധവും, പശ്ചാത്താപവും!..\nഅങ്ങനെ രണ്ടാമത്തെ പ്രണയനിമിഷവും അവിടെ ജനിച്ച് അവിടെത്തന്നെ മരിച്ചു വീണു!\nട്രെയിന് എത്തേണ്ടിടത്ത് എത്തിച്ചേര്‍ന്നു..\nഅരമണിക്കൂര് ബസ് യാത്രയും കഴിഞ്ഞ് കല്യാണസ്ഥലത്തെത്തി. അവിടെയെങ്ങും മാനും, മനുഷ്യനുമില്ല. വീട് തൊട്ടടുത്ത് തന്നെയായതിനാല് നേരെ അങ്ങോട്ടേക്ക് വെച്ചുപിടിച്ചു.\nകലപിലബഹളങ്ങളും,അലങ്കാരപ്പണികളും, ആള്‍ക്കൂട്ടവും..ഇതിനെയൊക്കെ തരണം ചെയ്ത് സമ്മാനപ്പൊതിയുമായി പെണ്‍പടകള് അവളെ ഒരുക്കുന്നിടത്ത് ഒരുവിധത്തില് എത്തിപ്പെട്ടു.\n“ഡാ ഇപ്പോഴാണോ വരുന്നത്…” നജിലയുടെ സന്തോഷം.\n“ഇതിലും നേരത്തെ വരാന് ഇന്ത്യന് റെയില്വേ സമ്മതിച്ചില്ല മോളെ..”\nഅളിഞ്ഞ വിറ്റായതുകൊണ്ടായിരിക്കാം നജിലയും ചിരിച്ചില്ല, കൂടെയുള്ള പെണ്‍പടകളും ചിരിച്ചില്ല.\nനമ്മളിതെത്ര കണ്ടതാ.ചമ്മല് മറച്ചുപിടിച്ച് സമ്മാനപ്പൊതി നീട്ടി\n“ഇന്നാ, എന്റെ വകയൊരു ചെറിയ സമ്മാനം”\n“ശ്ശോ വേണ്ടായിരുന്നു, എന്തിനാടാ ഇതൊക്കെ, വെറുതെ കാശുകളയേണ്ട വല്ല കാര്യവുമുണ്ടോ”..തുടങ്ങിയ പതിവു ഡയലോഗുകളൊന്നും മറുപടിയായി കിട്ടിയില്ല. ചിരിച്ചുകൊണ്ട് സമ്മാനം വാങ്ങിവെച്ചു.\nപിന്നെയും മീന് വെട്ടുന്നിടത്ത് പൂച്ച പമ്മിനടക്കുന്നതുപോലെ കുറച്ചു നേരം അവിടെ പതുങ്ങിയ ശേഷം പുറത്തുകടന്നു.\nസമയമായപ്പോള് ഓഡിറ്റോറിയത്തിലേക്കും പാഞ്ഞു. സ്വര്ണ്ണത്തിലും, മൈലഞ്ചിയിലും മുക്കിയെടുത്ത നജിലയെ സ്റ്റേജില് ഇരുത്തിയിട്ടുണ്ട്. ആ കൈകളിലെ മൈലാഞ്ചിയാകാനാണ് പണ്ട് മനസ് ആഗ്രഹിച്ചത്, യാതൊരു പ്രകോപനവുമില്ലാതെ മനസ് വീണ്ടും ഓര്‍മ്മിപ്പിച്ചു. പിന്നെയൊട്ടും അമാന്തിച്ചില്ല..നേരെ ഭക്ഷണത്തിനുള്ള ഏരിയയിലേക്ക്………………\nഅവിടെ പരാക്രമങ്ങള് തുടങ്ങിയിട്ടുണ്ട്. കിട്ടിയ സീറ്റില് ഇരുന്നും നിന്നും ബിരിയാണിയില് ചെറുതായൊന്ന് മുങ്ങിനിവര്‍ന്നു. വീണ്ടും മേടയിലേക്ക്.\nഅവിടെയെത്തിയപ്പോള് അമല് നീരദുമാര് പെണ്ണിനേയും ചെക്കനേയും നിര്‍ത്തി ഡയരക്ഷന് തുടങ്ങിയിട്ടുണ്ട്. തന്നെ കണ്ടതും നജില കൈയ്യാട്ടി വിളിച്ചു.\nപോകുന്നവഴിക്ക് ഒരു ഏമ്പക്കവും വിട്ട് നോര്‍മ്മലായിട്ടാണ് കയറിച്ചെന്നത്\nസ്റ്റേജില് കയറി ചെക്കന് പുഞ്ചിരി തുളുമ്പുന്ന ഒരു ഹസ്തദാനം\n“ഹായ് ഞാന് അരവിന്ദ്, നജിലയുടെ ഫ്രെണ്ടാണ്”\nപുയ്യാപ്ല ആകെമൊത്തം ഒന്ന് കുലുങ്ങിചിരിച്ചു\nനല്ലൊരു മത്താപ്പ് പ്രതീക്ഷിച്ചു വന്നവന്റെ മുന്പില് നനഞ്ഞ ഓലപ്പടക്കം കത്തിയ്ക്കാന് നോക്കിയ ഫീല് ആയിരുന്നു ആ പേര് കേട്ടപ്പോള്.\nവേറെ നല്ല പേരൊന്നും കിട്ടിയില്ലേ ചേട്ടാ..എന്ന ചോദ്യം പാതിവഴിയില് വിഴുങ്ങിക്കളഞ്ഞു. എന്തോ ഷുക്കൂര് എന്ന് കേട്ടാല് ആദ്യം ഓര്മ്മവരുന്നത് പുലിബിനുവിന്റെ നിഴലായ വെരളി ഷുക്കൂറിനെയാണ്.\nആ സമയത്ത് നജില ഇടപെട്ടു.\n“ഇവനെന്റെ ബെസ്റ്റ് ഫ്രെണ്ടാണ്. ഒരേയൊരു ബെസ്റ്റ് ഫ്രെണ്ട്!..\nകാതിനു നല്ല കുളിര്‍മയൊക്കെ തോന്നിയെങ്കിലും മറുപടിയൊന്നും പറഞ്ഞില്ല. എല്ലാത്തിനും ഒരേയൊരു മറുപടി പുഞ്ചിരി!.പിന്നെയും അവള് എന്തൊക്കെയോ പറഞ്ഞു പരിചയപ്പെടുത്തി.\nഎല്ലാം കഴിഞ്ഞ് ഇറങ്ങുമ്പോള് കണ്ണുകൊണ്ട് പോകുന്നു എന്ന് ഒരിക്കല് കൂടി പറഞ്ഞു.\nമടക്കയാത്രയില് ട്രെയിനില് ഇരിക്കുമ്പോള് നജിലയുടെ വാക്കുകള് വീണ്ടുമോർത്തു. എന്നാലും തന്നെയിത്രയും വിശ്വസിച്ചവളെയാണല്ലോ രണ്ടുനിമിഷത്തേക്കെങ്കിലും വഞ്ചിച്ചത്. വീണ്ടും കുറ്റബോധം പിടികൂടി.\nതരികെ വീട്ടിലെത്തുമ്പോഴേക്കും കുറ്റബോധമോക്കെ മാഞ്ഞിരുന്നു. സന്തോഷം നിറഞ്ഞ മനസുമായി കട്ടിലില് ഇരിക്കുമ്പോഴാണ് ജിഷയുടെ കാര്യം ഓർത്തത്.\nഈശ്വരാ…ഞാന് ശരിക്കും വഞ്ചിച്ചത് ജിഷയെയാണല്ലോ..ഇതൊക്കെ അവളോട് ചെയ്ത വഞ്ചനയല്ലേ…\nവീണ്ടും കുറ്റബോധം…പശ്ചാത്താപം..ഈ മനസ് ഒരുമാതിരി സ്വഭാവമാണല്ലോ കാണിക്കുന്നത്.\nപശ്ചാത്താപം കഴിഞ്ഞപ്പോള് ചെറിയ ആശ്വാസം തോന്നി..സാരമില്ല..ലക്ഷക്കണക്കിന് പേജുകളുള്ള ജീവിതത്തില് നിന്ന് രണ്ടേ രണ്ടു പേജ്..അതങ്ങ് കീറിക്കളയാം. ജിഷയും അറിയണ്ട, നജിലയും അറിയണ്ട.\nഒന്നുറങ്ങി എണീറ്റപ്പോള് കുറ്റബോധവും പശ്ചാത്താപവും പമ്പയും എരുമേലിയുമൊക്കെ കടന്ന് എങ്ങോട്ടോ പോയിരുന്നു.\nമൈലാഞ്ചി മണക്കുന്നല്ലോ പെണ്ണേ നീ വരുമ്പോള്………എന്ന് മൂളിക്കൊണ്ട്, മേശയ്ക്കരികിലെത്തി കണ്ണാടിയില് മുഖം നോക്കിയപ്പോള് കണ്ണാടിയിലെ അംബുരു, തന്നെ നോക്കി ചിരിക്കുന്നു. അവനെ നോക്കി ചെറുപുഞ്ചിരിയോടെ പറഞ്ഞു “ആ അംബുരു ഞാനല്ലടാ…………..”\nഅടിക്കുറിപ്പ് (അടികിട്ടാതിരിക്കാനുള്ള കുറിപ്പ്) : ഇതിപ്പോ തല്ലുകിട്ടാന്‍പാകത്തില് ഒരു യഥാര്‍ത്ഥ കഥയല്ല. എന്നാലും ഒരു സേഫ്ടിക്ക്..അംബുരു, നജില..ഇവരൊക്കെ ആരാണെന്ന് എനിക്കറിയില്ല..ഞാന് കണ്ടിട്ടുമില്ല


മോന്‍സന്റെ തിരുമ്മല് കേന്ദ്രത്തില് രഹസ്യ ക്യാമറകളെന്ന് പീഡനത്തിനിരയായ പെണ്‍കുട്ടി |\nമോന്‍സന്റെ തിരുമ്മല് കേന്ദ്രത്തില് രഹസ്യ ക്യാമറകളെന്ന് പീഡനത്തിനിരയായ പെണ്‍കുട്ടി\nപുരാവസ്തുതട്ടിപ്പ് കേസ് പ്രതി മോന്‍സന് മാവുങ്കല് വീട്ടിലെ തിരുമ്മല് കേന്ദ്രത്തില് എട്ട് ഒളിക്യാമറകള് വെച്ച് ദൃശ്യങ്ങള് ചിത്രീകരിച്ചിരുന്നതായി പീഡനത്തിനിരയായ പെണ്‍കുട്ടി. മോന്‍സന്റെ ഭീഷണി ഭയന്നാണ് പലരും പരാതി നല്‍കാത്തതെന്നും തന്റെ ദൃശ്യങ്ങളും മോന്‍സന് പകര്‍ത്തിയിരുന്നുവെന്നും പെണ്‍കുട്ടി വെളിപ്പെടുത്തി.\nമോന്‍സണ് പിണീടും വഴങ്ങേണ്ടി വന്നത് ബ്ലാക്ക്മെയിലിങ് കാരണമാണെന്നും പെണ്‍കുട്ടി ക്രൈം ബ്രാഞ്ചിന് മൊഴി നല്‍കി. വീടിന്റെ രണ്ടാം നിലയിലാണ് മോന്‍സണ് കോസ്മറ്റോളജി ചികിത്സാകേന്ദ്രം നടത്തിവന്നിരുന്നത്. നിരവധി ഉന്നതര് ഇവിടെ ചികിത്സയ്ക്കെത്തിയിരുന്നുവെന്ന് പോലീസ് അന്വേഷണത്തില് കണ്ടെത്തിയിരുന്നു. ഇവരുടെ ദൃശ്യങ്ങള് മോന്‍സണ് മാവുങ്കല് പകര്‍ത്തിയിരുന്നുവെന്ന സംശയം നേരത്തെ തന്നെ അന്വേഷണസംഘത്തിനുണ്ടായിരുന്നു.\nപോക്സോ കേസിലെ പരാതിക്കാരിയായ പെണ്‍കുട്ടിയെ ക്രൈംബ്രാഞ്ച് സംഘം മോന്‍സണ് മാവുങ്കലിന്റെ വീട്ടിലെത്തിച്ച് വ്യാഴാഴ്ച തെളിവെടുപ്പ് നടത്തിയിരുന്നു. അറസ്റ്റ് നടക്കുന്നതിന് രണ്ട് ദിവസം മുമ്പ് വരെ മോന്‍സന് തന്നെ പീഡിപ്പിച്ചിരുന്നുവെന്നാണ് പെണ്‍കുട്ടി മൊഴി നല്‍കിയിരിക്കുന്നത്. പതിനേഴ് വയസുമുതല് തന്നെ മോന്‍സണ് പീഡിപ്പിച്ചിരുന്നെന്നാണ് മൊഴി. മോന്‍സണ് അറസ്റ്റിലാകുന്നതുവരെ മൂന്നുവര്‍ഷത്തോളം പീഡനം തുടര്‍ന്നിരുന്നുവെന്നും പെണ്‍കുട്ടിയുടെ മൊഴിയിലുണ്ട്.


ചാന്നാർ ലഹള : കേരളത്തിലെ ആദ്യത്തെ മനുഷ്യാവകാശ സമരം - Boolokam\nHome history ചാന്നാർ ലഹള : കേരളത്തിലെ ആദ്യത്തെ മനുഷ്യാവകാശ സമരം\nചാന്നാർ ലഹള : കേരളത്തിലെ ആദ്യത്തെ മനുഷ്യാവകാശ സമരം\nഹിന്ദുമതത്തിലെ നാടാർ ക്ഷത്രിയ സമുദായത്തിൽപ്പെട്ട സ്ത്രീകൾ ക്രിസ്തുമതം സ്വീകരിച്ചശേഷം മാറുമറച്ചുനടന്നതിനെതിരെ സവർണ്ണഹിന്ദുക്കൾ നടത്തിയ അക്രമവും അതിനുള്ള പ്രതികരണവുമാണ് ചാന്നാർ ലഹള എന്നറിയപ്പെടുന്നത്. സ്വാതന്ത്ര്യ പൂർവ കേരളത്തിൽ അരങ്ങേറിയ ആദ്യത്തെ മനുഷ്യാവകാശ സമരങ്ങളിലൊന്നായി ഈ ലഹള വിലയിരുത്തപ്പെടുന്നു. മാറുമറയ്ക്കൽ സമരം, ശീലവഴക്ക്, മുലമാറാപ്പ് വഴക്ക്, മേൽശീല കലാപം, നാടാർ ലഹള എന്നീ പേരുകളിലും ഈ സമരം ചരിത്രരേഖകളിൽ പരാമർശിക്കപ്പെടുന്നു. നാടാർ സമുദായത്തിന്റെ മറ്റൊരു പേരാണ് ചാന്നാർ.\nഇത് ഒരു ചെറു കാലയളവിലുണ്ടായ ഒരു സമരമല്ല. ഏതാണ്ട് മൂന്ന് പതിറ്റാണ്ടുകാലം ഏറിയും കുറഞ്ഞും അത് തെക്കൻ തിരുവിതാംകൂറിനെ പ്രക്ഷുബ്ധമാക്കി. 1822-ലാണ് അതിനു തുടക്കം കുറിക്കപ്പെട്ടത്. ക്രിസ്തുമതം സ്വീകരിച്ച നാടാർ സ്ത്രീകൾ മേൽ‌വസ്ത്രം ധരിച്ചും ഹിന്ദുമതത്തിൽപ്പെട്ടവർ മേൽ‌വസ്ത്രമില്ലാതെയും നടന്നു. റൌക്കയും(ജാക്കറ്റ്) അതിനും‌മീതേ മേൽ‌മുണ്ടുമായിരു‍ന്നു സവർണ്ണ സ്ത്രീകളുടെ വേഷം. മിഷണറിമാർ ഇതേ രീതിയിൽത്തന്നെ മതപരിവർത്തനം നടത്തിയവരെ വസ്ത്രം ധരിപ്പിച്ചു.\nപന്ത്രണ്ടാം നൂറ്റാണ്ടുവരെ തെക്കൻ തിരുവതാംകൂർ ഉൾപ്പെട്ട തമിഴകത്തെ പ്രബല സമുദായമായിരുന്നു ചാന്നാന്മാർ. ആയ് രാജാക്കന്മാരുടെ ഭരണകാലത്ത് ഈ സമുദായത്തിനു രാജസദസുകളിൽ ഉയർന്ന സ്ഥാനമുണ്ടായിരുന്നു. ഖജനാവിലേക്കു കരം‌പിരിക്കാനായി ആയ് രാജാക്കന്മാർ ചാന്നാന്മാരെയാണുപയോഗിച്ചിരുന്നത്. ‘ചാന്റോർ’ എന്നപേരിൽ ഇവർ രാജസദസുകളിൽ അറിയപ്പെട്ടു. ഹിന്ദുമതത്തിന്റെ ഭാഗമായിരുന്നു ചാന്നാന്മാർ. എന്നാൽ പന്ത്രണ്ടാം നൂറ്റാണ്ടിനുശേഷം ബ്രാഹ്മണാധിപത്യം ശക്തിപ്രാപിച്ചതോടെ ചാന്നാന്മാർ സാമൂഹികമായി പിന്തള്ളപ്പെട്ടു.\nസവർണ്ണരുടെ ശാസനകൾ ലംഘിച്ച് മാറുമറച്ചു നടക്കുവാൻ നാടാർ സ്ത്രീകളെ ആഹ്വാനം ചെയ്തു. കേരള-തമിഴ്‌നാട് അതിർത്തിയിലുള്ള വടക്കാങ്കുളം എന്ന സ്ഥലത്ത് 1680-ൽ ജസ്യൂട്ട് വൈദികർ ആദ്യമായി ഒരു നാടാർ സ്ത്രീയെ റൌക്ക(ജാക്കറ്റ്) ധരിപ്പിച്ചു. വസ്ത്രധാരണത്തിൽ മാന്യത കൈവരുമെന്നു വന്നതോടെ ക്രിസ്തുമതത്തിലേക്കുള്ള ഒഴുക്കു വർദ്ധിച്ചു. മതപരിവർത്തനം ചെയ്താൽ സവർണ്ണ ഹിന്ദുക്കളുടെ കല്പനകളിൽ നിന്നും ഒഴിവാകാം എന്നതായിരുന്നു നാടാർ സമുദായാംഗങ്ങളെ ക്രിസ്തുമതത്തിലേക്കു ചെല്ലാൻ പ്രേരിപ്പിച്ച പ്രധാന ഘടകം. 1685-ൽ വടക്കാങ്കുളത്ത് കത്തോലിക്കാ ദേവാലയം സ്ഥാപിതമായി.\nക്രിസ്ത്യൻ നാടാർ സ്ത്രീകളുടെ നടപടി ഹിന്ദുമതത്തിലെ സവർണ്ണരെ പ്രകോപിതരാക്കി. മേൽ‌വസ്ത്രം ധരിച്ച സ്ത്രീകൾക്കെതിരെ അവർ ആക്രമണമഴിച്ചുവിട്ടു. മാറു മറച്ചാൽ ജാതി തിരിച്ചറിയാനാവില്ല എന്നായിരുന്നു സവർണർ ഉയർത്തിയ വാദം. ലഹള വ്യാപകമായതോടെ ബ്രിട്ടീഷ് ഭരണാധികാരികൾ പ്രശ്നത്തിലിടപെട്ടു. 1812-ൽ ബ്രിട്ടീഷ് റസിഡന്റായിരുന്ന കേണൽ മൺ‌റോ ക്രിസ്ത്യൻ നാടാർ സ്ത്രീകൾക്ക് മാറു മറയ്ക്കുന്നതരം വസ്ത്രംധരിക്കാൻ അനുമതി നൽകി. മിസിസ് റീഡ്, മിസിസ് കോൾട്ട് എന്നിവർ കുറിയ കൈകൾ ഉള്ള ജാക്കറ്റ് തുന്നി ധരിക്കാനും അതിനുമേൽ ഒരു രണ്ടാംമുണ്ടിടാനും നാടാർ സ്ത്രീകളെ പ്രേരിപ്പിക്കുകയും ചെയ്തു.\n1822-ൽ അത്തരം വേഷം ധരിച്ച് കൽക്കുളം ചന്തയിൽവന്ന നാടാർ സ്ത്രീകളുടെ കുപ്പായം ചില സവർണർ വലിച്ചുകീറി. അതേവർഷം തന്നെ പത്മനാഭപുരത്തുവച്ച് മാറുമറച്ചു നടന്ന ഒരു സംഘം നാടാർ സ്ത്രീകളെയും അവരുടെയൊപ്പമുണ്ടായിരുന്ന പുരുഷന്മാരെയും നായർ സമുദായാംഗങ്ങളായ ഏതാനും പേർ തല്ലിച്ചതയ്ക്കുകയും സമീപത്തുണ്ടായിരുന്ന ക്രിസ്തുമത ദേവാലയം തീവച്ചു നശിപ്പിക്കുകയും ചെയ്തു. ഈ സംഭവത്തോടെ പ്രത്യാക്രമണവും വ്യാപകമായുണ്ടായി. ലഹള തിരുവതാം‌കൂറിന്റെ ഇതര പ്രദേശങ്ങളിലേക്കും വ്യാപിച്ചു. അന്നത്തെ ദിവാൻ വെങ്കിട്ടറാവു ഇതിനനുകൂലമായ നിലപാടെടുത്തു.\nമിഷണറിയായ റീഡ് ഇതിനെതിരെ കോടതിയെ സമീപിച്ചു. വിധി നാടാർ സ്ത്രീകൾക്ക് അനുകൂലമായി. കോടതിവിധി ധിക്കരിച്ച് ദിവാൻ വെങ്കിട്ടറാവു നാടാർ സ്ത്രീകൾ മാറു മറച്ചുകൂടാ എന്നൊരു കല്പന ഇറക്കി. എന്നാൽ മദിരാശി ഗവർണർ സർ ചാൾസ് ട്രവലിയൻ ദിവാന് എതിരായിരുന്നു. നാടാർമാരുടെ സഹായിയായ റീഡിന്റെ വീട് സവർണ ഹിന്ദുക്കൾ വളഞ്ഞു. ഉദയഗിരിക്കോട്ടയിൽനിന്നും പട്ടാളമെത്തി റീഡിനെ മോചിപ്പിച്ചു. 1828-ൽ റവന്യൂ ഇൻസ്പെക്ടർ ശങ്കുപ്പിള്ള സവർണർക്കു നേതൃത്വം നല്കി. നാടാർ കുട്ടികളെ സ്കൂളിൽ നിന്നും തുരത്തുകയും നാടാർ സ്ത്രീകളുടെ ബ്ളൌസ് വലിച്ചുകീറുകയും ചെയ്തു. റൌക്കയ്ക്കുമുകളിൽ മേൽമുണ്ട് ധരിക്കാനുള്ള അവകാശത്തിനുവേണ്ടിയാണ് രണ്ടാം ഘട്ടത്തിൽ സമരം നടന്നത്. 1859-ൽ കുപ്പായവും മേൽമുണ്ടും ധരിച്ച നാടാർ സ്ത്രീകളെ സവർണർ ആക്രമിച്ചു. 1859 ജനു. 4-ന് വൈദ്യലിംഗംപിള്ള എന്ന സവർണന്റെ നേതൃത്വത്തിൽ നാഗർകോവിലിൽ അക്രമം നടന്നു.\nദക്ഷിണ തിരുവിതാംകൂറിലാകമാനം വ്യാപിച്ച ഈ സമരം സവർണ ഹിന്ദുക്കളെ രോഷാകുലരാക്കിത്തീർത്തു. അവർ കൂട്ടംചേർന്ന് നാടാർ സമുദായത്തിലെ സ്ത്രീപുരുഷന്മാരെ കാണുന്നിടത്തുവച്ച് ഉപദ്രവിക്കുവാൻ തുടങ്ങി. 1858 ഡി. 27-ന് രാത്രി മേക്കാട് എന്ന സ്ഥലത്തെ കുരിശുപള്ളി തീവച്ചുനശിപ്പിച്ചു. 30-ന് ചന്തയിൽവച്ച് ഒരു സംഘട്ടനമുണ്ടായി. അന്നേദിവസം രാത്രിതന്നെ നാഗർകോവിലിലെ കുരിശുപള്ളിയും റസിഡൻസി ബംഗ്ലാവും അഗ്നിക്കിരയായി. 11 മുതൽ 16 വരെ രണ്ടുകുരിശുപള്ളികളും രണ്ട് മിഷൻ പള്ളിക്കൂടങ്ങളും തീവച്ചു. ഈ ലഹളയിൽ പങ്കുകൊള്ളുന്നതിനായി തിരുനെൽവേലി, മധുര മുതലായ സ്ഥലങ്ങളിൽനിന്നും അനവധി നാടാർ യുവജനങ്ങൾ വന്നിരുന്നു.\nചെമ്പൻവിളയിൽ ലഹളയ്ക്ക് താണുമുത്തുപിള്ള എന്ന സവർണൻ നേതൃത്വം നല്കി. മൈലാടി, ആറാലുംമൂട്, തിട്ടവിള, ആണ്ടിത്തോപ്പ് എന്നിവിടങ്ങളിലും സമരം രൂക്ഷമായി. കളിയിക്കാവിളയിൽ സ്ത്രീകൾ പള്ളിയിൽ അഭയംതേടിയപ്പോൾ സവർണർ പള്ളി കത്തിച്ചു. പാറശ്ശാലയിൽ ഒരു പൊലീസ് സർജന്റ് ആണ് ലഹളയ്ക്ക് നേതൃത്വം നല്കിയത്. കോട്ടാറിൽ ചിന്ന നാടാരുടെ നേതൃത്വത്തിൽ സംഘടിച്ച് സവർണരെ നേരിട്ടു.\nമദ്രാസ് ഗവർണർ ലോർഡ് ഹാരിസ് ശക്തിയേറിയ ഭാഷയിൽ തിരുവിതാംകൂർ റസിഡന്റ് ജനറൽ കല്ലന് എഴുതി. “സത്യവും നീതിയും മാത്രമല്ല മനുഷ്യസാധാരണമായ സർവ മനോവൃത്തികളും ഈ സംഗതിയിൽ നമ്മുടെ വശത്താണ്. ഇങ്ങനെയുള്ള ഒരു സന്ദർഭത്തിൽ നാം ഗൌരവപൂർവ്വം പ്രവർത്തിച്ചില്ലെങ്കിൽ പരിഷ്കൃതലോകം മുഴുവൻ നമ്മെ പുച്ഛിക്കും… …അതുകൊണ്ട് 1829ലെ തിരുവിതാംകൂർ രാജകീയ വിളംബരത്തിൽ അടങ്ങിയിരിക്കുന്ന ശാസനങ്ങൾ ഇക്കാലത്തിനോ, പരിഷ്കൃതാശയനായ ഒരു രാജാവിനോ യോജിച്ചതല്ലെന്ന് രാജാവിനെ അറിയിക്കേണ്ടത് നിങ്ങളുടെ ചുമതലയാകുന്നു…”\nഇതിന്റെ അടിസ്ഥാനത്തിൽ 1859 ജൂല. 26-ന് (കൊ.വ. 1034) ഉത്രം തിരുനാൾ ഇപ്രകാരം വിളംബരം പുറപ്പെടുവിച്ചു.“ചാന്നാർ സ്ത്രീകൾക്ക് അവരുടെ ആഭിജാത്യബോധമനുസരിച്ച് ഏതുതരത്തിലും വസ്ത്രം ധരിച്ച് നഗ്നത മറയ്ക്കുന്നതിനുള്ള പൂർണ്ണസ്വാതന്ത്ര്യം ഇതിനാൽ അനുവദിച്ചിരിക്കുന്നു. എന്നാൽ അവർ ഉന്നതജാതിയിലെ സ്ത്രീകളുടെ വസ്ത്രങ്ങളെ അനുകരിക്കാൻ പാടില്ലാത്തതാകുന്നു.”\nഇതിനെക്കുറിച്ചുള്ള വിവരങ്ങൾ മദ്രാസ് ഗവർണരായ സർ ചാൾസ് ടി. വില്യമിന്റെ അടുത്തുമെത്തി. ഉയർന്ന ജാതിക്കാരെ അനുകരിക്കരുത് എന്ന വ്യവസ്ഥ ഗവർണ്ണർക്ക് ഇഷ്ടമായില്ല. അദ്ദേഹം തിരുവിതാംകൂർ ഗവൺമെന്റിനെ അതികഠിനമായി ശാസിച്ച് റസിഡന്റിന് ഒരു കത്തയച്ചു. മാത്രമല്ല, അന്ന് മദ്രാസിൽ ചെന്നിരുന്ന അസിസ്റ്റന്റ് റസിഡന്റ് മേജർ ഡ്രൂറിയേയും അദ്ദേഹം ശാസിച്ചു. ബ്രിട്ടീഷ് അധികാരികളുടെ നിർബന്ധത്തിനു വഴങ്ങി തിരുവിതാംകൂർ മഹാരാജാവിനു ഈ വ്യവസ്ഥയും ഒടുവിൽ പിൻവലിക്കേണ്ടിവന്നതോടെ ചാന്നാർ സ്ത്രീകളുടെ മൂന്നുപതിറ്റാണ്ടിലേറെ നീണ്ട അവകാശസമരം ആത്യന്തിക വിജയം നേടി.\nകലാപത്തിനുശേഷം, നാടാറുകളുടെ ക്ഷത്രിയ പദവിയുടെ അവകാശവാദങ്ങൾ ഉന്നയിക്കുന്ന ലഘുലേഖകൾ പ്രത്യക്ഷപ്പെട്ടു. പൂണൂൽ ധരിക്കാനും വിവാഹച്ചടങ്ങുകളിൽ പല്ലക്കുകൾ ഉപയോഗിക്കാനും തങ്ങൾക്കും അവകാശമുണ്ടെന്ന് സ്ഥാപിച്ചൂ. 1891 ആയപ്പോഴേക്കും കുറഞ്ഞത് 24,000 നാടാർ തങ്ങളുടെ ജാതി സെൻസസ് എനുമെറേറ്ററിന് ക്ഷത്രിയരെന്ന് നൽകിയിരുന്നു.\nസിബിഎസ്ഇ 2016 ഡിസംബറിൽ അഫിലിയേറ്റ് ചെയ്ത എല്ലാ 19,000 സ്കൂളുകൾക്കും ഒരു സർക്കുലർ ഇറക്കി, ‘ജാതി സംഘർഷവും വസ്ത്രധാരണവും’ – ചന്നർ കലാപം ഉൾക്കൊള്ളുന്ന ഒരു അധ്യായം – 2017 മുതൽ പ്രാബല്യത്തിൽ വരുന്ന പാഠ്യപദ്ധതിയിൽ നിന്ന് ഒഴിവാക്കണമെന്ന് ആ സർക്കുലർ വഴി ആവശ്യപ്പെട്ടു.\nPrevious articleഹാഗിയ സോഫിയ- ചരിത്രം തിരുത്തിയ നിർമിതി\nNext articleഛർദിച്ചു പ്രപഞ്ചത്തെ സൃഷ്ട്ടിച്ച ദൈവം -ബൂംബാ (ഹ്യൂമർ)


കന്നുകാലി കശാപ്പ് നിരോധന ബിൽ: കര്‍ണാടക സഭയിൽ കയ്യാങ്കളി\nകന്നുകാലി കശാപ്പ് നിരോധന ബിൽ: കര്‍ണാടക ഉപരിസഭയിൽ കയ്യാങ്കളി, ബിൽ ഇന്നും പാസായില്ല\nഇതോടെ ചെയർമാൻ സഭ അനിശ്ചിതകാലത്തേയ്ക്ക് പിരിച്ചുവിട്ടു\n15 Dec, 2020 at 11:15 AM\nകന്നുകാലി കശാപ്പ് നിരോധന ബിൽ കർണാടക ഉപരിസഭയിൽ ഇന്നും പാസായില്ല. ചെയർമാനെതിരെ ബിജെപി നൽകിയ അവിശ്വാസ പ്രമേയം ചർച്ചക്കെടുത്തതോടെ, സഭയിൽ കയ്യാങ്കളിയായി. ഇതോടെ ചെയർമാൻ സഭ അനിശ്ചിതകാലത്തേയ്ക്ക് പിരിച്ചുവിട്ടു. ഓർഡിനൻസിലൂടെ ബില്ല് പാസാക്കാനുള്ള ശ്രമമാണ് ഇപ്പോൾ ബിജെപി നടത്തുന്നത്.\nഗവർണറുടെ പ്രത്യേക അനുമതിയോടെയാണ് ബിൽ ചർച്ച ചെയ്യാനായി ഇന്ന് ഉപരിസഭയുടെ പ്രത്യേക സമ്മേളനം നടന്നത്. കോൺഗ്രസ് നേതാവായ കൗൺസില് ചെയർമാന് പ്രതാപ ചന്ദ്ര ഷെട്ടി സഭയിലെത്തുന്നതിന് മുന്‍പേ ജെഡിഎസ് നേതാവായ ഡെപ്യൂട്ടി ചെയർമാന് ധർമഗൗഡ ചെയർമാന്‍റെ സീറ്റിലിരുന്നു. ചെയർമാനെതിരെ ബിജെപി കൊണ്ടുവന്ന അവിശ്വാസ പ്രമേയം ചർച്ചയ്ക്കെടുത്തു. ഇതോടെയാണ് ഡെപ്യൂട്ടി ചെയർമാനെ കോൺഗ്രസ് അംഗങ്ങൾ സഭയിൽ നിന്ന് ബലമായി പുറത്താക്കിയത്.\nഡെപ്യൂട്ടി ചെയർമാനെ പുറത്താക്കാനുള്ള നീക്കം ബിജെപി അംഗങ്ങൾ തടഞ്ഞതോടെ സഭയിൽ കയ്യാങ്കളിയായി. പിന്നീട് സുരക്ഷാ ഉദ്യോഗസ്ഥരുടെ സഹായത്തോടെ സഭയിലെത്തിയ ചെയർമാൻ പ്രതാപ ചന്ദ്ര ഷെട്ടി സഭ അനിശ്ചിത കാലത്തേക്ക് പിരിച്ചുവിട്ടു. ഇതോടെ ബില് സഭയില് ചർച്ച ചെയ്ത് പാസാക്കാനുള്ള ബിജെപിയുടെ രണ്ടാമത്തെ നീക്കവും പരാജയപ്പെട്ടു.\nജെഡിഎസ് പിന്തുണയില്ലാതെ സഭയിൽ ബില്ല് പാസാകില്ല. ബിജെപിയോടുള്ള അനുകൂല നിലപാടാണ് ജെഡിഎസ് സ്വീകരിക്കുന്നതെന്ന ആരോപണം ശക്തമായതോടെ, ബില്ലിനെ പിന്തുണയ്ക്കുന്നില്ലെന്ന് ദേശീയ അധ്യക്ഷന് എച്ച് ഡി ദേവഗൗഡ അറിയിച്ചു.\nKarnatakaAnti-Cow Slaughter Bill\nപ്രകടന പത്രിക: യുഡിഎഫ് മുസ്‍ലിം സംഘടനകളുടെ യോഗം വിളിച്ചു\nപ്രായപൂർത്തിയാകാത്ത സഹോദരിമാരെ പീഡിപ്പിച്ചു; മുത്തച്ഛനും വല്യച്ഛനും അറസ്റ്റിൽ\nതയ്യല്‍ക്കടക്കാരനായി സോനു സൂദ് ; ബോളിവുഡ് നടന്റെ സെല്‍ഫ് ട്രോള് വീഡിയോ വൈറല്\nകർണാടകത്തിൽ അമിത് ഷാക്കെതിരെ കർഷകരുടെ പ്രതിഷേധം


18 July 2021 11:18 PM GMT\nഇറാനില് കൊവിഡ് വാക്‌സിനുകള് അപ്രാപ്യമായിരിക്കെ അയല്‍രാജ്യമായ അര്‍മേനിയയിലേക്ക് പറന്ന് രാജ്യത്തെ ജനങ്ങള്. രാജ്യം സന്ദര്‍ശിക്കുന്നവര്‍ക്ക് സൗജന്യ വാക്‌സിന് അര്‍മേനിയന് സര്‍ക്കാര് വാഗ്ദാനം ചെയ്തതോടെയാണ് ഇറാനിയന് പൗരര് അര്‍മേനിയയിലേക്ക് പോവുന്നത്. നിലവില് രാജ്യത്തെ സന്ദര്‍ശകരില് ഭൂരിഭാഗവും നിലവിന് ഇറാനിയന് ജനങ്ങളാണ്.\nജനങ്ങള്‍ക്ക് കൊവിഡ് വാക്‌സിന് ഉറപ്പാക്കുന്നതില് ഇറാനിയന് സര്‍ക്കാര് കാണിക്കുന്ന അലംഭാവമാണ് ഇതിന് പ്രധാന കാരണമെന്നാണ് ആരോപണം. അന്താരാഷ്ട്ര തലത്തില് ഉപയോഗിക്കുന്ന ഫൈസര്, മോഡേണ, ആസ്ട്ര സെനക തുടങ്ങിയ വാക്‌സിനുകള് ഒന്നും രാജ്യത്ത് ലഭ്യമല്ല. പാശ്ചാത്യ രാജ്യങ്ങളുടെ ഈ വാക്‌സിനുകള് രാജ്യത്ത് വിശ്വാസ്യ യോഗ്യമല്ലെന്നാണ് ഇറാനിയന് പരമോന്നത നേതാവ് അയത്തുല്ല അലി ഖംനേഇയുടെ നിലപാട്.\nപകരം ക്യൂബ, ചൈന, റഷ്യ എന്നീ രാജ്യങ്ങള് നിര്‍മ്മിച്ച വാക്‌സിനുകളാണ് ഇറാന് തെരഞ്ഞെടുത്തത്. അടുത്തിടെ സ്വന്തമായി മൂന്ന് വാക്‌സിനും ഇറാന് വികസിപ്പിച്ചു. എന്നാല് ഈ വാക്‌സിനുകളൊന്നും എല്ലാവരിലേക്കും എത്തുന്നില്ല. ഇറക്കുമതി ചെയ്ത് ഡോസുകളുടെ എണ്ണം കുറവാണ്. 60 വയസ്സില് താഴെയുള്ളവര്‍ക്കും ആരോഗ്യ പ്രവര്‍ത്തകരല്ലാത്തവര്‍ക്കും വാക്‌സിനേഷന് നടക്കുന്നില്ല. 8.40 കോടി ജനസംഖ്യയില്2ശതമാനം മാത്രമാണ് ഇതുവരെയും രണ്ട് ഡോസ് കൊവിഡ് വാക്‌സിനും സ്വീകരിച്ചത്. അമേരിക്കയുടെ വിലക്കും രാജ്യത്തെ കാര്യമായി ബാധിക്കുന്നു.\nസെപ്റ്റംബര് മുതല് മാസ് വാക്‌സിനേഷന് ക്യാമ്പയിനുകള് നടത്തുമെന്നാണ് സര്‍ക്കാര് പറയുന്നത്. എന്നാല് രാജ്യത്ത് ഡെല്‍റ്റ വകഭേദം വ്യാപിക്കുകയാണ്. ഈ സാഹചര്യത്തില് സെപ്റ്റംബര് വരെ കാത്തിരിക്കുന്നത് അപകടകരമാണെന്ന് ഇറാനിയന് ജനത കരുതുന്നു. അതിനാലാണ് സര്‍ക്കാരിനെ ആശ്രയിക്കാതെ സ്വയ രക്ഷയ്ക്ക് ജനങ്ങള് അര്‍മേനിയയില് പോയി കൊവിഡ് വാക്്‌സിനെടുക്കുന്നത്.\nവാക്‌സിനായി അയല്‍രാജ്യത്ത് നിന്നും ജനങ്ങള് എത്തിയതോടെ രാജ്യത്ത് ടൂറിസം മേഖല വീണ്ടും ഉണര്‍ന്നിരിക്കുകയാണ്. അതേസമയം ഇറാനില് നിന്നും ആളുകള് വലിയ രീതിയില് ഇരച്ചെത്തി.തോടെ ചില നിയന്ത്രണങ്ങളും അര്‍മേനിയന് സര്‍ക്കാര് വെച്ചിട്ടുണ്ട്. തലസ്ഥാനമായ യെരവനിലെ തെരഞ്ഞെടുത്ത അഞ്ച് ആസ്ട്ര സെനക മൊബൈല് ക്ലിനിക്കുകളില് നിന്നു മാത്രമേ വാക്‌സിനേഷന് എടക്കാന് പറ്റുകയുള്ളൂ. വാക്‌സിനേഷന് വരുന്നവര് ചുരുങ്ങിയത് 10 ദിവസം രാജ്യത്ത് തങ്ങണമെന്നും നിബന്ധനയുണ്ട്.


ദന്താരോഗ്യവും സംരക്ഷണ മാര്‍ഗങ്ങളും – Kasaragod.com\nപല്ലുതേക്കുമ്പോള് ചോര വരുന്നത് മോണ രോഗത്തിന്റെ ലക്ഷണമാണ്. പുകയില ഉപയോഗം മോണരോഗത്തിന് ഒരു പ്രധാന കാരണമാണ്. മധുരം കഴിച്ച് മൂന്നുമതല് അഞ്ചുമിനിറ്റുകള്‍ക്കുള്ളില് പല്ലുകളുടെ ധാതുക്കള്‍ക്ക് ക്ഷയമുണ്ടാകുന്ന രാസപ്രവര്‍ത്തനമുണ്ടാകും. ഊണിനുശേഷം മധുരമില്ലാത്തത് എന്തെങ്കിലും ചവയ്ക്കുന്നത് നല്ലതാണ്. പ്രമേഹമുള്ളവര്‍ക്ക് മോണരോഗത്തിന് കൂടുതല് സാധ്യതയുണ്ട്. ജനിതകമായി കാരണങ്ങളും മോണദന്തരോഗങ്ങള് പെട്ടെന്ന് പിടിപെടാന് കാരണമാണ്.\nPrevious ഫോണ് റേഡിയേഷന് ആരോഗ്യത്തിനു ഹാനികരമോ ?\nNext മാനസിക രോഗങ്ങള്: സത്യവും മിഥ്യയും


ഉണ്ടയില്ലാത്ത വെടികള് : മൂരാച്ചികളുടെ ലോകം.\nരഘുനാഥന് November 9, 2011 at 5:38 AM\nശിഖണ്ഡി November 9, 2011 at 11:03 PM\nഒരു ദിവസം ഹര്‍ത്താല് കൊണ്ട് പോയി അല്ലെ.. ഇനി എത്ര ഹര്‍ത്താലുകള് വരാന് കിടക്കുന്നു!!! ആ തെങ്ങ് മുറിചെര്\n(പേര് പിന്നെ പറയാം) November 15, 2011 at 6:03 AM\nപാകിസ്താന് വെടിയുണ്ടകള് കേട്ട് വളര്‍ന്നവര്‍ക്ക് ഇവിടത്തെ രാഷ്ട്രീയക്കാരുടെ വെടിയെ ഇത്രയ്ക്ക് പേടിയോ...കഷ്ടടം.\n(പേര് പിന്നെ പറയാം) November 16, 2011 at 6:27 AM\nG.MANU November 17, 2011 at 7:05 PM\nമീന് വില്‍ക്കുന്ന പരീതു മൂരാച്ചി :).\nAs usual super, pattaalam :)\nnaushad kv November 30, 2011 at 11:03 PM\nഅടുത്ത ഹര്‍ത്താലിന് നോക്കാം.... :)\nപഞ്ചാരകുട്ടന് -malarvadiclub December 2, 2011 at 10:31 PM\nഭാഗ്യം വീട്ടിനകത്ത് അവന്മ്മാര് ആ കോളാമ്പി കൊണ്ട് വച്ചില്ലല്ലോ


കൂട്ടക്ഷരങ്ങൾ...: ചില പൈറസി ചിന്തകൾ\nചില കമ്പനികൾ 'സ്റ്റോർ ലൂട്ടിങ്ങ് ' എന്ന പേരിൽ ചില കലാപരിപാടികൾ നടത്തുന്നത് ഒരുപക്ഷേ നിങ്ങളുടെ ശ്രദ്ധയിൽപ്പെട്ടിട്ടുണ്ടാകും. അവർ കസ്റ്റമേഴ്സിനായി നടത്തുന്ന മത്സരത്തിൽ വിജയികൾക്കുള്ള പ്രൈസാണ് ഈ ഇടപാട്. സംഗതി മറ്റൊന്നുമല്ല, കമ്പനിയുടെ സ്റ്റോരിനുള്ളിൽ കടന്ന് നിശ്ചിത സമയത്തിനുള്ളിൽ അവർക്കിഷ്ടപ്പെട്ട സാധനങ്ങളുമെടുത്ത് പുറത്ത് കടക്കണം. എടുക്കുന്നതെല്ലാം അവർക്ക് സ്വന്തം. കൊള്ളാം എത്ര മനോഹരമായ ആചാരം അല്ലേ ? ഇനി പിറ്റേദിവസം കമ്പനിയുടെ സ്റ്റോർ കൊള്ളയടിച്ചെന്നും പറഞ്ഞ് പോലീസ് നിങ്ങളെ അറസ്റ്റ് ചെയ്താലോ...? നിങ്ങളുടെ പ്രതികരണം എങ്ങിനെയായിരിക്കും?\nപോട്ടെ മറ്റൊരു ഉദാഹരണം പറയാം. ശ്രദ്ധിച്ച് കേൾക്കണം.\nനമ്മൾ കാശുകൊടുത്ത് ഒരു ഡിറ്റി എച്ച് വാങ്ങി വീട്ടിൽവെക്കുന്നു. അതിൽ 250 ചാനലുകൾ ഉണ്ട്. മാസാമാസം വാടക കൊടുക്കുന്നതുകൊണ്ടും, ടിവിയുടെ റിമോട്ട് നമ്മുടെ കയ്യിൽ ഇരിക്കുന്നതുകൊണ്ടും നമുക്ക് ഇഷ്ടമുള്ള ചാനൽ കാണാൻ അവകാശമുണ്ട്. അതും ഏതു സമയത്തും എന്തു പരിപാടിയും നമുക്ക് കാണാം. അങ്ങിനെയിരിക്കേ ഒരു ദിവസം ഒരു ടി വി ചാനൽ അതിൽ ഒരു അശ്ലീല പരിപാടി (സിനിമ തന്നെ ആയ്ക്കോട്ടെ ) സംപ്രേക്ഷണം ചെയ്തു. ഭാഗ്യത്തിനോ നിർഭാഗ്യത്തിനോ നിങ്ങളത് കാണുകയും ചെയ്തു .അടുത്ത ദിവസം ആ പരിപാടി കണ്ടകുറ്റത്തിന് പോലീസ് നിങ്ങളെ അറസ്റ്റ് ചെയ്‌താൽ നിങ്ങളുടെ പ്രതികരണം എങ്ങിനെയായിരിക്കും ? സത്യത്തിൽ നിങ്ങൾ കുറ്റവാളിയാണോ?\n'അതെ' എന്നാണ് ഉത്തരമെങ്കിൽ നിങ്ങളിത് തുടർന്ന് വായിക്കേണ്ടതില്ല. മറിച്ചാണെങ്കിൽ ഒരു സംശയം ചോദിച്ചോട്ടെ;\nനമ്മുടെ വീട്ടിലെ / മൊബൈലിലെ ഇന്റർനെറ്റ് കണക്ഷൻ നമുക്ക് വെറുതെ കിട്ടുന്നതല്ലല്ലോ. അതുപയോഗിക്കാൻ നാം നമ്മുടെ സർവ്വീസ് പ്രൊവൈഡർക്ക് കാശെണ്ണിക്കൊടുക്കുന്നുണ്ട്. അതും അവർ അപ്പപ്പോൾ പറയുന്ന കഴുത്തറപ്പൻ തുക. അങ്ങിനെയുള്ള നമ്മൾക്ക് അതിൽ ലഭിക്കുന്ന ഏത് വെബ്സൈറ്റും ഉപയോഗിക്കാനുള്ള അവകാശവും സ്വാഭാവികമായും ഉണ്ട്. നമുക്ക് ഉപയോഗിക്കാൻ നൽകിയിരിക്കുന്ന ഡാറ്റവെച്ച് നമ്മൾ ഏതെങ്കിലും വെബ്സൈറ്റിൽ കയറി ഒരു സിനിമ ഡൗണ് ലോഡ് ചെയ്തു. നിർഭാഗ്യത്തിന് അതൊരു പൈരേറ്റഡ് കോപ്പിയായിരുന്നു. അത്യാധുനിക സാങ്കേതിക വിദ്യ ഉപയോഗിച്ച് പോലീസ് നമ്മൾ സിനിമ ഡൗണ്‍ലോഡ് ചെയ്ത വിവരം കണ്ടെത്തി അറസ്റ്റ് ചെയ്തു. സത്യത്തിൽ നമ്മൾ കുറ്റവാളിയാണോ? ഇന്റർനെറ്റിൽ ലഭ്യമായ വീഡിയോസിൽ പ്രത്യേകിച്ച് സിനിമകളിൽ പൈരേറ്റഡ് ഏതാണ് പൈരേറ്റഡ് അല്ലാത്തത് ഏതാണ് എന്ന് തിരിച്ചറിയാൻ മാനദണ്ഡങ്ങളൊന്നുമില്ലല്ലോ. ഒരു സിനിമയുടെ പൈരേറ്റഡ് കോപ്പി തങ്ങളുടെ വെബ്സൈറ്റിൽ അപ്ലോഡ് ചെയ്യപ്പെട്ടാൽ അത് കണ്ടെത്തി നീക്കം ചെയാൻ ആ വെബ്സൈറ്റിന്റെ അധികാരികൾക്ക് ഉത്തരവാദിത്തമില്ലേ? ഇനി അവരത് ചെയ്യുന്നില്ല എന്നിരിക്കട്ടെ; ആ നിയമവിരുദ്ധ പ്രവൃത്തിചെയ്യുന്ന വെബ്സൈറ്റ് തങ്ങളുടെ ലക്ഷക്കണക്കായ ഉപഭോക്താക്കൾക്ക് നല്കാതിരിക്കാൻ ഓരോ സർവ്വീസ് പ്രൊവൈഡറും ശ്രദ്ധിക്കേണ്ടതല്ലേ. ഇതൊന്നും ചെയ്യാനോ ചെയ്യിക്കാനോ കഴിയാത്തവിധം ദുർബ്ബലമാണോ നമ്മുടെ നാട്ടിലെ സൈബർ നിയമങ്ങൾ ? സത്യത്തിൽ വഞ്ചിക്കപ്പെടുന്നത് ഉപഭോക്താക്കളല്ലേ ?\nസ്ഥിരമായി പൈരേറ്റഡ് സിനിമകൾ അപ്ലോഡ് ചെയ്തുകൊണ്ടിരിക്കുന്ന വെബ്സൈറ്റുകൾ കണ്ടെത്തി നിരോധിക്കാതെ പൈറസിക്ക് ഒരു അന്ത്യമുണ്ടാവുമെന്ന് തോന്നുന്നില്ല. നിയമവിരുദ്ധ പ്രവൃത്തികൾ ചെയ്യുന്നവരും, അതുകൊണ്ട് നേട്ടമുണ്ടാക്കുന്നവരും കാണാമറയത്തിരിക്കുമ്പോൾ/ അസ്പർശരായിരിക്കുമ്പോൾ നമ്മുടെ ജയിലുകൾ ഡൗണ്‍ലോഡെന്ന കൊടും ക്രൂരത ചെയ്തവരെക്കൊണ്ട് നിറയട്ടെ....\nവാൽക്കഷ്ണം : ഇനി പൈറസിയെ ഇല്ലായ്മ ചെയ്യാൻ വേണ്ടി ടൊരൻറെങ്ങാൻ നിരോധിച്ചാൽ; മലയാളസിനിമാ വ്യവസായം തന്നെ നശിക്കും. നമ്മുടെ നാട്ടിലെ മിക്കവാറും സിനിമാ സിംഹങ്ങളുടെയും തൂലികയുടെ ഇന്ധനം എന്ന് പറയുന്നത് തന്നെ വിദേശ സിനിമാ ടൊരന്റുകളാണ്. ഇതൊരുമാതിരി കൈതമുള്ളേൽ പിടിച്ച അവസ്ഥയായല്ലോ. നിരോധിക്കാനും വയ്യ നിരോധിക്കാതിരിക്കാനും വയ്യ ! \nപോസ്റ്റ് ചെയ്തത് ANEESH UNNI ല് 1:18 PM


അങ്ങനെ ഓന്‍റെ ഇതും ശരിയായിട്ടോ…' വാചകങ്ങള് പരസ്യത്തില് ഉപയോഗിച്ചതിന് ഫായിസിന് പ്രതിഫലം നല്‍കാനൊരുങ്ങി മില്‍മ | | Sreekandapuram Online News- അങ്ങനെ ഓന്‍റെ ഇതും ശരിയായിട്ടോ…’ വാചകങ്ങള് പരസ്യത്തില് ഉപയോഗിച്ചതിന് ഫായിസിന് പ്രതിഫലം നല്‍കാനൊരുങ്ങി മില്‍മ – Sreekandapuram Online News- അങ്ങനെ ഓന്‍റെ ഇതും ശരിയായിട്ടോ…’ വാചകങ്ങള് പരസ്യത്തില് ഉപയോഗിച്ചതിന് ഫായിസിന് പ്രതിഫലം നല്‍കാനൊരുങ്ങി മില്‍മ – Sreekandapuram Online News-\nഅങ്ങനെ ഓന്‍റെ ഇതും ശരിയായിട്ടോ…’ വാചകങ്ങള് പരസ്യത്തില് ഉപയോഗിച്ചതിന് ഫായിസിന് പ്രതിഫലം നല്‍കാനൊരുങ്ങി മില്‍മ\nചെലോല്‍ത് ശരിയാവും, ചെലോല്‍ത് ശരിയാവൂല… കടലാസ് പൂവ് നിര്‍മിച്ചു വൈറലായ ഫായിസ് എന്ന കുട്ടിയുടെ ഈ വാചകങ്ങള് സോഷ്യല് മീഡിയയില് വൈറലാണ്. എന്നാല് മില്‍മ തങ്ങളുടെ പരസ്യത്തിനായി ഫായിസിന്‍റെ ഡയലോഗുകള് ഉപയോഗിച്ചിരിക്കുകയാണ്. ഉപയോഗിച്ചത് മാത്രമല്ല, ഇപ്പോള് ആ വാചകത്തിന് പ്രതിഫലം നല്‍കാനും മില്‍മ തയാറായിരിക്കുകയാണ്.\nചെലോല്‍ത് ശരിയാവും ചെലോല്‍ത് ശരിയാവൂല്ല! പക്ഷേങ്കി ചായ എല്ലാര്‍തും ശരിയാവും പാല് മില്‍മ ആണെങ്കില്!\nഎന്നാണ് മലബാര് മില്‍മ പരസ്യവാചകമായി എഴുതിയത്. പോസ്റ്റിന് താഴെ നിരവധി കമന്‍റുകളാണ് വന്നിരുന്നത്. അടിച്ചുമാറ്റലിന് ഒരു പരിധിയില്ലേ എന്ന ചോദ്യങ്ങളുമുയര്‍ന്നു. കടപ്പാട് പോലും പറയാതെ മലബാര് മില്‍മ പരസ്യവാചകമാക്കിയത് എന്ന ആരോപണവും കമന്‍റ് രൂപത്തില് വരാന് തുടങ്ങി. ഇതോടെ പോസ്റ്റിന് താഴെ കമന്റുമായി ഒട്ടേറെ പേരെത്തി. ഫായിസിന്റെ വാചകവും ആശയവും പണം കൊടുത്ത് വാങ്ങണം എന്നായി ഒരു വിഭാഗം. ആ കുട്ടിക്ക് അംഗീകൃത മാനദണ്ഡങ്ങള് അനുസരിച്ചുള്ള റോയല്‍റ്റി മില്‍മ കൊടുക്കണമെന്നും ഒരു സര്‍ട്ടിഫിക്കറ്റും രണ്ട് സിപ്പപ്പും ഒരു ഐസ്ക്രീമും ആയി അത് ഒതുങ്ങരുതെന്നും ആവശ്യമുയരുന്നുണ്ട്. എന്തായാലും ആത്മവിശ്വാസം പകരുന്ന വാചകങ്ങളുടെ കൂട്ടത്തില് ഒരു പടി മുന്നിലാണ് ഫായിന്റെ ഈ വാക്കുകളെന്നാണ് ഉയരുന്ന പ്രതികരണം.\nഒടുവില് അത് വ്യാപകമായി പ്രചരിക്കാന് തുടങ്ങി. അവസാനം അത് മില്‍മ മാനേജ്മെന്‍റിന്‍റെ അടുക്കലുമെത്തി. ഫായിസിന് പ്രതിഫലം വേണമെന്ന് ആവശ്യപ്പെട്ടുള്ള ക്യാമ്ബയിന് ഫലം കാണുകയും ചെയ്തു. മില്‍മ പോലെ മഹത്തായ പാരമ്ബര്യം ഉള്ള സ്ഥാപനം ക്യാപ്‌ഷന് ചെയ്തതില് വീട്ടുകാരും സന്തോഷത്തിലാണ്. നാളെ (ചൊവ്വ) പകല് ഫായിസിനെ നേരില്‍കാണും എന്നാണ് അധികൃതര് അറിയിച്ചിരിക്കുന്നത്. മാധ്യമ പ്രവര്‍ത്തകനായ കെപിഎം റിയാസാണ് ക്യാമ്ബയിന് ഇത്രയും വലിയ സ്വീകാര്യത നേടിക്കൊടുത്തത്. ഇതോടുകൂടി ആത്മവിശ്വാസത്തിന്‍റെ ഒരു പുതിയ അധ്യായമാണ് ഫായിസിലൂടെ തുറക്കപ്പെടുന്നത്.\nകണ്ണൂര് ജില്ലയില് 13വാര്‍ഡുകള് കൂടി കണ്ടെയിന്‍മെന്റ് സോണില്…\nഇനി ദന്ത ഡോക്ടർമാരെ കൊവിഡ് സാമ്പിൾ ശേഖരണത്തിന് നിയോഗിക്കും\nഇന്ന് 3757 പേര്‍ക്ക് കോവിഡ്-19 സ്ഥിരീകരിച്ചു,കണ്ണൂര് 144,മരണo22\nNov 23, 2020 onemaly\nതെങ്ങ് ചെത്തുന്നതിനിടയിൽ ബോധരഹിതനായി തെങ്ങിൻ മുകളിൽ കുടുങ്ങി അഗ്നിരക്ഷാസേന രക്ഷപ്പെടുത്തിയ ചെത്തു തൊഴിലാളി മരിച്ചു .\nപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ചത് മൂന്നു വര്‍ഷത്തോളം; 63കാരനായ യോഗാചാര്യന് എതിരെ പരിയാരം പൊലീസ് കേസെടുത്തു\nNov 22, 2020 onemaly


കർക്കടക മാസം; അനുഷ്ഠാനങ്ങളും സവിശേഷതകളും - vaachaalam.com\nജ്യോതിഷ പ്രകാരം സൂര്യൻ കര്‍ക്കടക രാശിയിലൂടെ സഞ്ചരിക്കുന്ന സമയമാണ് കര്‍ക്കടക മാസം. പഞ്ഞമാസം, രാമായണമാസം എന്നീ പേരുകളിലും കര്‍ക്കടക മാസം അറിയപ്പെടുന്നുണ്ട്. കനത്ത മഴ,ആരോഗ്യ പ്രശ്നങ്ങൾ, കാര്‍ഷിക മേഖലയിൽ തിരിച്ചടി തുടങ്ങിയവ ഈ മാസത്തിൽ ഏറുമെന്നാണ് പറയപ്പെടുന്നത്. ഇങ്ങനെയാണ് കര്‍ക്കടകം പഞ്ഞമാസം എന്നും അറിയപ്പെടുന്നത്. ഇത്തരത്തിലുള്ള പ്രശ്നങ്ങളെ തരണം ചെയ്യാനും ആത്മീയ ചിന്തകള് മനസിൽ നിറയ്ക്കാനുമാണ് കര്‍ക്കടക മാസത്തെ രാമായണ പാരായണത്തിനായി പൂര്‍വ്വികര് മാറ്റിവച്ചത്. ക്ഷിണായണകാലം ആരംഭിക്കുന്നത് കർക്കടകത്തിലാണ്. ഉത്തരായണം ദേവന്മാർക്ക് പകലും ദക്ഷിണായണം ദേവന്മാർക്ക് രാത്രിയുമാണ്. രാത്രി തുടങ്ങുന്നതിലെ ആദ്യഘട്ടമാണ് കർക്കടകം ദേവസന്ധ്യയെന്നും വിശേഷിപ്പിക്കാം. ഈ ദേവസന്ധ്യയിൽ രാമനാമങ്ങള് ചൊല്ലുന്നത് നല്ല ഫലങ്ങള് നേടിത്തരും.\nവളരെയധികം പ്രത്യേകതകള് നിറഞ്ഞ മാസം കൂടിയാണ് കര്‍ക്കടകം. മനുഷ്യ ശരീരത്തിൽ ദഹനപ്രക്രിയ കുറവുള്ള മാസമാണിത്. ആയതിനാൽ മത്സ്യമാംസാദികളും ദഹനപ്രക്രിയ നടക്കാത്ത ആഹാരങ്ങളും ഈ സമയത്ത് ഒഴിവാക്കുക. കർക്കടകത്തിൽ എണ്ണതേച്ചുള്ള രണ്ട് നേരത്തെ കുളി വളരെ പ്രാധാന്യമേറിയതാണ്. അരി ആഹാരം ഉപേക്ഷിച്ച് ഗോതമ്പോ പഴവർഗ്ഗങ്ങളോ കഴിക്കുക. നിങ്ങൾക്ക് കഴിയുന്ന ദിവസങ്ങളിൽ വ്രതം അനുഷ്ഠിക്കുന്നതും ഫലപ്രദമാണ്.\nകര്‍ക്കടക മാസത്തിൽ ശ്രീരാമപട്ടാഭിഷേക ചിത്രത്തിനു മുമ്പിൽ നിത്യവും രണ്ട് മുതൽ ഏഴ് വരെ തിരികളിട്ട് നെയ്യോ വെളിച്ചെണ്ണയോ ഉപയോഗിച്ച് ദീപം തെളിയിച്ച് വടക്കോട്ട് ഇരുന്ന് രാമായണ പാരായണം നടത്തുക. കൂടാതെ ഏറെ പുണ്യകരമായ ഒരു പ്രവര്‍ത്തിയാണ് നാലമ്പല ദര്‍ശനം. ദശരഥപുത്രന്മാരായ ശ്രീരാമൻ, ഭരതൻ, ലക്ഷ്മണൻ, ശത്രുഘ്നൻ എന്നിവരുടെ ക്ഷേത്രങ്ങളിൽ ദര്‍ശനം നടത്തുന്നതിനെയാണ് നാലമ്പല ദര്‍ശനം എന്ന് പറയപ്പെടുന്നത്. നാല് ക്ഷേത്രങ്ങളിലും ഒറ്റ ദിവസം കൊണ്ട് ദര്‍ശനം നടത്തുന്നതിലൂടെ ദുരിതത്തിൽ നിന്നും രോഗപീഡകളിൽ നിന്നും രക്ഷ നേടനാകുമെന്നാണ് വിശ്വാസം.\nആയുർവേദ വിധിപ്രകാരം കർക്കടക മാസം ഔഷധസേവ നടത്തുന്നത് ഉത്തമമാണ്. കര്‍ക്കിടത്തിൽ മനസിലെ അസ്വസ്ഥതകള് നീക്കി പൊന്നിൻ ചിങ്ങത്തെ വരവേൽക്കാനാണ് ഇത്തരം പ്രവര്‍ത്തികള് നടത്തുന്നത്. എണ്ണതേച്ചുള്ള കുളി, കര്‍ക്കടക കഞ്ഞി തുടങ്ങിയവ അസ്വസ്ഥതകള് നീക്കാൻ സഹായിക്കുന്നു.\nക‍ര്‍ക്കടക മാസത്തിൽ അനുഷ്ഠിക്കുന്ന സവിശേഷകരമായ കര്‍മ്മമാണ് പിതൃദര്‍പ്പണം. കര്‍ക്കടക വാവ് ദിവസമാണ് പിതൃദര്‍പ്പണം നടത്തുന്നത്. ജൂലൈ 31 നാണ് ഇക്കുറി കര്‍ക്കടകവാവ്. ഈ ദിവസം ബലിയിട്ടാൽ പിതൃക്കൾക്കു ആത്മശാന്തി ലഭിക്കുമെന്നു വിശ്വസിക്കപ്പെടുന്നു. തലേന്നു വ്രതമെടുത്ത് അമാവാസി ദിവസം കുളിച്ചു ഈറനണിഞ്ഞു മരിച്ച് മണ്മറഞ്ഞുപോയ പിതൃക്കളെ മനസ്സിൽ സങ്കൽപ്പിച്ചു ഭക്തിപുരസരം ബലിയിടും. എള്ളും പൂവും, ഉണക്കലരിയും ഉൾപ്പെടെയുള്ള പൂജാദ്രവ്യങ്ങൾകൊണ്ടാണ് ബലിതർപ്പണം നടത്തുക.\nനിങ്ങള് നിങ്ങളുടെ പങ്കാളിയുമായി വഴക്കിടാറുണ്ടോ? എന്തൊരു ചോദ്യമാണ് എന്നല്ലേ.\nമഴക്കാല ടൂറിസത്തില് പ്രതീക്ഷയര്‍പ്പിച്ച് മൂന്നാര്. പ്രളയത്തിനെത്തുടര്‍ന്ന്...


കേരള പോലീസിന്റെ ട്രാഫിക് ഗുരുവിന് ദുബായില് അംഗീകാരം | Malayalam News\nകേരള പോലീസിന്റെ ട്രാഫിക് ഗുരുവിന് ദുബായില് അംഗീകാരം\nയു.എ.ഇ ഉപപ്രധാനമന്ത്രി ശൈഖ് മന്‍സൂര് ബിന് സായിദ് അല് നഹ്‌യാനില്‍നിന്ന് ആംഡ് പോലീസ് ബറ്റാലിയന് ഡി.ഐ.ജി പി. പ്രകാശ് അവാര്‍ഡ് ഏറ്റുവാങ്ങുന്നു.\nദുബായ്- കേരള പോലീസിന്റെ ട്രാഫിക് ഗുരു എന്ന മൊബൈല് ആപ്പ് ദുബായിലെ ലോക സര്‍ക്കാര് ഉച്ചകോടിയില് അംഗീകാരം നേടി. മൊബൈല് ആപ്ലിക്കേഷനിലൂടെ ട്രാഫിക് ബോധവത്കരണം കംപ്യുട്ടര് ഗെയിം പോലെ പഠിപ്പിക്കുന്ന ആപ്പാണിത്.\nമികച്ച ആപ്ലിക്കേഷനുള്ള അവാര്‍ഡ് യു.എ.ഇ ഉപപ്രധാനമന്ത്രിയും പ്രസിഡന്‍ഷ്യല് കാര്യമന്ത്രിയുമായ ശൈഖ് മന്‍സൂര് ബിന് സായിദ് അല് നഹ്‌യാനില്‍നിന്ന് ആംഡ് പോലീസ് ബറ്റാലിയന് ഡി.ഐ.ജി പി. പ്രകാശ് ഏറ്റുവാങ്ങി.\nലോകത്തിന്റെ വിവിധ ഭാഗങ്ങളില്‍നിന്നുള്ള ഒട്ടേറെ പ്രമുഖ ആപ്പുകളെ പിന്നലാക്കിയാണ് ട്രാഫിക് ഗുരു ഒന്നാമതെത്തിയത്. പ്ലേ സ്‌റ്റോറില്‍നിന്ന് സൗജന്യമായി അപ് ലോഡ് ചെയ്യാവുന്ന ആപ്ലിക്കേഷനാണിത്. കാര് റേസിംഗ് ഗെയിമുമായി സാമ്യമുണ്ട്. കുട്ടികളേയും യുവാക്കളേയും ട്രാഫിക് നിയമം ലളിതമായി പഠിപ്പിക്കാനാണ് ട്രാഫിക് ഗുരു ഏറ്റവും പ്രയോജനപ്പെടുന്നത്.\nGulf Dubai kerala police award traffic guru


You Are Here: Home → ജാക്സണ് ഹൈറ്റ്സ് സെന്റ് മേരീസില് കാതോലിക്കാദിനം ആഘോഷിച്ചു\nന്യൂയോര്‍ക്ക്: ജാക്സണ് ഹൈറ്റ്സ് സെന്റ് മേരീസ് ഇടവകയില് കാതോലിക്കാദിനം സമുചിതമായി ആഘോഷിച്ചു. മാര്‍ച്ച് 22ന് വിശുദ്ധ കുര്‍ബ്ബാനയ്ക്കുശേഷം നടന്ന യോഗത്തില് സെക്രട്ടറി കുരുവിള കോര കാതോലിക്കാന ദിന പ്രതിജ്ഞ ചൊല്ലിക്കൊടുത്തു. ഗായകസംഘം കാതോലിക്കാ മംഗളഗാനം ആലപിച്ചു. ഭദ്രാസന കൌണ്‍സില് അംഗം അജിത് വട്ടശ്ശേരില് സന്ദേശം നല്‍കി.\nഭദ്രാസന തലത്തില് സപ്തതി കഴിഞ്ഞവരെ ആദരിക്കുന്നതിന്റെ ഭാഗമായി ഇടവകയിലെ സീനിയേഴ്സിനുള്ള പ്രശംസാഫലകം അജിത് വട്ടശ്ശേരില് വിതരണം ചെയ്തു. ട്രസ്റി ബിനോയ് മാത്യു ഈ സെഗ്മെന്റ് നയിച്ചു. ഇടവക വികാരി ഫാ. ജോണ് തോമസ് ആലുംമൂട്ടില് നേതൃത്വം നല്‍കി.\nഡോ. മാര് ദിയസ്കോറസ് സിഡ്നിയില് ഇടവക സന്ദര്‍ശനം നടത്തി\nFr. Geevarghese Koshy 4-01-2013\nഅഭി. ദീയസ്കോറസ് തിരുമേനിയുടെ വിശദീകരണം


Friday October 22nd, 2021 - 8:49:am\nവിമാനയാത്രക്കിടെ അര്‍ണബ് ഗോസ്വാമിയെ ചോദ്യം ചെയ്തു; കൊമേഡിയന് കുനാ...\nPublished: Wednesday 29 January 2020 10:55:15 AM\nവിമാനയാത്രക്കിടെ മാധ്യമ പ്രവര്‍ത്തകന് അര്‍ണബ് ഗോസ്വാമിയെ ചോദ്യംചെയ്യുകയും ദൃശ്യങ്ങള് പകര്‍ത്തുകയും ചെയ്തതിന് ഹാസ്യകലാകാരന് കുനാല് കംറയ്ക്ക് വിമാനകമ്പനികളായ ഇന്‍ഡിഗോയും എയര് ഇന്ത്യയും വിലക്കേ് ഏര്‍പ്പെടുത്തി.\nആദ്യം ഇന്‍ഡിഗോയാണ് കംറയ്ക്ക് വിലക്കേര്‍പ്പെടുത്തിയത്. തൊട്ടുപിന്നാലെ എയര് ഇന്ത്യ ആറുമാസത്തേക്ക് കംറ തങ്ങളുടെ വിമാനത്തില് യാത്ര ചെയ്യുന്നത് വിലക്കിയതായുള്ള വാര്‍ത്ത പുറത്തുവിട്ടു. ഇന്‍ഡിഗോ എയര്‍ലൈന്‍സും ആറുമാസത്തേക്കാണ് കംറയെ വിലക്കിയത്. യാത്രക്കാരുടെ സുരക്ഷയെ മുന്‍നിര്‍ത്തിയാണ് നടപടിയെന്നാണ് വിമാനക്കമ്പനികളുടെ വിശദീകരണം.\nചൊവ്വാഴ്ച മുംബൈലഖ്‌നൗ യാത്രയ്ക്കിടെയാണ് അര്‍ണാബിനെ സഹയാത്രികനായ കംറ ചോദ്യം ചെയ്തത്. നിങ്ങള് ഒരു ഭീരുവാണോ മാധ്യമ പ്രവര്‍ത്തകനാണോ അല്ലെങ്കില് ദേശീയവാദിയാണോ എന്ന് പ്രേക്ഷകര്‍ക്ക് അറിയണമെന്നായിരുന്നു കംറയുടെ ചോദ്യം. ദൃശ്യങ്ങള് കംറ ട്വിറ്ററിലൂടെയും ഫെയ്‌സ്ബുക്കിലൂടെയും പുറത്തുവിട്ടു.\nകംറ ചോദ്യങ്ങള് ചോദിക്കുമ്പോള് ഇത് ഗൗനിക്കാതെ ഇയര്‍ഫോണ് ചെവിയില് വെച്ചിരിക്കുന്ന അര്‍ണബിനെയും ദൃശ്യങ്ങളില് കാണാം. ജെഎന്‍യുവില് ആത്മഹത്യ ചെയ്ത ഗവേഷക വിദ്യാര്‍ത്ഥി രോഹിത് വെമുലയ്ക്കും അയാളുടെ അമ്മ രാധികാ വെമുലയ്ക്കും വേണ്ടിയാണ് താന് സംസാരിക്കുന്നതെന്നും കംറ വീഡിയോയില് വ്യക്തമാക്കുന്നുണ്ട്. അര്‍ണബ് താങ്കള് ഒരു മാധ്യമ പ്രവര്‍ത്തകനാണോ, ദേശീയവാദിയാണോ, അതോ ഭീരുവാണോ എന്ന് അറിയാന് ജനങ്ങള്‍ക്ക് താത്പര്യമുണ്ട്. രോഹിത് വെമുലയുടെ ആത്മഹത്യക്കുറിപ്പ് വായിച്ചിരുന്നുവെങ്കില് താങ്കള് മനുഷ്യത്വപരമായി ചിന്തിച്ചേനെയെന്നും കംറ അര്‍ണാബിനോട് പറയുന്നുണ്ട്. തന്റെ ചോദ്യങ്ങള്‍ക്ക് പ്രതികരിക്കാതിരുന്നതോടെ തുടരെ അര്‍ണബിനെ കംറ ഭീരുവെന്ന് വിളിക്കുന്നുണ്ട്. റിപ്പബ്ലിക് ടിവിയില് ചര്‍ച്ചയ്ക്കിടെ അര്‍ണബ് ചോദ്യങ്ങള് ചോദിക്കുന്ന അതേ ശൈലിയിലാണ് കംറയും അര്‍ണബിനെതിരെ ചോദ്യങ്ങള് ചോദിച്ചത്.\nRead more topics: kunal kamra ,travel ban ,air india,indigo airlines\nkunal kamra travel ban by air india and indigo airlines


ശരണമന്ത്രങ്ങളാൽ മുഖരിതമായ അന്തരീക്ഷത്തിൽ ധർമ്മശാസ്താവിന്റെ കൊടിയേറ്റ്; ശബരിമലയിൽ ഇനി ഉത്സത്തിന്റെ ദിനരാത്രങ്ങൾ\nMar 9, 2022, 01:50 pm IST\nപത്തനംതിട്ട: ശബരിമല ക്ഷേത്ര ഉത്സവത്തിന് കൊടിയേറി. രാവിലെ 10.30നും 11.30നും മദ്ധ്യേയായിരുന്നു ഭഗവാന്റെ തൃക്കൊടിയേറ്റ്. തന്ത്രി കണ്ഠരര് മഹേഷ് മോഹനരുടെ മുഖ്യകാർമ്മികത്വത്തിലായിരുന്നു കൊടിയേറ്റ് ചടങ്ങുകൾ നടന്നത്. തിരുവിതാംകൂർ ദേവസ്വം ബോർഡ് പ്രസിഡന്റ് അഡ്വ. കെ അനന്തഗോപൻ, ബോർഡ് അംഗങ്ങളായ അഡ്വ. മനോജ് ചരളേൽ, പി എം തങ്കപ്പൻ, ദേവസ്വം കമ്മിഷണർ ബി എസ് പ്രകാശ് തുടങ്ങിയവർ കൊടിയേറ്റ് ചടങ്ങിൽ പങ്കെടുത്തു.\nപത്ത് ദിവസം നീളുന്ന ഉത്സവത്തിനാണ് കൊടിയേറിയത്. ഇന്ന് പ്രത്യേക പൂജകളില്ലാത്തതിനാൽ ബിംബ ശുദ്ധിക്രിയകൾക്ക് ശേഷം ഹരിവരാസനം പാടി നടയടയ്‌ക്കും. നാളെ ഉത്സവബലി നടക്കും. ഉത്സവനാളുകളിൽ ദിവസവും ഉച്ചയ്‌ക്ക് 12.30 മുതൽ 1.30 വരെ ഉത്സവബലി ദർശനം, രാത്രി 9ന് ശ്രീഭൂതബലി എന്നിവയുണ്ടാകും. 13 മുതൽ 17 വരെ രാത്രി ശ്രീഭൂതബലിയ്‌ക്ക് ശേഷം വിളക്കിനെഴുന്നള്ളിപ്പ്. 17ന് രാത്രിയാണ് ശരംകുത്തിയിലെ പള്ളിവേട്ട. 18ന് ഉച്ചയ്‌ക്ക് പമ്പയിലാണ് ഭഗവാന്റെ ആറാട്ട്. ഉത്സവവും മീനമാസ പൂജയും ഇക്കുറി ഒരുമിച്ചാണ് വരുന്നത്. മീനമാസ പൂജ 14 മുതൽ 19 വരെയാണ്.\nഇന്നലെ വൈകിട്ട്5മണിക്ക് തന്ത്രി കണ്ഠരര് മഹേഷ് മോഹനരുടെ മുഖ്യകാർമ്മികത്വത്തിൽ മേൽശാന്തി എൻ.പരമേശ്വരൻ നമ്പൂതിരി ശബരിമല നടതുറന്ന് ദീപങ്ങൾ തെളിയിച്ചു. കൊല്ലം ശക്തികുളങ്ങര ധർമ്മശാസ്താ ക്ഷേത്രത്തിൽ നിന്ന് കൊണ്ടുവന്ന കൊടിക്കൂറ സമർപ്പണവും ഇന്നലെ നടന്നു. മാർച്ച് ഇന്നുമുതൽ 19 വരെ ഭക്തർക്ക് ദർശന സൗകര്യം ഉണ്ടായിരിക്കും. വെർച്വൽ ക്യൂ സംവിധാനത്തിലൂടെ പ്രതിദിനം 15,000 ഭക്തർക്ക് അവസരം നൽകും. നിലയ്‌ക്കലിൽ സ്‌പോട്ട് ബുക്കിംഗ് സംവിധാനവും ഒരുക്കിയിട്ടുണ്ടെന്ന് ദേവസ്വം ബോർഡ് അറിയിച്ചു.\nനായക്കുട്ടിയുടെ തലവെട്ടി മതിൽപ്പുറത്ത് വെച്ചു; കണ്ണിനെ കുഴക്കിയ ചിത്രത്തിന്റെ സത്യാവസ്ഥയിതാണ്..\nയുക്രെയ്ൻ യുദ്ധം: ഇന്ത്യൻ സൈന്യം തയ്യാറെടുപ്പിൽ; ഭാവിയിലെ ഏത് തരം വെല്ലുവിളികളേയും തദ്ദേശീയ ആയുധങ്ങളാൽ നേരിടും: നരവാനേ


News that KMML is selling oxygen toaforeign company is malicious; EP Jayarajan against Manorama | കെഎംഎംഎൽ വിദേശ കമ്പനിക്ക് ഓക്സിജൻ വിൽക്കുന്നുവെന്ന വർത്ത ദുരുദ്ദേശപരം; മനോരമയ്ക്കെതിരെ ഇപി ജയരാജൻ - Malayalam Oneindia\n29 min ago ഡിംപലോ ഋതുവോ; ആരാണ് ബിഗ് ബോസിലെ ഏറ്റവും നല്ല മത്സരാർത്ഥികൾ, ഉത്തരം ഇതാണ്, വൈറല് കുറിപ്പ്\n40 min ago ചെന്നിത്തല തുടർന്നാൽ കോൺഗ്രസ് ഒറ്റ സംഖ്യയിൽ ഒതുങ്ങും, കടിച്ചുതൂങ്ങി ഉള്ളപിന്തുണ കൂടി കളയരുതെന്ന് സൈബർ ടീം\n45 min ago കൊവിഡ് പ്രതിരോധം: ഡിസിസികള് വ്യാപകമാക്കണമെന്ന് നിർദേശിച്ച് കൊല്ലം ജില്ലാ കലക്ടര്\nതിരുവനന്തപുരം;'' വിദേശ കമ്പനിക്ക് ഓക്‌സിജന് വില്‍ക്കാനുള്ള കെ എം എം എല് നീക്കം സര്‍ക്കാര് തടഞ്ഞു''വെന്ന പത്ര വാര്‍ത്ത വസ്തുതാവിരുദ്ധമാണെന്ന് മന്ത്രി ഇപി ജയരാജൻ. കൊവിഡ് പ്രതിരോധം നല്ലനിലയില് നടപ്പാക്കുന്ന സംസ്ഥാന ഗവണ്‍മെന്റിനെ മോശമായി ചിത്രീകരിക്കാനുള്ള ഗൂഢനീക്കമാണ് ഈ വാര്‍ത്തയ്ക്ക് പിന്നില്. കേരളത്തിലെ ഒരു പൊതുമേഖലാ സ്ഥാപനം നടത്തുന്ന സാമൂഹ്യനന്മ നിറഞ്ഞ നടപടിയെ തെറ്റായി വ്യാഖ്യാനിക്കുന്നത് ദുരുദ്ദേശപരമാണെന്നും ജയരാജൻ പറഞ്ഞു.\nകേരളത്തില് ആരോഗ്യമേഖലയ്ക്ക് ഓക്‌സിജന് വിതരണം ചെയ്യുന്ന ഏക പൊതുമേഖലാ സ്ഥാപനമാണ് കെ എം എം എല്. 2020 ഒക്ടോബര് 20 നാണ് പുതിയ ഓക്‌സിജന് പ്ലാന്റ് കമ്പനിയില് പ്രവര്‍ത്തനം തുടങ്ങിയത്. ദിനംപ്രതി 70 ടണ് ഉല്‍പാദനശേഷിയുള്ള പ്ലാന്റിലെ 63 ടണ് വാതക ഓക്‌സിജനാണ് കമ്പനിയുടെ പ്രവര്‍ത്തനങ്ങള്‍ക്ക് ആവശ്യം. പ്ലാന്റില് നിന്ന് ദിവസം6ടണ് ദ്രവീകൃത ഓക്‌സിജന് മെഡിക്കല് ആവശ്യങ്ങള്‍ക്കായി വിതരണം ചെയ്യുന്നു. ഒരു ദിവസം പ്ലാന്റില് ഉല്‍പാദിപ്പിക്കുന്ന ദ്രവീകൃത ഓക്‌സിജന്6മുതല്7ടണ് വരെയാണ്.\nജഋടഛ യുടെ നിര്‍ദ്ദേശാനുസരണം തിരുവല്ലയിലെ ഓസോണ് ഗ്യാസ്, കൊച്ചിയിലെ മനോരമ ഗ്യാസ്, കോഴിക്കോട്ടെ ഗോവിന്ദ് ഗ്യാസ് എന്നീ3ഏജന്‍സികള്‍ക്കാണ് മെഡിക്കല് ആവശ്യത്തിനായി ദ്രവീകൃത ഓക്‌സിജന് വിതരണം ചെയ്യുന്നത്. കേരളത്തിലെ മെഡിക്കല് കോളേജുകളിലേക്ക് ഓക്‌സിജന് കൊണ്ടുപോകുന്നതും അവിടെ സൂക്ഷിക്കുന്നതും പ്രത്യേക സുരക്ഷ ഉറപ്പുവരുത്തിയ ക്യാപ്‌സൂളുകളിലാണ്. ഇതിന് പരിചയവും ശേഷിയുമുള്ള സ്ഥാപനങ്ങളെ തീരുമാനിക്കുന്നത് കെ എം എം എല് അല്ല. തിരുവനന്തപുരം മെഡിക്കല് കോളേജില് ഈ ചുമതല വഹിക്കുന്നത് ലിന്‍ഡെ എന്ന ജര്‍മന് കമ്പനിയാണ്. ഈ കമ്പനിക്ക് നല്‍കിയാല് മാത്രമേ കെ എം എം എല്ലിന്റെ ഓക്‌സിജന് മെഡിക്കല് കോളേജില് ലഭ്യമാകൂ.\nമെഡിക്കല് കോളേജിലെ ആവശ്യത്തിനായി ലിന്‍ഡയ്ക്ക് ഓക്‌സിജന് നല്‍കണം എന്ന് തിരുവനന്തപുരം ആര് എം ഒ അറിയിച്ചതുകൊണ്ടാണ് പെസോയുടെ അനുമതിയോടെ ഈ കമ്പനിക്ക് ഓക്‌സിജന് നല്‍കാന് ആലോചിച്ചത്. ഇതില് അവ്യക്തതയോ നിഗൂഢതയോ ഇല്ല. ഈ നടപടിക്രമത്തില് സര്‍ക്കാര് ഇടപെടല് ഉണ്ടായിട്ടുമില്ല.\nരാജ്യമാകെ ഗുരുതരമായ പ്രതിസന്ധി നില്‍നില്‍ക്കുമ്പോള് ജീവല്‍പ്രധാനമായ ഒരു പ്രവര്‍ത്തനത്തിന്റെ പേരില് അനാവശ്യ വിവാദമുണ്ടാക്കുന്നത് കടുത്ത ജനദ്രോഹമാണ്. ഇത്തരം കള്ളപ്രചാരണങ്ങള് ജനങ്ങള് തള്ളിക്കളയണം.\n'' വിദേശ കമ്പനിക്ക് ഓക്‌സിജന് വില്‍ക്കാനുള്ള കെ എം എം എല് നീക്കം സര്‍ക്കാര് തടഞ്ഞു'' എന്ന തലക്കെട്ടില് മലയാള മനോരമ വാര്‍ത്ത തികച്ചും വസ്തുതാവിരുദ്ധമാണ്. കൊവിഡ് പ്രതിരോധം നല്ലനിലയില് നടപ്പാക്കുന്ന സംസ്ഥാന ഗവണ്‍മെന്റിനെ മോശമായി ചിത്രീകരിക്കാനുള്ള ഗൂഢനീക്കമാണ് ഈ വാര്‍ത്തയ്ക്ക് പിന്നില്. കേരളത്തിലെ ഒരു പൊതുമേഖലാ സ്ഥാപനം നടത്തുന്ന സാമൂഹ്യനന്മ നിറഞ്ഞ നടപടിയെ തെറ്റായി വ്യാഖ്യാനിക്കുന്നത് ദുരുദ്ദേശപരമാണ്.\nമെഡിക്കല് കോളേജിലെ ആവശ്യത്തിനായി ലിന്‍ഡയ്ക്ക് ഓക്‌സിജന് നല്‍കണം എന്ന് തിരുവനന്തപുരം ആര് എം ഒ അറിയിച്ചതുകൊണ്ടാണ് പെസോയുടെ അനുമതിയോടെ ഈ കമ്പനിക്ക് ഓക്‌സിജന് നല്‍കാന് ആലോചിച്ചത്. ഇതില് അവ്യക്തതയോ നിഗൂഢതയോ ഇല്ല. ഈ നടപടിക്രമത്തില് സര്‍ക്കാര് ഇടപെടല് ഉണ്ടായിട്ടുമില്ല. രാജ്യമാകെ ഗുരുതരമായ പ്രതിസന്ധി നില്‍നില്‍ക്കുമ്പോള് ജീവല്‍പ്രധാനമായ ഒരു പ്രവര്‍ത്തനത്തിന്റെ പേരില് അനാവശ്യ വിവാദമുണ്ടാക്കുന്നത് കടുത്ത ജനദ്രോഹമാണ്. ഇത്തരം കള്ളപ്രചാരണങ്ങള് ജനങ്ങള് തള്ളിക്കളയണമെന്നും മന്ത്രി ആവശ്യപ്പെട്ടു.\nNews that KMML is selling oxygen toaforeign company is malicious; EP Jayarajan against Manorama


വേദനയില്ലാതെയും ഹാര്‍ട്ട് അറ്റാക്ക് വരുമോ? | Heart Attack | Silent Attack | Heart Attack Symptoms | Heart Attack Treatment\nവേദനയില്ലാതെയും ഹാര്‍ട്ട് അറ്റാക്ക് വരുമോ?\nPublished: May 7, 2018, 06:25 PM IST\nഇന്ത്യയില് ഏറ്റവും കൂടുതല് ഹൃദ്രോഗികളുള്ള സംസ്ഥാനം കേരളമാണെന്നാണ് പഠനങ്ങള് പറയുന്നത്. ഇതിന് പ്രധാന കാരണം ഉയരുന്ന പ്രമേഹനിരക്ക്, കൂടുന്ന പുകയില-മദ്യപാനശീലങ്ങള് തുടങ്ങിയവയാണ്. ഹൃദ്രോഗം ബാധിക്കുന്ന പ്രായവും കുറഞ്ഞുവരികയാണ്. 30-40 വയസ്സിലേ ഹൃദയത്തിന് തകരാറുകള് വരുന്നത് സാധാരണമായിരിക്കുന്നു.\nഹൃദയാഘാതത്തെത്തുടര്‍ന്ന് ജീവിതത്തിന്റെ വസന്തകാലം അസ്തമിച്ചുവെന്ന് കരുതുന്നവരുണ്ട്. ഹാര്‍ട്ട് അറ്റാക്കിന്റെ ആഘാതത്തില്‍നിന്ന് മോചിതരാകന് കഴിയാത്തവരാണവര്. എന്നാല്, ഹാര്‍ട്ട് അറ്റാക്കിനുശേഷമോ, ആന്‍ജിയോപ്ലാസ്റ്റിയും ബൈപാസ് ശസ്ത്രക്രിയയും കഴിഞ്ഞെന്നു കരുതിയോ ജീവിതാഘോഷങ്ങള് അവസാനിക്കുന്നില്ല. മറിച്ച് ജീവിതശൈലിയില് ചില ചിട്ടകള് പാലിച്ചാല്, അല്പം കരുതലെടുത്താല് ജീവിതം ആവോളം ആസ്വദിക്കാം.\nഎന്താണ് ഹാര്‍ട്ട് അറ്റാക്ക്?\nഹൃദയത്തിന് സുഗമമായി പ്രവര്‍ത്തിക്കണമെങ്കില് ഹൃദയപേശികളിലേക്ക് രക്തം തടസ്സമൊന്നുമില്ലാതെ ഒഴുകിയെത്തണം. കൊറോണറി ധമനികളിലൂടെയാണ് രക്തം ഹൃദയപേശികളിലെത്തിച്ചേരുന്നത്. കൊറോണറി ധമനികളുടെ ഉള്‍ഭിത്തിയില് കൊളസ്‌ട്രോളും രക്താണുക്കളും മറ്റും അടിഞ്ഞുകൂടി രക്തപ്രവാഹത്തിന് തടസ്സമുണ്ടാകുമ്പോള് ഹൃദയപേശികള്‍ക്ക് ആവശ്യത്തിന് രക്തം കിട്ടാതെ വരും. തുടര്‍ന്ന് ഹൃദയകോശങ്ങളും പേശികളും നിര്‍ജീവമായി പ്രവര്‍ത്തനരഹിതമാകുന്നു. ഇതാണ് ഹാര്‍ട്ട് അറ്റാക്ക് അഥവാ മയോകാര്‍ഡിയല് ഇന്‍ഫാര്‍ക്ഷന്.\nഅറ്റാക്കിന്റെ പ്രധാന ലക്ഷണങ്ങള്?\nനെഞ്ചുവേദനതന്നെയാണ് ഹൃദയാഘാതത്തിന്റെ സുപ്രധാന ലക്ഷണം. നെഞ്ചിന്റെ മധ്യഭാഗത്തായി അനുഭവപ്പെടുന്ന വേദന തോളിലേക്കും ഇരുകൈകളിലേക്കും കഴുത്തിലേക്കും താടിയിലേക്കും പുറംഭാഗത്തേക്കും വയറിന്റെ മുകള്‍ഭാഗത്തേക്കുമെല്ലാം പടരാനിടയുണ്ട്. നെഞ്ചിനുമേല് ഭാരം കയറ്റിവെച്ചതുപോലയോ, പുകച്ചില് പോലെയോ, നെഞ്ചിനെ വരിഞ്ഞുമുറുക്കുന്നതുപോലെയോ ഒക്കെ വേദന അനുഭവപ്പെട്ടുവെന്നുവരാം. നെഞ്ചുവേദനയോടൊപ്പം അമിതമായി ശരീരം വിയര്‍ക്കാനിടയുണ്ട്. നെഞ്ചിടിപ്പും ശ്വാസംമുട്ടലും അനുഭവപ്പെട്ടുവെന്നുംവരാം. ഹാര്‍ട്ട് അറ്റാക്കുണ്ടായാല് അമ്പത് ശതമാനം പേരിലും നെഞ്ചുവേദനയോടൊപ്പം ഛര്‍ദിയും അനുഭവപ്പെടാം.\nനെഞ്ചുവേദനയില്ലാതെയും ഹാര്‍ട്ട് അറ്റാക്ക് ഉണ്ടാകാം. ഇതിനെ സൈലന്റ് അറ്റാക്ക് എന്നാണ് വിളിക്കുന്നത്. പ്രമേഹരോഗികളിലും ഹൈപ്പര് ടെന്‍ഷനുള്ളവരിലും മുതിര്‍ന്നവരിലും സ്ത്രീകളിലുമാണ് പ്രത്യേകിച്ചും വേദനയില്ലാത്ത ഹാര്‍ട്ട് അറ്റാക്ക് ഉണ്ടാകുന്നത്. ഏകദേശം 35 ശതമാനത്തോളം പ്രമേഹരോഗികള്‍ക്കും ഹാര്‍ട്ട് അറ്റാക്കിനെ തുടര്‍ന്ന് നെഞ്ചുവേദന ഉണ്ടാകാറില്ല. സ്വയം നിയന്ത്രിത നാഡീവ്യൂഹത്തെ ബാധിക്കുന്ന ന്യൂറോപ്പതിയാണ് വേദനരഹിതമായ ഹൃദയാഘാതത്തിന് കാരണം.\nസൈലന്റ് അറ്റാക്ക് ഒരനുഗ്രഹമല്ല. മറിച്ച് ഹാര്‍ട്ട് അറ്റാക്കുണ്ടായ വ്യക്തിക്ക് ഉടന്‍തന്നെ വൈദ്യസഹായം തേടാന് തടസ്സമാവുകയാണ് ചെയ്യുന്നത്. പലപ്പോഴും ഹാര്‍ട്ട് അറ്റാക്കിനെത്തുടര്‍ന്നുണ്ടാകുന്ന ശ്വാസംമുട്ടലും നെഞ്ചിടിപ്പുമായിട്ടായിരിക്കും പലരും ആസ്പത്രിയിലെത്തുന്നത്. അല്ലെങ്കില് പിന്നീടേതെങ്കിലുമൊരവസരത്തില് യാദൃച്ഛികമായി നടത്തുന്ന ഇ.സി.ജി. പരിശോധനയിലായിരിക്കും ഹാര്‍ട്ട് അറ്റാക്കുണ്ടായതായി വെളിപ്പെടുന്നത്.\nനെഞ്ചുവേദനയുമായി എത്തുന്ന ആള്‍ക്ക് നല്‍കുന്ന പരിശോധനകള്?\nഇ.സി.ജി. പരിശോധനയാണ് ആദ്യം നടത്തുന്നത്. ഹൃദ്രോഗത്തെത്തുടര്‍ന്ന് ഹൃദയപേശികളിലുണ്ടാകുന്ന ഇലക്ട്രിക് വ്യതിയാനങ്ങളെ കണ്ടെത്തുകയാണ് ഇ.സി.ജി. ചെയ്യുന്നത്. എന്നാല്, ഹൃദയാഘാതമുണ്ടായാല് എല്ലാവരിലും ഇ.സി.ജി. മാറ്റങ്ങള് ഉണ്ടാകണമെന്നില്ല. രക്തസാമ്പിളുകള് ശേഖരിച്ച് ടോപ്പോണി, ക്രിയാറ്റിന് കൈനേസ് തുടങ്ങിയ ഘടകങ്ങളുടെ നില പരിശോധിക്കാറുണ്ട്. ഹൃദയാഘാതത്തത്തുടര്‍ന്ന് ഇവയുടെ അളവ് ഉയരാറുണ്ട്.\nഹൃദയധമനികളില് ബ്ലോക്കുണ്ടോ എന്ന് മനസ്സിലാക്കുന്നതിനായി നടത്തുന്ന പരിശോധനയാണ് ആന്‍ജിയോഗ്രാഫി. ഹൃദയധമനികളില് അയഡിന് കലര്‍ന്ന ഡൈ കുത്തിവെച്ച് നടത്തുന്ന പരിശോധനയാണിത്. കൂടാതെ ആധുനിക സൗകര്യങ്ങള് ലഭ്യമായ കേന്ദ്രങ്ങളില് താലിയം സ്‌കാന് ടെസ്റ്റ്, മള്‍ട്ടി സ്ലൈഡ്എം.ആര് ആന്‍ജിയോഗ്രാം പോലെയുള്ള പരിശോധനകളും ലഭ്യമാണ്.\nഹൃദയധമനികളിലെ തടസ്സം നീക്കി രക്തപ്രവാഹം സുഗമമാക്കാനുള്ള ചികിത്സാ മാര്‍ഗമാണ് ആന്‍ജിയോപ്ലാസ്റ്റി. രക്തധമനികളുടെ 70 ശതമാനത്തിലധികം തടസ്സമുണ്ടെന്ന് ആന്‍ജിയോഗ്രാഫി പരിശോധനയിലൂടെ കണ്ടെത്തുമ്പോഴാണ് ആന്‍ജിയോപ്ലാസ്റ്റി നിര്‍ദേശിക്കാറുള്ളത്. എന്നാല്, വിവിധ ധമനികളില് നിരവധി ബ്ലോക്കുകള് കാണപ്പെടുകയാണെങ്കില് ബൈപ്പാസ് ശസ്ത്രക്രിയതന്നെ വേണ്ടിവരും.\nസാധാരണ ഗതിയില് ഒരു മണിക്കൂര്‍കൊണ്ട് പൂര്‍ത്തിയാകുന്ന ഒരു ചികിത്സാ രീതിയാണ് ആന്‍ജിയോപ്ലാസ്റ്റി. ആന്‍ജിയോഗ്രാഫി പരിശോധനയിലൂടെ ഹൃദയധമനികളിലെ തടസ്സം കൃത്യമായി കണ്ടെത്തിയതിനുശേഷമാണ് ആന്‍ജിയോപ്ലാസ്റ്റി ചെയ്യുന്നത്. കത്തീറ്റര് ഉപയോഗിച്ച് തടസ്സമുള്ള ഭാഗത്തിലൂടെ ഒരു ഗൈഡ് വയര് കടത്തിവിടുന്നു. ഈ ഗൈഡ് വയറിലൂടെ ഒരു നേര്‍ത്ത ബലൂണ് കടത്തി, തടസ്സമുള്ള ഭാഗത്ത് കൃത്യമായി എത്തിയശേഷം ബലൂണ് പതുക്കെ വീര്‍പ്പിക്കുന്നു. ബലൂണ് വികസിച്ചുവരുമ്പോള് ധമനിയുടെ ഉള്‍വ്യാസവും വര്‍ധിക്കുന്നു. ചുരുങ്ങിയ ധമനി വികസിച്ച് രക്തപ്രവാഹം പുനഃസ്ഥാപിച്ചശേഷം രക്തധമനികള് വീണ്ടും അടഞ്ഞുപോകാതിരിക്കാനായി കൊറോണറി സ്റ്റെന്റുകള് എന്ന ലോഹഘടകങ്ങളും സ്ഥാപിക്കാറുണ്ട്.\nബൈപ്പാസ് സര്‍ജറി എപ്പോഴാണ് ചെയ്യുന്നത്?\nകൂടുതല് രക്തധമനികളില് ബ്ലോക്ക് ഉള്ളപ്പോഴും 70 ശതമാനത്തിലേറെ ബ്ലോക്കുള്ളപ്പോഴും മാത്രമേ ബൈപ്പാസ് സര്‍ജറി നിര്‍ദേശിക്കാറുള്ളൂ. ഒരു ധമനിയില് മാത്രമാണ് തടസ്സമുള്ളതെങ്കില് ആന്‍ജിയോപ്ലാസ്റ്റിയാണ് പരിഗണിക്കാറുള്ളത്.\nധമനികളുടെ വ്യാസം കുറയുമ്പോള് രക്തപ്രവാഹത്തിനുണ്ടാകുന്ന തടസ്സം പരിഹരിക്കാനായി പുതിയൊരു രക്തക്കുഴല് തുന്നിപ്പിടിപ്പിച്ചുകൊടുക്കുകയാണ് ബൈപ്പാസ് സര്‍ജറിയില് ചെയ്യുന്നത്. ശരീരത്തില്‍നിന്നുതന്നെ എടുക്കുന്ന രക്തക്കുഴലുകളാണ് ശസ്ത്രക്രിയയ്ക്ക് ഗ്രാഫ്റ്റായി ഉപയോഗിക്കുന്നത്. ബ്ലോക്കിന്റെ അപ്പുറത്തും ഇപ്പുറത്തുമായി പുതിയ രക്തക്കുഴല് തുന്നിപ്പിടിപ്പിക്കുന്നതോടെ രക്തം പുതിയ ബൈപ്പാസിലൂടെ സുഗമമായി ഒഴുകാന് തുടങ്ങും.\nഹൃദയാഘാതമുണ്ടായാല് എന്തൊക്കെ ശ്രദ്ധിക്കണം?\nഹൃദയാഘാതമുണ്ടായാല് തുടര്‍ന്നുള്ള ജീവിതത്തില് ചില മുന്‍കരുതലുകള് എടുക്കേണ്ടതുണ്ട്. ഭക്ഷണത്തിലും വ്യായാമത്തിലും ചില ക്രമീകരണങ്ങള് ഉണ്ടാക്കണം. രക്തത്തിലെ കൊളസ്‌ട്രോള് നിയന്ത്രിക്കേണ്ടതുണ്ട്. അതുകൊണ്ട് പൊരിച്ചതും വറുത്തതുമായ ആഹാരസാധനങ്ങള് ഒഴിവാക്കണം. പ്രമേഹമുള്ളവര് പഞ്ചസാരയുടെ ഉപയോഗം നിന്ത്രിക്കണം. രക്തസമ്മര്‍ദം നിയന്ത്രിക്കാനായി ഉപ്പിലിട്ടത്, പപ്പടം തുടങ്ങിയവ ഒഴിവാക്കണം. ഡോക്ടറുടെ നിര്‍ദേശപ്രകാരം ക്രമമായി വ്യായാമത്തിലേര്‍പ്പെടണം. പുകവലി, മദ്യാപാനം തുടങ്ങിയവ പൂര്‍ണമായി ഒഴിവാക്കണം. മാനസിക പിരിമുറുക്കം കുറയ്ക്കാനായി യോഗ, ധ്യാനം തുടങ്ങിയവ പരിശീലിക്കുന്നത് നന്നായിരിക്കും. ഡോക്ടര്‍മാര് നിര്‍ദേശിക്കുന്ന മരുന്നുകള് കൃത്യമായി കഴിക്കണം. തുടര്‍പരിശോധനകളും മുടങ്ങാതെ നടത്തണം.\nഎന്തൊക്കെ മരുന്നുകളാണ് മുടങ്ങാതെ കഴിക്കേണ്ടത്?\nരക്തം കട്ടപിടിക്കാതിരിക്കാന് സഹായിക്കുന്ന മരുന്നുകളാണ് പ്രധാനം. ആസ്പിരിന്, ക്ലോപിഡോഗ്രല് വിഭാഗത്തില്‍പ്പെട്ട മരുന്നുകളാണ് ഇതിനായി ഉപയോഗിക്കുന്നത്. രക്തത്തിലെ പ്ലേറ്റ്‌ലറ്റുകള് ഒത്തുചേര്‍ന്ന് രക്തം കട്ടപിടിക്കുന്ന പ്രക്രിയയെ ആസ്പിരിന് ഗുളികകള് തടയുന്നു. പ്രതിദിനം 15 മുതല് 150 വരെ മില്ലിഗ്രാം ആസ്പിരിന് ഗുളികകളാണ് കഴിക്കേണ്ടത്. വയറെരിച്ചിലും ഉദരരക്തസ്രാവവുമാണ് ആസ്പിരിന്റെ പ്രധാന പാര്‍ശ്വഫലം. അതുകൊണ്ട് ഭക്ഷണത്തിനുശേഷം മാത്രമേ മരുന്ന് കഴിക്കാവൂ. ആസ്പിരിനെ അപേക്ഷിച്ച് വിലയേറിയ മരുന്നാണ് ക്ലോപിഡോഗ്രല്. ആസ്പിരിനും ക്ലോപിഡോഗ്രലും ചേര്‍ത്തു തയ്യാറാക്കിയ മരുന്നുകളും വിപണിയില് ലഭ്യമാണ്. ഹൃദയശസ്ത്രക്രിയാനന്തരം ആസ്പിരിന് ഗുളികകള് ആജീവനാന്തം കഴിക്കേണ്ടിവരും.\nകൊളസ്‌ട്രോള് കുറയ്ക്കുന്ന സ്റ്റാറ്റിന് മരുന്നുകളും നിര്‍ദേശിക്കാറുണ്ട്. ധമനികളില് കോളസ്‌ട്രോള് അടിഞ്ഞുകൂടി ബ്ലോക്കുണ്ടാകാതിരിക്കാന് ഇവ സഹായിക്കുന്നു. രാത്രിയിലാണ് സ്റ്റാറ്റിന് മരുന്നുകള് ഏറ്റവും നന്നായി പ്രവര്‍ത്തിക്കുന്നത്. അതുകൊണ്ട് രാത്രികാലങ്ങളിലാണ് ആഹാരത്തിനുശേഷം സ്റ്റാറ്റിന് കഴിക്കേണ്ടത്.\nഇവ കൂടാതെ രക്തസമ്മര്‍ദം നിയ ന്ത്രിക്കാനുള്ള മരുന്നുകള്, പ്രമേഹമുണ്ടെങ്കില് പ്രമേഹ നിയന്ത്രണത്തിനുള്ള മരുന്നുകള്, ഹൃദയമിടിപ്പ് വര്‍ധിക്കാതിരിക്കാന് സഹായിക്കുന്ന മരുന്നുകള്, ഹൃദയത്തിന്റെ പമ്പിങ് ക്ഷമത മെച്ചപ്പെടുത്തുന്ന മരുന്നുകള് തുടങ്ങിയവയും നല്‍കാറുണ്ട്.\nസര്‍ജറിക്കുശേഷം മൂന്നു മാസത്തിലൊരിക്കല് ഡോക്ടറെ കണ്ട് രക്തസമ്മര്‍ദം, രക്തത്തിലെ കൊളസ്‌ട്രോളിന്റെ നില, രക്തത്തിലെ ഷുഗറിന്റെ നില, ഹൃദയാരോഗ്യത്തിന്റെ സ്ഥിതി തുടങ്ങിയവ മനസ്സിലാക്കണം. സ്റ്റാറ്റിന് ഉപയോഗിക്കുന്നവര് ലിവര് എന്‍സൈമുകളായ എസ്.ജി.ഒ.ടി, എസ്.ജി.പി.ടി. തുടങ്ങിയ പരിശോധിച്ച് കരളിന്റെ പ്രവര്‍ത്തനം വിലയിരുത്തണം. വര്‍ഷത്തിലൊരിക്കലെങ്കിലും ടി.എം.ടി. ടെസ്റ്റ് നടത്തി ഹൃദയത്തിന്റെ പ്രവര്‍ത്തനക്ഷമതയും വിലയിരുത്തേണ്ടതുണ്ട്.\nഹൃദയശസ്ത്രക്രിയയ്ക്കുശേഷം കര്‍ശനമായ ഭക്ഷണനിയന്ത്രണത്തിന്റെ ആവശ്യമൊന്നുമില്ല. എന്നാലും കൊളസ്‌ട്രോള് ഉയര്‍ത്തുമെന്നതിനാല് വറുത്തതും പൊരിച്ചതുമായ ഭക്ഷണസാധനങ്ങള് ഒഴിവാക്കണം. കൊഴുപ്പ് അധികമായി അടങ്ങിയിട്ടുള്ള പോത്തിറച്ചി, പന്നിയിറച്ചി, ആട്ടിറച്ചി ഇവ പൂര്‍ണമായും ഒഴിവാക്കണം. കോഴി, താറാവ് തുടങ്ങിയവയുടെ തൊലി നീക്കി കറിവെച്ച് കഴിക്കാം. മത്തി, അയല തുടങ്ങിയ മത്സ്യങ്ങളില് രക്തധമനികള്‍ക്ക് സംരക്ഷണം നല്‍കുന്ന ഒമേഗ3ഫാറ്റി ആസിഡുകള് ധാരാളമായി അടങ്ങിയിട്ടുള്ളതുകൊണ്ട് അവ ആഹാരത്തില് ഉള്‍പ്പെടുത്തണം.\nഇലക്കറികള്, പഴവര്‍ഗങ്ങള്, പച്ചക്കറികള് തുടങ്ങിയവ ധാരാളമായി ഭക്ഷണത്തില് ഉള്‍പ്പെടുത്തണം. കാരണം ഇവയിലടങ്ങിയിരിക്കുന്ന ആന്റി ഓക്‌സിഡന്റുകള് രക്തക്കുഴലിന്റെ ആരോഗ്യത്തെ സംരക്ഷിക്കുന്നുണ്ട്. ഇവയിലെ നാരുകള് കൊഴുപ്പിന്റെയും പഞ്ചസാരയുടെയും ആഗിരണത്തെ നിയന്ത്രിക്കുന്നുണ്ട്. ഒരു ഗ്ലാസ് പാല് ദിവസവും പാടനീക്കി കുടിക്കുന്നതുകൊണ്ട് തെറ്റില്ല. ജങ്ക് ഫുഡുകളും ടിന്നിലടച്ചുവരുന്ന ഭക്ഷണസാധനങ്ങളും കൃത്രിമ ശീതളപാനീയങ്ങളും ഒഴിവാക്കണം.\nകൃത്യമായി ചെയ്യുന്ന വ്യായാമം ഹൃദയാരോഗ്യത്തിന് നല്ലതാണ്. ശസ്ത്രക്രിയയ്ക്കുശേഷം ആദ്യത്തെ മൂന്നാഴ്ച വിശ്രമം വേണ്ടിവരും. തുടര്‍ന്ന് ഡോക്ടറുടെ നിര്‍ദേശപ്രകാരം വ്യായാമം ചെയ്തുതുടങ്ങാം. ചെറുതായി തുടങ്ങി ഘട്ടംഘട്ടമായി വര്‍ധിപ്പിക്കുന്നതാണ് നല്ലത്. തുടക്കത്തില് പത്ത് മിനുട്ടോളം സമനിരപ്പില് നടക്കാം. തുടര്‍ന്ന് ഓരോ ആഴ്ചയിലും അഞ്ച് മിനുട്ട് വീതം കൂട്ടിയെടുത്ത് ഒരു മാസമാകുമ്പോഴേക്കും 30 മിനുട്ടുവരെ വ്യായാമമാകാം. വ്യായാമം ചെയ്യുമ്പോള് നെഞ്ചുവേദന, ശ്വാസംമുട്ടല്, നെഞ്ചിടിപ്പ് തുടങ്ങിയ പ്രശ്‌നങ്ങള് ഉണ്ടാകുന്നുണ്ടെങ്കില് ഡോക്ടറുടെ ശ്രദ്ധയില്‍പ്പെടുത്തണം.\nഎയ്‌റോബിക് വ്യായാമങ്ങളാണ് നല്ലത്. നടപ്പുതന്നെ ഏറ്റവും നല്ല വ്യായാമം. ജോഗിങ്, നീന്തല്, സൈക്കിളിങ് തുടങ്ങിയവയും ക്രമേണ ചെയ്യാവുന്നതാണ്. എന്നാല് ഭാരം ഉയര്‍ത്തുക, മസില് ബില്‍ഡിങ് തുടങ്ങിയവ ഹൃദയാരോഗ്യത്തെ പ്രതികൂലമായി ബാധിക്കുമെന്നതിനാല് ചെയ്യാന് പാടില്ല.\nസാധാരണ ജീവിതം സാധ്യമാകുന്നത് എപ്പോള്?\nബൈപ്പാസ് ശസ്ത്രക്രിയയ്ക്കുശേഷം ഏതാണ്ട് മൂന്ന് മാസത്തിനകം ശസ്ത്രക്രിയയെ തുടര്‍ന്ന് നെഞ്ചിലെ അസ്ഥിയിലുണ്ടായ മുറിവ് ഭേദ മാകും. അതിനുശേഷം മാത്രമേ കൈകള് കൊണ്ട് ഭാരമെടുക്കുന്നതുപോലെയുള്ള ആയാസകരമായ ജോലികള് ചെയ്യാവൂ. രണ്ട് മാസം കൊണ്ട് സാധാരണ ഓഫീസ് ജോലികള് ചെയ്തുതുടങ്ങാം. മൂന്നുമാസംവരെ സ്വന്തമായി വാഹനമോടിക്കാന് പാടില്ല. മൂന്നുമാസം കഴിഞ്ഞാല് തികച്ചും സാധാരണജീവിതം ആസ്വദിക്കാവുന്നതാണ്. പടികള് കയറുന്നതിനോ യാത്രകള് ചെയ്യുന്നതിനോ യാതൊരു തടസ്സവുമില്ല.\nലൈംഗിക ജീവിതത്തില് ശ്രദ്ധിക്കേണ്ടതുണ്ടോ?\nഹൃദയശസ്ത്രക്രിയ കഴിഞ്ഞാല് ലൈംഗികബന്ധം പാടില്ല എന്നൊരു തെറ്റുധാരണ വ്യാപകമായുണ്ട്. എന്നാല് ആദ്യത്തെ3മാസം കഴിഞ്ഞാല് ലൈംഗികബന്ധത്തിലേര്‍പ്പെടാം. ശരീരത്തിന് ആയാസകരമായ നിലകള് സ്വീകരിക്കരുതെന്നുമാത്രം. വയാഗ്രപോലെയുള്ള മരുന്നുകളും. കൃത്രിമ ലൈംഗികോത്തേജക ഔഷധങ്ങളും ഉപയോഗിക്കരുത്. സ്‌നേഹപൂര്‍ണമായ ലൈംഗികജീവിതം ഹൃദയാരോഗ്യത്തിന് നല്ലതാണ്. അത് ജീവിതത്തിന് ഉന്മേഷവും ആഹ്ലാദവും പകരും.\nയാത്ര ചെയ്യുന്നതില് പ്രശ്‌നമുണ്ടോ?\nരോഗം സുഖമായി കഴിഞ്ഞാല് പിന്നെ യാത്ര ചെയ്യാന് മടിക്കേണ്ട. മൂന്നുമാസംവരെ സ്വന്തമായി വാഹനമോടിക്കാതിരിക്കുന്നതാണ് നല്ലത്. ദൂരയാത്ര ട്രെയിനിലാക്കണം. ശരീരത്തിന് ആയാസരഹിതവും സുഖകരവുമായത് ട്രെയിന് യാത്രയാണ്. ശരീരത്തിന് ഉലച്ചില് തട്ടുമെന്നതുകൊണ്ട് ബസ്സിന്റെ പിന്‍സീറ്റിലിരുന്നുള്ള യാത്ര ഒഴിവാക്കണം. ഭക്ഷണം കഴിഞ്ഞ ഉടന് നടക്കരുത്.\nഹാര്‍ട്ട് അറ്റാക്ക് വന്നവര് യാത്ര ചെയ്യുമ്പോള് സോര്‍ബിട്രേറ്റ് ഗുളികകള് നിര്‍ബന്ധമായും കൈയില് കരുതണം. യാത്രയ്ക്കിടയില് നെഞ്ചുവേദനയോഗുളിക നാവിനടിയില് വെക്കണം. ഉമിനീരിലൂടെ രക്തത്തിലേക്ക് പെട്ടെന്ന് ആഗിരണം ചെയ്യപ്പെടുന്ന മരുന്ന് ഉടന്‍തന്നെ പ്രവര്‍ത്തിച്ച് നെഞ്ചുവേദനയ്ക്ക് ആശ്വാസം നല്‍കും. ചെറിയ തലവേദനയോ രക്തസമ്മര്‍ദത്തില് നേരിയ കുറവോ ഉണ്ടായെന്നുവരാം. നാവിനടിയില് ഗുളിക വെച്ചിട്ടും നെഞ്ചുവേദനയ്ക്ക് ആശ്വാസം ലഭിച്ചില്ലാ യെങ്കില് 10 മിനുട്ടിനുള്ളില് ഒരു ഗുളികകൂടി വെക്കാം. എന്നിട്ടും മാറ്റമില്ലെങ്കില് എത്രയും വേഗം വൈദ്യസഹായം തേടണം.\nഹാര്‍ട്ട് അറ്റാക്കുണ്ടായാല് ഉടന് ചെയ്യേണ്ടത്\nഹൃദയാഘാതം ഉണ്ടാകുന്നത് പലപ്പോഴും അപ്രതീക്ഷിതമായിട്ടായിരിക്കും. ഉടന്‍തന്നെ നല്‍കുന്ന ഉചിതമായ പ്രഥമശുശ്രൂഷ സുപ്രധാനമാണ്. ആസ്പത്രിയില് എത്തിക്കുന്നതുവരെ പ്രഥമശുശ്രൂഷ തുടരേണ്ടതുണ്ട്.\nഹൃദയാഘാതം ഉണ്ടായി കുഴഞ്ഞുവീണ വ്യക്തിയെ ഉടന്‍തന്നെ മലര്‍ത്തിക്കിടത്തണം. ഇറുകിയ വസ്ത്രങ്ങള് അയച്ചുകൊടുക്കണം.\nഹൃദയത്തിന്റെ പ്രവര്‍ത്തനം മനസ്സിലാക്കാനായി കൈത്തണ്ടയിലെ പള്‍സ് പിടിച്ചുനോക്കുക. പള്‍സ് ലഭിക്കുന്നില്ലെങ്കില് ഹൃദയസ്തംഭനം ഉണ്ടായി എന്ന് അനുമാനിക്കാം. നെഞ്ചിന്റെയും വയറിന്റെയും ചലനങ്ങള് നിരീക്ഷിച്ച് ശ്വാസോച്ഛ്വാസം ചെയ്യുന്നുണ്ടോ എന്ന് നോക്കണം. പള്‍സും ശ്വാസോച്ഛ്വാസവുമില്ലെങ്കില് രോഗിക്ക് അതീവ ഗുരുതരമായ രീതിയില് ഹൃദയസ്തംഭനവും ശ്വസനസ്തംഭനവും ഉണ്ടായി എന്ന് മനസ്സിലാക്കാം. ഉടന് തന്നെ പ്രവര്‍ത്തിച്ചു തുടങ്ങണം.\nഅബോധാവസ്ഥയിലായ രോഗിയുടെ നാവ് പിറകോട്ട് വീണ് ശ്വാസക്കുഴല് അടഞ്ഞുപോകാന് സാധ്യതയുണ്ട്. ഇത് തടയാനായി തല അല്പം പിറകോട്ടാക്കി കീഴ്ത്താടി ഉയര്‍ത്തിപ്പിടിക്കണം.\nഹൃദയത്തെ പുനരുജ്ജീവിപ്പിക്കാനായി, നെഞ്ചും വയറും ചേരുന്ന മധ്യഭാഗത്ത് ഒരു കൈപ്പത്തി ചേര്‍ത്തുവെച്ച് അതിനു മുകളിലായി മറ്റേ കൈപ്പത്തിയും ചേര്‍ത്തുവെച്ച് ശക്തിയായി താഴേക്ക് അമര്‍ത്തുക. ഇങ്ങനെ ചെയ്യുമ്പോള് നെഞ്ചിന്‍കൂടിനുള്ളിലിരുന്ന് ഹൃദയം ഞെരുങ്ങുകയും ഹൃദയ അറകളിലുള്ള രക്തം വിവിധ ശരീരഭാഗങ്ങളിലേക്ക് ഒഴുകിയെത്തുകയും ചെയ്യുന്നു. മുപ്പതു തവണ ഇങ്ങനെ നെഞ്ചില് ശക്തിയായി അമര്‍ത്തിയശേഷം കൃത്രിമ ശ്വാസോച്ഛ്വാസം നല്‍കണം.\nരോഗിയുടെ മൂക്കടച്ചു പിടിക്കണം. വായയുടെ മുകളിലായി ഒരു തൂവാല ഇട്ടശേഷം വായയിലേക്ക് ശക്തിയായി ഊതണം. തുടര്‍ന്ന് അടച്ചുപിടിച്ചിരിക്കുന്ന മൂക്ക് തുറക്കണം. വീണ്ടും ഈ പ്രക്രിയ ആവര്‍ത്തിക്കുക. ഇങ്ങനെ രണ്ട് തവണ വായയിലേക്ക് ഊതി കൃത്രിമ ശ്വാസോച്ഛ്വാസം നല്‍കിയശേഷം വീണ്ടും നെഞ്ചിനുമേല് അമര്‍ത്തുന്ന പ്രക്രിയ തുടരണം.\nആസ്പത്രിയിലെത്തിക്കുന്നതുവരേയോ രോഗി സ്വയം ശ്വസിച്ചും ഹൃദയം സ്പന്ദിച്ചും തുടങ്ങുന്നതുവരേയോ പ്രഥമശുശ്രൂഷ തുടരണം.\nവിവരങ്ങള്‍ക്ക് കടപ്പാട്: ഡോ.ബി.പത്മകുമാര് (അഡീഷണല് പ്രൊഫസര്, മെഡിക്കല് കോേളജ്, ആലപ്പുഴ)\nരക്താതിസമ്മര്‍ദത്തിന്റെ തോത് മാറ്റി നിശ്ചയിക്കണമെന്ന് ഇന്ത്യന് ഡോക്ടര്‍മാര്\nമുന് കേന്ദ്രമന്ത്രി ബന്ധാരു ദത്താത്രയയുടെ മകന് ഹൃദയാഘാതം മൂലം മരിച്ചു\nആര്‍ത്തവം നിൽക്കുമ്പോൾ ഹൃദ്രോഗസാധ്യത കൂടുമോ?\nഡോക്ടര്‍മാര്‍ക്ക് പണി പോവുമോ? ഹൃദ്രോഗ നിര്‍ണയത്തിനും ആര്‍ട്ടിഫിഷ്യല് ഇന്റലിജന്‍സ്\nമൈക്കോപ്ലാസ്മ ജെനിറ്റാലിയം, അതീവഗുരുതരം ഈ ലൈംഗീക രോഗം\nവെസ്റ്റ് നൈല് വൈറസ് അറിയേണ്ടതെല്ലാം..\nതിരിച്ചറിയണം ഹെപ്പറ്റൈറ്റിസ് എന്ന നിശബ്ദ കൊലയാളിയെ\nവേദനിപ്പിക്കുന്ന കല്ലുകളെ എങ്ങനെ ഒഴിവാക്കാം?\nഫോര്‍മലിന് ചേര്‍ത്ത മീന് കഴിച്ചാല് എന്തു സംഭവിക്കും!?\nഇത് പുരുഷന്മാര്‍ക്ക് മാത്രം വരുന്ന കാന്‍സര്\nഉച്ചകഴിഞ്ഞുണ്ടാകുന്ന അസ്വസ്ഥത സണ്‍ഡൗണിംഗ് ആണെങ്കിലോ?\nഉറക്കക്കുറവും വൃക്കരോഗത്തിന്‍റെ ലക്ഷണമാവാം


മോളിവുഡ് ഫ്ലിക്സ് അവാര്‍ഡിന്റെ വെബ്സൈറ്റ് , ഇന്ന് രാവിലെമക്കള് സെല്‍വന് വിജയ് സേതുപതി ഔദ്യോഗികമായി ഉദ്‌ഘാടനം നിര്‍വഹിച്ചു. മലയാള സിനിമയുടെ എവര്‍ഗ്രീന് സൂപ്പര്‍സ്റ്റാര് ആയ ജയന്റെ ഓര്‍മ്മയില് ആണ് മോളിവുഡ് ഫ്ലിക്സ് അവാര്‍ഡ് 2021ആരംഭിച്ചിരിക്കുന്നത്. ഇത് സൗത്ത് ഇന്ത്യയില് തന്നെ ഏറ്റവും വലിയ അവാര്‍ഡ് ഷോ ആയിരിക്കും.\nഅവാര്‍ഡിന് അര്‍ഹരാകുന്നവര് ആര്‍ട്സ് , സ്പോര്‍ട്സ് , ബിസിനസ് , ഫാഷന് , എന്റെടൈന്മെന്റ് എന്നീ മേഖലകളില് പ്രതിഭാശാലരായിരിക്കും.\nമോളിവുഡ് ഫ്ലിക്സ് അവാര്‍ഡ് 2021 ആരംഭിച്ചിരിക്കുന്നത് പ്രശോബ് കൈലാസ് പ്രൊഡക്ഷന് ഹൌസ് ആണ് ഇവര് കേരളത്തിലെ മുന്‍നിരയിലുള്ള ബ്രോഡ്കാസ്റ്റിംഗ് കമ്ബനി ആണ്. ഇന്ന് മുതല് ഈ വെബ്സൈറ്റ് സൗകര്യം ലഭ്യമായി തുടങ്ങും.


കമ്മാരസംഭവം കഥ/ സംഭവവിവരണം | Kammara Sambhavam Mollywood Movie Story, Preview in Malayalam - Filmibeat Malayalam\nMalayalam » Movies » Kammara Sambhavam » Story\nദിലീപിനെ നായകനാക്കി രതീഷ് അമ്പാട്ട് സംവിധാനം ചെയ്യുന്ന ചിത്രമാണ് കമ്മാരസംഭവം. നമിതാ പ്രമോദാണ് ചിത്രത്തിലെ നായിക. നമിതയെക്കൂടാതെ തമിഴ് നടന് സിദ്ധാര്‍ത്ഥും, ബോബി സിന്‍ഹയും ചിത്രത്തില് അഭിനയിക്കുന്നുണ്ട്. 90 വയസ്സുള്ള കമ്മാരന് എന്ന കഥാപാത്രത്തെയാണ് ദിലീപ് ചിത്രത്തില് അവതരിപ്പിക്കുന്നത്.3വ്യത്യസ്ഥ കാലഘട്ടത്തിന്റെ കഥ പറയുന്ന ചിത്രത്തില് ദിലീപ് മൂന്ന് ഗെറ്റപ്പുകളിലാണ് വരുന്നത്. നടിയെ ആക്രമിച്ച കേസില് ദിലീപ് ജയിലില് പോയതോട്കൂടി അനിശ്ചിതത്വത്തിലായ സിനിമയായിരുന്നു കമ്മാരസംഭവം. മലപ്പുറത്തെ വേങ്ങരയില്‍നിന്നുമാണ് ചിത്രത്തിന്റെ ഷൂട്ടിങ്ങ് ആരംഭിച്ചിരിക്കുന്നത്. 20 കോടി മുതല്‍മുടക്കിലാണ് ചിത്രം നിര്‍മ്മിക്കുന്നത്. നടന് മുരളി ഗോപിയാണ് കമ്മാരസംഭവത്തിന് വേണ്ടി തിരക്കഥ രചിച്ചിരിക്കുന്നത്. ശ്രീ ഗോകുലം മൂവീസിന്റെ ബാനറില് ഗോകുലം ഗോപാലനാണ് ചിത്രം നിര്‍മ്മിക്കുന്നത്.\nഇലക്ഷന് തൊട്ടു മുന്‍പ് ബയോപ്പിക്കുകള് ഇറക്കുന്ന ഇന്ത്യന്..\nദിലീപിന്റെ വില്ലനിസം കണ്ട് ഞെട്ടി മലയാളികള്! ക്രിസ്തുമസ്..\nഎല്ലാം 'നീറ്റാ'യി എഴുതിയിട്ടുണ്ടെന്നാണ് അവള് പറഞ്ഞത്,..\nGo to : കമ്മാരസംഭവം വാര്‍ത്തകള്\nGo to : Kammara Sambhavam Photos


സി.ബി.എസ്.ഇ., ഐ.സി.എസ്.ഇ. സ്‌കൂളുകളിലെ ജീവനക്കാര്‍ക്ക് ഉയര്‍ന്ന ശമ്പളം നല്‍കാന് കോടതി ഉത്തരവ്\nSeptember 15, 2012 കേരളം\nകൊച്ചി: സി.ബി.എസ്.ഇ., ഐ.സി.എസ്.ഇ. സ്‌കൂളുകളിലെ അധ്യാപകര്‍ക്കും അനധ്യാപക ജീവനക്കാര്‍ക്കും ഉയര്‍ന്ന ശമ്പളം നല്‍കാനും കോടതി ഉത്തരവിട്ടു. കേന്ദ്ര സിലബസ് സ്‌കൂളുകള്‍ക്ക് എന്.ഒ.സി.ക്കായി സംസ്ഥാന സര്‍ക്കാര് കൊണ്ടുവന്ന വ്യവസ്ഥകള് ഹൈക്കോടതി ഡിവിഷന് ബെഞ്ച് റദ്ദാക്കി. ഉയര്‍ന്ന ശമ്പളം രേഖകളില് മാത്രമാക്കി കുറഞ്ഞ ശമ്പളം നല്‍കുന്ന രീതി തുടര്‍ന്നാല് സ്‌കൂള് മാനേജ്‌മെന്റുകള്‍ക്കും പ്രിന്‍സിപ്പലിനും എതിരെ കേസ് എടുക്കാമെന്നും സ്‌കൂളിന്റെ എന്.ഒ.സി. റദ്ദാക്കാമെന്നും കോടതി വ്യക്തമാക്കി.\nഎന്.ഒ.സി. വ്യവസ്ഥയ്‌ക്കെതിരെ സ്‌കൂള് മാനേജ്‌മെന്റുകള് നല്‍കിയ 47 ഹര്‍ജികള് അനുവദിച്ചുകൊണ്ടും വ്യവസ്ഥ നടപ്പാക്കുന്നത് സിംഗിള് ബെഞ്ച് സ്‌റ്റേ ചെയ്തതിനെതിരെ സംസ്ഥാന സര്‍ക്കാര് നല്‍കിയ അപ്പീല് തള്ളിക്കൊണ്ടുമാണ് ഉത്തരവ്. സംസ്ഥാനത്ത് സി.ബി.എസ്.ഇ., ഐ.സി.എസ്.ഇ. സ്‌കൂളുകള്‍ക്ക് അനുമതിക്ക് പുതുക്കിയ വ്യവസ്ഥകള് ബാധകമാക്കിക്കൊണ്ട് സംസ്ഥാന സര്‍ക്കാര് 2011 ഒക്ടോബര് 7ന് കൊണ്ടുവന്ന ഉത്തരവിലെ വ്യവസ്ഥകളാണ് ചോദ്യം ചെയ്യപ്പെട്ടത്.\nഹയര് സെക്കന്‍ഡറി സ്‌കൂള് അധ്യാപകന്20,000 രുപ, സെക്കന്‍ഡറി സ്‌കൂള് അധ്യാപകന്15,000 രൂപ, െ്രെപമറി അധ്യാപകന്10,000 രൂപ, ക്ലര്‍ക്ക് 6,000 രൂപ, പ്യൂണ്4,500 രൂപ എന്നിങ്ങനെയാണ് ഹൈക്കോടതി ഡിവിഷന് ബെഞ്ച് നിശ്ചയിച്ചിട്ടുള്ള ഉയര്‍ന്ന ശമ്പളം. ഇത് ഉടന് നല്‍കണം. കേന്ദ്ര സിലബസിലുള്ള അണ് എയ്ഡഡ് മേഖലയിലെ അധ്യാപകര്‍ക്ക് കേന്ദ്ര, സംസ്ഥാന സര്‍ക്കാരുകള് ചേര്‍ന്ന് ഉയര്‍ന്ന ശമ്പളം നിശ്ചയിച്ചു നല്‍കും വരെ ഈ ശമ്പളം നല്‍കണം.\nനിലവില് അപേക്ഷ നല്‍കിയ സ്‌കൂളുകള് സി.ബി.എസ്.ഇ., ഐ.സി.എസ്.ഇ. വ്യവസ്ഥകള് പാലിക്കുന്നുണ്ടെങ്കില് അവയ്ക്ക് എന്.ഒ.സി. നല്‍കണം. സ്‌കൂളുകളില് അടിസ്ഥാന സൗകര്യവും വേണ്ടത്ര അധ്യാപകരും ഉണ്ടെന്ന് ഉറപ്പാക്കണം. വിദ്യാഭ്യാസ ആവശ്യം പരിഗണിക്കുമ്പോള്, സംസ്ഥാന സിലബസിലെ ഗവ., എയ്ഡഡ് സ്‌കൂളുകള് അടുത്തുണ്ടെങ്കില് പോലും അക്കാര്യം അനുമതി നിഷേധിക്കാനുള്ള കാരണമായി കണക്കാക്കേണ്ടതില്ല. എന്നാല് കേന്ദ്ര സിലബസിലുള്ള സ്‌കൂളുകള് അടുത്തുണ്ടെങ്കില് പുതിയ സ്‌കൂളില് വേണ്ടത്ര വിദ്യാര്‍ഥികള് ഉണ്ടോ എന്ന് പരിഗണിക്കണം. ഒരേ സ്‌കൂളില് കുട്ടികളുടെ എണ്ണം കൂടുന്നതിന്റെ പേരില് പഠന നിലവാരം കുറയുന്നതും തടയാമെന്നാണ് കോടതി വിലയിരുത്തി. കൂടുതല് സ്‌കൂളുകള് വരുമ്പോള് തലവരിപ്പണം ഉയരുന്നത് ഒഴിവാക്കേണ്ട സാഹചര്യം താനേ വന്നുചേരും.\nസ്‌കൂള് മാനേജ്‌മെന്റ് അസോസിയേഷനു വേണ്ടി അഡ്വ. എ.എന്. രാജന് ബാബുവും വിവിധ സ്‌കൂളുകള്‍ക്കുവേണ്ടി ഇബ്രാഹിം ഖാന്, ബിനോയ് തോമസ്, മോഹന് ജേക്കബ് ജോര്‍ജ്, ഹരിദാസ് തുടങ്ങിയവരും ഹാജരായി.


അതിക്രമികളെ അല്ലാഹു ഇഷ്ടപ്പെടുന്നില്ല | ARIYUKA.COM | അറിയുക.കോം\nഇസ്ലാമിക ലേഖനങ്ങള്\t0\n“ഞാനിതാ ഭൂമിയില് ഒരു ‘ഖലീഫയെ’ നിയോഗിക്കാന് പോകുന്നുവെന്ന് താങ്കളുടെ നാഥന് മലക്കുകളോട് പറഞ്ഞപ്പോള് അവര് പറഞ്ഞു: “അവിടെ കുഴപ്പമുണ്ടാക്കുകയും രക്തം ചിന്തുകയും ചെയ്യുന്നവരെയാണോ നീ നിയോഗിക്കുന്നത്? ഞങ്ങളാകട്ടെ നിന്റെ മഹത്വത്തെ പ്രകീര്‍ത്തിക്കുകയും നിന്റെ വിശുദ്ധിയെ വാഴ്ത്തുകയും ചെയ്യുന്നവരാണല്ലോ.” അവന് പറഞ്ഞു: “നിങ്ങള്‍ക്കറിയാത്തത് എനിക്കറിയാം.” (ബഖറ-30)\nഭൂമിയെ മനുഷ്യനുള്ള വാസസ്ഥലമാക്കിയിരിക്കുകയാണ് അല്ലാഹു. നിറമേതെന്നോ ഭാഷയേതെന്നോ വര്‍ഗമേതെന്നോ വ്യത്യാസം കല്‍പ്പിക്കാതെ എല്ലാ ജനങ്ങള്‍ക്കും വസിക്കാനുള്ള ഇടമാക്കിയിരിക്കുകയാണവന് ഭൂമിയെ. അവര്‍ക്ക് ജീവിക്കാനാവശ്യമുള്ളതെല്ലാം അല്ലാഹു നല്‍കി ഭൂമിയിലെ വിഭവങ്ങള് സൗകര്യപ്പെടുത്തിക്കൊടുത്തു. പ്രകൃതിശക്തികളെ അവര്‍ക്ക് കീഴ്പ്പെടുത്തിക്കൊടുത്തു. അവ ഉപയോഗപ്പെടുത്തി അവര് ആവിഷ്കരിച്ച കണ്ടുപിടിത്തങ്ങളിലൂടെ നാഗരികതയുടെ തേരോട്ടങ്ങള് നടത്തി. അല്ലാഹു പറഞ്ഞു: “ആകാശങ്ങളിലുള്ളതും ഭൂമിയിലുള്ളതുമെല്ലാം അവന് നിങ്ങള്‍ക്ക് അധീനപ്പെടുത്തിത്തരികയും ചെയ്തിരിക്കുന്നു. ചിന്തിക്കുന്ന ജനങ്ങള്‍ക്ക് തീര്‍ച്ചയായും അതില് പല ദൃഷ്ടാന്തങ്ങളുമുണ്ട്.” (ജാസിയ:13) ഈ കീഴ്പ്പെടുത്തിത്തരലും ഈ അനുഗ്രഹ വര്‍ഷവും ഒരാ‌ള്‍ക്ക് മറ്റൊരാളെ വകവരുത്താനുള്ള അനുമതിപത്രമല്ല. ഒരാള്‍ക്ക് മറ്റൊരാളെ കൊള്ളയടിക്കാനും പരസ്പരം അതിക്രമങ്ങള് നടത്താനുമുള്ള അനുവാദവുമല്ല. സഹജീവനത്തിന്റെ അടിസ്ഥാന ഘടകമായ ആദാനപ്രദാനങ്ങളിലൂടെ പുരോഗതി നേടാനാണിവയെല്ലാം അല്ലാഹു ഒരുക്കിത്തന്നിരിക്കുന്നത്.\nമനുഷ്യര്‍ക്കിടയിലെ ഇടപാടുകള്‍ക്കും ഇടപെടലുകള്‍ക്കുമെല്ലാം അല്ലാഹു ചില മാതൃകകള് വരച്ചു തന്നിട്ടുണ്ട്. അവ മനസ്സിലാക്കുകയും അതുകൊണ്ടുള്ള ഗുണം കണ്ടെത്തുകയും വേണം. അവയായിരിക്കണം നമ്മുടെ ജീവിതത്തിന്റെ അടിസ്ഥാന രേഖ. അതിക്രമങ്ങളും കയ്യേറ്റങ്ങളും അരുത്. കാരണം അതിക്രമം അല്ലാഹു തനിക്കുതന്നെ വിലക്കിയിരിക്കുന്നു. ഉയിര്‍ത്തെഴുന്നേല്‍പ്പ് നാളില് അല്ലാഹുവിന്റെ ശിക്ഷ ഏറ്റവും കൂടുതല് ഏറ്റുവാങ്ങേണ്ടിവരിക തന്റെ സഹോദരനായ മനുഷ്യനു നേരെ അതിക്രമങ്ങള് നടത്തിയ ആളായിരിക്കും. അവന് പവിത്രമാക്കിയതിനെ അതിക്രമിച്ചു കളങ്കപ്പെടുത്തിയവനായിരിക്കും. തക്കതായ കാരണം കൂടാതെ ഒരാളും മറ്റൊരാളെ വധിച്ചു കൂടാ. മറ്റൊരാളുടെ അഭിമാനത്തെ പരസ്യമായി ചീന്തിയെറിഞ്ഞുകൂടാ. മറ്റൊരു കൂട്ടരുടെ നാഗരിക സാക്ഷ്യങ്ങളെ തകര്‍ത്തെറിഞ്ഞുകൂടാ. ഖുര്‍ആന് വിവരിക്കുന്നതു നോക്കൂ, “അക്കാരണത്താല് ഇസ്രാഈല് സന്തതികള്‍ക്ക് നാം ഇപ്രകാരം വിധി നല്‍കുകയുണ്ടായി. മറ്റൊരാളെ കൊന്നതിന് പകരമായോ ഭൂമിയില് കുഴപ്പമുണ്ടാക്കിയതിന്റെ പേരിലോ അല്ലാതെ വല്ലവനും ഒരാളെ കൊലപ്പെടുത്തിയാല് അത് മനുഷ്യരെ മുഴുവന് കൊലപ്പെടുത്തിയതിന് സമമാകുന്നു. ഒരാളുടെ ജീവന് വല്ലവനും രക്ഷിച്ചാല് അത് മനുഷ്യരുടെ മുഴുവന് ജീവന് രക്ഷിച്ചതിന് തുല്യമാകുന്നു.” (മാഇദ-32)\nനീതിനിഷ്‌ഠയും സുഗ്രാഹ്യവുമായ തുലാസ്സുകള് സ്ഥാപിക്കപ്പെടുകയും പ്രവര്‍ത്തനങ്ങള് കൃത്യമായി തൂക്കിത്തിട്ടപ്പെടുത്തുകയും ഇടതുകൈയിലോ വലതുകൈയിലോ ആയി മനുഷ്യരോരുത്തരും തങ്ങളുടെ പുസ്തകം കൈപറ്റുകയും ചെയ്യുന്ന മഹാദിവസത്തില് കൊലയാളി എങ്ങോട്ടാണ് ഓടിപ്പോവുക? എവിടെപ്പൊയൊളിക്കും? ഒരു ഖുദ്സിയായ ഹദീസിലൂടെ അല്ലാഹു പറയുന്നത് നോക്കൂ, “എന്റെ ദാസന്മാരെ…അതിക്രമം എനിക്കു തന്നെ ഞാന് നിഷിദ്ധമാക്കിയിരിക്കുന്നു. അത് ഞാന് നിങ്ങള്‍ക്കും നിഷിദ്ധമാക്കിയിരിക്കുന്നു. അതുകൊണ്ട് പരസ്‌പരം അതിക്രമം നടത്തരുത്. എന്റെ ദാസന്മാരേ, നിങ്ങളോരോരുത്തരും വശികേടിലാണ്. ഞാന് മാര്‍ഗ്ഗം കാണിച്ചവരൊഴികെ. അതുകൊണ്ട് നിങ്ങളെന്നോട് നേര്‍മാര്‍ഗ്ഗം തേടുവിന്; ഞാന് നിങ്ങളെ നേര്‍മാര്‍ഗ്ഗത്തിലാക്കാം. നിങ്ങളോരോരുത്തരും പട്ടിണിക്കാരാണ്; ഞാന് ഭക്ഷണം നല്‍കിയവരൊഴികെ. അതുകൊണ്ട് നിങ്ങള് എന്നോട് ഭക്ഷണം തേടുവിന്; ഞാന് നിങ്ങളെ ഭക്ഷിപ്പിക്കാം. എന്റെ ദാസന്മാരേ…നിങ്ങളോരോരുത്തരും നഗ്നരാണ്; ഞാന് ഉടുപ്പിച്ചവരൊഴികെ. അതുകൊണ്ട് നിങ്ങളെന്നോട് വസ്ത്രങ്ങള് തേടുവിന്; ഞാന് നിങ്ങളെ ഉടുപ്പിക്കും. എന്റെ ദാസന്മാരെ…നിങ്ങള് രാത്രിയിലും പകലിലും തെറ്റുകള് ചെയ്യുന്നു. ഞാന് എല്ലാ തെറ്റുകളും പൊറുത്തുകൊടുക്കുകയും ചെയ്യുന്നു. എന്നോട് പാപമോചനം തേടുവിന്; ഞാന് നിങ്ങള്‍ക്ക് പൊറുത്തു തരും. എന്റെ ദാസന്മാരെ…നിങ്ങള്‍ക്കൊരിക്കലും എന്നെ ഉപദ്രവിക്കാനാവില്ല. നിങ്ങള്‍ക്കൊരിക്കലും എനിക്ക് ഉപകാരം ചെയ്യാനുമാവില്ല. എന്റെ ദാസന്മാരേ…നിങ്ങളില് ആദ്യത്തെയാളും അവസാനത്തെയാളും നിങ്ങളിലെ മനുഷ്യരും ജിന്നും നിങ്ങളിലേറ്റവും വലിയ ഭക്തന്റെ ഹൃദയത്തോടെ നിലയുറപ്പിച്ചാലും എന്റെ ഉടമസ്ഥതയിലുള്ളവയില് എന്തെങ്കിലും ഒന്ന് കൂട്ടിച്ചേര്‍ക്കാനാവുകയില്ല. എന്റെ ദാസന്മാരേ…നിങ്ങളില് ആദ്യത്തെയാളും അവസാനത്തെയാളും നിങ്ങളിലെ ഏറ്റവും ദുഷ്ടനായ ഒരുത്തന്റെ ഹൃദയത്തോടെ നിലയുറപ്പിച്ചാലും എന്റെ ഉടമസ്ഥതയിലുള്ളവയില് നിന്ന് എന്തെങ്കിലും കുറച്ചുകളയുകയുമില്ല. എന്റെ ദാസന്മാരേ… നിങ്ങളില് ആദ്യത്തെയാളും അവസാനത്തെയാളും നിങ്ങളിലെ മനുഷ്യരും ജിന്നും ഒരേ ഇടത്തില് നിലയുറപ്പിച്ച് എന്നോട് ചോദിക്കുന്നു. ഓരോരുത്ത‌ര് ചോദിച്ചതും ഞാന് നല്‍കുകയും ചെയ്യുന്നു. എങ്കില് പോലും എന്റെ പക്കലുള്ളത് തരിമ്പും കുറഞ്ഞു പോകുന്നില്ല. കടലില് മുക്കിയ സൂചിക്കുഴകുറച്ചു കളഞ്ഞതല്ലാതെ. എന്റെ ദാസന്മാരേ…നിങ്ങളുടെ ചെയ്തികളാണ് നാം നിങ്ങള്‍ക്ക് എണ്ണിക്കണക്കാക്കുന്നത്. പിന്നീട് നാം അതിന് പ്രതിഫലം നല്‍കുകയും ചെയ്യും. ആരെങ്കിലും നന്മ കണ്ടെത്തുന്നുവെങ്കില് അവന് അല്ലാഹുവിന് കീര്‍ത്തനം ചെയ്യട്ടെ. ആരെങ്കിലും അതല്ലാത്തതു കണ്ടെത്തുന്നുവെങ്കില് അവന് പഴിക്കേണ്ടത് അവനെത്തന്നെയാണ്.” (മുസ്‌ലിം) അന്നേരം അതിക്രമി എവിടെപ്പോകാനാണ്? അതിക്രമികള്‍ക്ക് കടുത്ത ശിക്ഷ തന്നെയാണ് അല്ലാഹു ഒരുക്കിവെച്ചിരിക്കുന്നത്.\nസഹജീവികളുടെ വിപത്തുകളില് അവരില് നിന്ന് മുഖം തിരിച്ചു കടന്നുപോകുന്നവനാണ് ഏറ്റവും വലിയ അക്രമി. ഒരുമിച്ചു നില്‍ക്കേണ്ട അവസരങ്ങളെ അയാള് തകര്‍ത്തു കളയുന്നു. പരസ്പരമുള്ള സ്‌നേഹത്തിന്റെയും കാരുണ്യത്തിന്റെയും കാര്യത്തില് മുസ്‌ലിംകള് ശരീരം പോലെയാണ്. ഏതെങ്കിലും ഒരവയവത്തിന് എന്തെങ്കിലും സംഭവിച്ചാല് ശരീരത്തിലെ മറ്റു അവയവങ്ങളും വേദനയേറ്റുവാങ്ങുന്നു. പ്രയാസമേറിയ ഘട്ടങ്ങളില് അല്ലാഹുവിന്റെ ഗ്രന്ഥം മുറുകെപ്പിടിക്കാന് അല്ലാഹു ദാസന്മാരോട് കല്‍പ്പിക്കുന്നു. ഖുര്‍ആന് പറയുന്നു: “നിങ്ങള് അല്ലാഹുവിന്റെ പാശത്തെ മുറുകെപ്പിടിക്കുക. നിങ്ങള് ഭിന്നിക്കുകയുമരുത്.” (ആല് ഇംറാന്: 103)\nഈ ഐക്യമാണ് മുസ്‌ലിംകളെ തുറിച്ചു നോക്കുന്ന സകല ഭീകരതകളിലും അവര്‍ക്ക് തുണയായി നില്‍ക്കാനുള്ളത്. അവരുടെ ശത്രുക്കളില് നിന്നുള്ള കവചമാണത്. തങ്ങളുടെ നാടിനും വീടിനും സം‌രക്ഷണം നല്‍കുന്ന കോട്ടയാണത്. അതിലൂടെയാണ് തങ്ങള് അഭിമുഖീകരിക്കുന്ന പരീക്ഷണങ്ങളെ അവര് വിജയകരമായി അതിജീവിക്കുന്നത്. ഒരു ശത്രുവിനും-എത്ര വലിയവനും കരുത്തനുമാകട്ടെ-അവരെ ഒന്നും ചെയ്യാനാവില്ല. ബലക്ഷയം അവരെ ബാധിക്കുന്നേയില്ല. ലബനാനിലും ഫലസ്തീനിലും ഇറാഖിലും നടന്നുകൊണ്ടിരിക്കുന്നത് നമ്മെ കൂടുതല് ഒന്നിപ്പിക്കാനും ശക്തരാക്കാനും മാത്രമേ ഉതകൂ. നാടും നഗരവും പാടവും പുഴയും തോട്ടവും പാതയും ജീവിതം തന്നെയും തരിപ്പണമാക്കുന്ന ശത്രുവിനെതിരെ നമുക്ക് എടുത്തുപയോഗിക്കാനുള്ള ആയുധം ഇതുതന്നെ.\nഈ യുദ്ധത്തെയും അതിലുപയോഗിക്കുന്ന ആയുധങ്ങളേയും നാം വെറുക്കുന്നു. യുദ്ധത്തിന്റെ ബാഹ്യവും ആന്തരികവുമായ ദുരിതങ്ങളില് നിന്ന് നമ്മുടെ ഭൂപ്രദേശങ്ങളെ തിരികെ ശാന്തിയുടെയും സ്ഥിരതയുടെയും തീരങ്ങളിലേക്കടുപ്പിക്കാന് നമുക്ക് സര്‍വ്വശക്തനോട് പ്രാര്‍ത്ഥിക്കാം.


ഒളിച്ചോടാനും പദ്ധതിയിട്ടിരുന്നതായി ഭാവനയുടെ വെളിപ്പെടുത്തല് – Daily Indian Herald\nതാന് കന്നഡ നിര്‍മ്മാതാവുമായി പ്രണയത്തിലാണെന്ന് ദിവസങ്ങള്‍ക്ക് മുമ്പാണ് ഭാവന അഭിമുഖത്തില് വെളിപ്പെടുത്തിയത്.. ഭാവി വരന്റെ പേര് പറയാതെ ആയിരുന്നു നടി തന്റെ പ്രണയ രഹസ്യം പങ്ക് വച്ചത്. എന്നാല് വീണ്ടും നടി തന്റെ അഞ്ച് വര്‍ഷത്തെ പ്രണയത്തിന്റെ വിശേഷങ്ങള് പങ്ക് വച്ച് പൊതുവേദിയിലെത്തിയിരിക്കുകയാണ്. ഫ്‌ളാവേഴ്‌സ് ടിവിയിലെ കോമഡി സൂപ്പര് നൈറ്റിലാണ് നടി വീണ്ടും വിവാഹക്കാര്യം പങ്ക് വച്ചത്.\nഅഞ്ച് വര്‍ഷമായി പ്രണയത്തിലാണെന്നും ഒളിച്ചോടാന് പദ്ധതിയിട്ടിരുന്നു വെന്നുമാണ് ഭാവന വെളിപ്പെടുത്തിയത്. ഈ വര്‍ഷം വിവാഹമുണ്ടാകുമെന്നും ഭാവന പറയുന്നു.താന് ഒരു കന്നഡ സിനിമാ നിര്‍മ്മാതാവുമായി പ്രണയത്തിലാണെന്ന് കഴിഞ്ഞ ദിവസം മാത്യഭൂമിയിലെ ചാറ്റ് ഷോയിലൂടെയാണ് ആദ്യം പുറത്ത് വിട്ടത്. കഴിഞ്ഞ വര്‍ഷം വിവാഹം കഴിക്കാന് തീരുമാനിച്ചിരുന്നതായും ഭാവന പറഞ്ഞിരുന്നു.\nഎന്നാല് ചില കാരണങ്ങളാല് വിവാഹം നീണ്ടുപോവുകയായിരുന്നുവെന്നും താരം വ്യക്തമാക്കിയിരുന്നു. അതേസമയം, ഭാവി വരന് ആരാണെന്ന് തുറന്നുപറയാന് ഭാവന തയ്യാറായിട്ടില്ല.\nRelated Topics:bhavana marriage\nഖുറാന് പഠിപ്പിക്കാനെത്തിയ മതാധ്യാപകന് 14 കാരിയെ പീഡിപ്പിച്ച് ഗര്‍ഭിണിയാക്കി


മഹാരാഷ്ട്ര നിയമസഭ പിരിച്ചുവിട്ടേക്കും - Pathram Online\nമഹാരാഷ്ട്ര നിയമസഭ പിരിച്ചുവിട്ടേക്കും\nമുംബൈ:: വിമതരെ അനുയയിപ്പിക്കാനുള്ള നീക്കം പാളിയതോടെ മഹാരാഷ്ട്രയിലെ മഹാവികാസ് അഘാടി സര്‍ക്കാര് പിരിച്ചുവിടാന് നീക്കം. ശിവസേന-എന്‍സിപി-കോണ്‍ഗ്രസ് സഖ്യ സര്‍ക്കാര് രാജിവെക്കുമെന്ന സൂചനകള് നേതാക്കള് നല്‍കി. നിയമസഭ പിരിച്ചുവിടുന്നതിലേക്കാണ് മഹാരാഷ്ട്രയിലെ സംഭവ വികാസങ്ങളുടെ പോക്കെന്ന് ശിവസേന നേതാവും മുഖ്യമന്ത്രി ഉദ്ധവ് താക്കറെയുടെ അടുത്ത അനുയായിയുമായ സഞ്ജയ് റാവുത്ത് ട്വീറ്റ് ചെയ്തു.\nഉദ്ധവ് താക്കറെയുടെ മകനും മന്ത്രിയുമായ ആദിത്യ താക്കറെ തന്റെ ഔദ്യോഗിക ട്വിറ്റര് ബയോയില് നിന്ന് മന്ത്രി എന്നുള്ളത് എടുത്ത് കളയുകയും ചെയ്തു. ഒരു മണിക്ക് ഉദ്ധവ് താക്കറെ മന്ത്രിസഭാ യോഗം വിളിച്ചിട്ടുണ്ട്. ഈ യോഗത്തിന് ശേഷം നിര്‍ണായക തീരുമാനം പ്രഖ്യാപിക്കുമെന്നാണ് സൂചന.\nഷിന്ദേയ്‌ക്കൊപ്പമുള്ള എംഎല്‍എമാരുമായി ചര്‍ച്ച നടത്തുമെന്ന് സഞ്ജയ് റാവുത്ത് നേരത്തെ പറഞ്ഞിരുന്നു.ഏക്‌നാഥ് ഷിന്ദേ സുഹൃത്തും പാര്‍ട്ടി മുന് അംഗവുമാണ്. ദശാബ്ദങ്ങളോളം ഞങ്ങള് ഒന്നിച്ച് പ്രവര്‍ത്തിച്ചു. പാര്‍ട്ടിയേയോ പ്രവര്‍ത്തകരേയോ ഒഴിവാക്കുക എന്നത് ഞങ്ങള്‍ക്ക് എളുപ്പത്തില് സാധ്യമായ ഒരു കാര്യമല്ല. ഇന്ന് രാവിലെ ഒരു മണിക്കൂറോളം അദ്ദേഹവുമായി സംസാരിച്ചിരുന്നു. എംഎല്‍എര് സേനയില് തുടരും. ഞങ്ങളുടെ പാര്‍ട്ടി ഒരു യോദ്ധാവാണ്, പോരാട്ടം തുടരും. അധികാരം നഷ്ടപ്പെട്ടാലും പോരാട്ടം തുടരുമെന്നും അദ്ദേഹം പറഞ്ഞു. എന്‍സിപി-കോണ്‍ഗ്രസ് മന്ത്രിമാരുടെ പ്രവര്‍ത്തന ശൈലിയോടാണ് എംഎല്‍എമാര്‍ക്ക് എതിര്‍പ്പുള്ളത്. ഉദ്ധവിനോട് എതിര്‍പ്പില്ലെന്നും അദ്ദേഹത്തിന്റെ അവകാശപ്പെട്ടു. എന്നാല് ഏക്‌നാഥ് ഷിന്ദേയ്‌ക്കൊപ്പമുള്ള വിമത എംഎല്‍എമാരെ തിരികെയെത്തിക്കാനുള്ള ശിവസേനയുടെ ശ്രമങ്ങള് ഫലവത്തായില്ലെന്നാണ് സഞ്ജയ് റാവുത്തിന്റെ ട്വീറ്റില് നിന്ന് ലഭിക്കുന്ന സൂചന.\nശിവസേനയുടെ അനുനയ നീക്കത്തിന് തടയിട്ട് കൊണ്ട് ഗുജറാത്തില് തമ്പടിച്ചിരുന്ന വിമതര് ചൊവ്വാഴ്ച രാത്രിയോടെ ഗുവാഹട്ടിയിലേക്ക് മാറിയിരുന്നു.\nഅതിനിടെ ശേഷിക്കുന്ന 12 എംഎല്‍എമാരെ ശിവസേന മുംബൈയിലെ ഹോട്ടലിലേക്ക് മാറ്റി. ഏക്‌നാഥ് ഷിന്ദേയെ നീക്കിയതിന് പിന്നാലെ നിയമിച്ച പുതിയ നിയമസഭാ കൗണ്‍സില് നേതാവ് അജയ് ചൗധരിയാണ് ഇക്കാര്യം സ്ഥിരീകരിച്ചത്. എംഎല്‍എമാരുമായി കൂടിക്കാഴ്ച നടത്താന് ആരേയും അനുവദിക്കില്ലെന്നും അദ്ദേഹം പറഞ്ഞു.\nചൈനിയില് നിന്ന് എയര്‍ഇന്ത്യാ വിമാനം ഡല്‍ഹിയില് തിരിച്ചെത്തി; 42 മലയാളികള് ഉള്‍പ്പെടെ 324 പേര്...


PT Thomas says CM met the accused of muttil case\nമരം മുറി കേസിലെ പ്രതികളെ മുഖ്യമന്ത്രി കണ്ടെന്ന് പി ടി തോമസ്; പ്രതികളുമായുള്ള ചിത്രം പുറത്തുവിട്ടു\nതിരുവനന്തപുരം : മരം മുറി കേസിലെ പ്രതികളെ മുഖ്യമന്ത്രി പിണറായി വിജയന് കണ്ടുവെന്ന ആരോപണവുമായി പി.ടി.തോമസ് എം.എല്.എ. പ്രതികളെ മുഖ്യമന്ത്രി ഹസ്തദാനം ചെയ്യുന്ന ഫോട്ടോ അദ്ദേഹം പുറത്തുവിട്ടു. നിയമസഭയെ തെറ്റിദ്ധരിപ്പിച്ചത് താനല്ല, മുഖ്യമന്ത്രിയാണെന്നും പി.ടി. തോമസ് പറഞ്ഞു\nതാന് പുറത്ത് വിട്ട ഫോട്ടോയുടെ ആധികാരികതയില് സംശയമുണ്ടെങ്കില് കേസെടുക്കാനും അദ്ദേഹം വെല്ലുവിളിച്ചു. അതേസമയം പി ടി തോമസിന്‍റെ വിശദീകരണ വേളയില് മുഖ്യമന്ത്രി സഭയില് ഉണ്ടായിരുന്നില്ല.\nമുട്ടില് മരം മുറികേസുമായി ബന്ധപ്പെട്ട അടിയന്തരപ്രമേയനോട്ടീസ് അവതരണത്തിലെ പി ടി തോമസിന്‍റെ പരാമര്‍ശം ഏറെ വിവാദമായിരുന്നു. മരം മുറി കേസിലെ പ്രതികള് സംഘടിപ്പിച്ച ചടങ്ങില് മുഖ്യമന്ത്രി പങ്കെടുത്തുവെന്നായിരുന്നു ആരോപണം. എന്നാല് പി ടി തോമസ് ആരോപണമുന്നയിച്ച കാലഘട്ടത്തില് താനല്ല, ഉമ്മന്‍ചാണ്ടിയായിരുന്നു മുഖ്യമന്ത്രിയെന്നായിരുന്നു പിണറായി സഭയില് വിശദീകരിച്ചത്. തെറ്റിദ്ധാരണ പരത്തുന്ന ആരോപണമുന്നയിച്ച പി.ടി. തോമസ് മാപ്പ് പറയണമെന്നും മുഖ്യമന്ത്രി ആവശ്യപ്പെട്ടിരുന്നു.\nസഭയില് മുഖ്യമന്ത്രി ഉന്നയിച്ച ആക്ഷേപത്തിന് മറുപടി നല്‍കാന് സ്പീക്കറുടെ അനുമതി തേടിയങ്കിലും കിട്ടിയില്ലെന്ന് പി ടി തോമസ് വിശദീകരിച്ചു. തുടര്‍ന്ന് ഇന്ന് വോട്ട്ഓണ് ചർച്ചക്കിടെ എല്‍ദോസ് കുന്നപ്പള്ളിയില് നിന്ന് സമയം വാങ്ങി തന്‍റെ ഭാഗം വിശദീകരിക്കുകയായിരുന്നു.\nമരം മുറി കേസിലെ പ്രതികൾ 2017 ജനുവരി 22 ന് എറണാകുളം ഗസ്റ്റ്ഹാസില് മാംഗോ മൊബൈല് വെബ്സൈറ്റ് ഉദ്ഘാടന ചടങ്ങ് സംഘടിപ്പിച്ചിരുന്നു. മുകേഷേ എംഎല്‍എ ക്ഷണിച്ചതനുസരിച്ച് മുഖ്യമന്ത്രി ഈ ചടങ്ങില് പങ്കെടുക്കാന് സമ്മതിച്ചു. എന്നാല് സംഘാടകരുടെ ക്രിമിനല് പശ്ചാത്തലം സംബന്ധിച്ച ഇന്‍റലിജന് റിപ്പോര്‍ട്ടുകളുടെ പശ്ചാത്തലത്തില് മുഖ്യമന്ത്രി അവസാന നിമിഷം ഈ ചടങ്ങ് ഒഴിവാക്കി. ഫെബ്രുവരി 24ന് കോഴിക്കോട് എംടിയെ ആദരിക്കുന്ന ചടങ്ങില് ഇതേ വ്യക്തികളെ മുഖ്യമന്ത്രി കണ്ടു. ചടങ്ങിന്‍റെ ഫോട്ടോയും പിടി തോമസ് പുറത്തുവിട്ടു.